
I. 

IN avnet epilepsi skal første gang være brugt af Avi- 
cenna i det lode århundrede;^ men den lidelse, der 
betegnes ved dette navn, var godt kendt allerede af 
oldtidens læger. Der er næppe nogen sygdom, der af 
forskellige forfattere og til forskellige tider har fået så 
mange forskellige benævnelser som denne; men alle 
disse navne have lige til den nyeste tid betegnet det 
samme. Hippokrates' »hellige sygdom« var i det væsent- 
lige det samme som Esquirols »épilepsie« : den ved det 
epileptiske krampeanfald karakteriserede sygdom. 

I den nyeste tid er dette blevet anderledes. Navnet 
epilepsi er nu slået fast som den for de forskellige 
sprog fælles videnskabelige benævnelse; men på den 
anden side ere grænserne for begrebet epilepsi blevne 
fluctuerende, således at epilepsiens område indsnævres 
fra en side, medens det til gengæld udvides til en anden. 
På den ene Side bliver epilepsiens område indsnævret 
derved, at man udelukker den såkaldte »symptomatiske 
epilepsi«, altså ikke vil anerkende de tilfælde som virke- 
lig epileptiske, for. hvilke der påviseligt ligger andre 
sygelige tilstande til grund. De med de epileptiske 

congruente tilfælde, der optræde som symptomer på så- 
danne tilstande, f. eks. uræmi, forskellige forgiftninger, 
påviselige grove forandringer i craniets hulhed (Noth- 
nagel)^, kalder man epileptiforme til forskel fra de epi- 
leptiske. Men på den anden side udvider epilepsien sit 
område, idet den stadig tilegner sig nye sygelige til- 
fælde, der tidligere have været tolkede på andre måder, 
men nu blive betragtede som uregelmæssige epileptiske 
tilfælde. 

Theorien om uregelmæssig epilepsi er ikke alene 
derved af stor vigtighed, at den kan have megen be- 
tydning for opfattelsen af epilepsiens væsen. Der er en 
enkelt form af uregelmæssig epilepsi, den som et pri- 
mært epileptisk symptom opfattede transitoriske sinds- 
sygdom, der har stor interesse både i videnskabelig og 
praktisk henseende, både psychiatrisk og forensisk. 
Ingen af de andre former af uregelmæssig epilepsi har 
blot tilnærmelsesvis så stor selvstændig betydning som 
denne, og de fleste af dem ere kun baserede på en 
enkelt eller ganske få iagttagelser, medens der i den 
sidste tid er fremkommet en hel literatur af meddelelser 
om psychiske ækvivalenter. Det vil derfor være natur- 
ligt at gøre theorien om psychiske ækvivalenter til gen- 
stand for en særlig undersøgelse, og en sådan under- 
søgelse er da også dette arbejdes hovedformål. Men 
først må læren om uregelmæssig epilepsi i det hele taget 
betragtes nærmere,- belyst ved de forskellige af forfatterne 
skildrede former. 

Det vil næppe være overflødigt at begynde med at 
klare, hvad der skal forstås ved uregelmæssig epilepsi. 
Navnet siger, at sygdommen skal være epilepsi, symp- 
tomerne uregelmæssige. Det skal være en virkelig epi- 
lepsi, men som ikke viser sig ved de symptomer, der 
er karakteristiske for den regelmæssige epilepsi. Be- 

svarelsen af det stillede spørgsmål, hvad der skal forstås 
ved uregelmæssig epilepsi, kommer altså til at afhænge 
af besvarelsen af et andet spørgsmål : hvad forstås ved 
regelmæssig epilepsi? 

Dette spørgsmål er ikke så ørkesløst, som det ved 
første øjekast kunde se ud til. Om det regelmæssige 
epileptiske anfalds symptomer kan der ikke være tvivl 
eller uenighed; men anderledes forholder det sig, når 
der er tale om sygdommen epilepsi. Når man har ud- 
skilt de tilfælde, der tidligere under navn af symptoma- 
tisk epilepsi regnedes med til epilepsien, så er det ikke, 
fordi man har fundet diagnostiske, skælnemærker mellem 
den idiopathiske og symptomatiske epilepsi, men fordi 
de epileptiske symptomer i den ene række af tilfælde 
vides at være symptomer på forskellige kendte syg- 
domme, medens den anden række opfattes som symp- 
tomer på én sygdom, epilepsien. Det er umuligt at 
give nogen beskrivelse af den idiopathiske epilepsi, som 
udelukker den symptomatiske. Anfaldene ere de samme, 
i begge tilfælde kan der være de samme intervallære 
symptomer og de samme middelbare og umiddelbare 
følger af anfaldet, og i begge tilfælde kunne både de 
intervallåere og de postepileptiske symptomer ganske 
udeblive. 

Russel Reynolds 1 anfører som grund til at opfatte 
epilepsien som en idiopathisk sygdom, at i tilfaélde af 
symptomatisk epilepsi findes foruden de med den idio- 
pathiske epilepsis identiske konvulsive anfald også andre 
symptomer, som ikke forekomme i idiopathisk epilepsi. 
Men dette er ikke ganske korrekt. Thi for det første 
er epilepsien ofte eneste symptom i forskellige tilfælde, 
der må regnes til den symptomatiske epilepsi, således 
f. eks. hvor den skyldes en travmatisk depression af en 
del af craniets væg eller i tilfælde af små corticale 

svulster. Eksempelvis kan anføres et af Nothnagel^ 
iagttaget tilfælde, hvor en hasselnødstor fra cerebellums 
underflade udgående svulst havde foranlediget billedet 
af en tilsyneladende genuin epilepsi med periodisk op- 
trædende insulter og fuldstændigt frie intervaller. For 
det andet optræder den idiopathiske epilepsi ofte 
sammen med symptomer på andre lidelser, som f. eks. 
hysteri (Charcot, ^ Gowers)^ forskellige former af sinds- 
sygdom (Magnan,* Gnauch)^ eller chorea (Gowers)^. 

Den symptomgruppe, man har samlet under navnet 
epilepsi, kan altså optræde som symptom på forskellige 
sygdomme. Vil man nu fastholde en epilepsi som en 
sygdom sui generis ved siden af, så kan dens særlige 
ret til navnet kun begrundes ved negative bestemmelser, 
idet man under navnet epilepsi samler de tilfælde, hvor 
man ikke kan påvise nogen anden sygdom eller nogen 
anatomisk, læsion som årsag til symptomet. De anato- 
miske forandringer i meduUa oblongata, som Schrøder 
van der Kolk og flere efter ham (Echeverria, L. Meyer, 
Voisin, Jaccoud) have påvist, ere langtfra konstante, 
mangle altid i friske tilfælde, og Schrøder v. d. Kolk 
opfattede dem også selv som følge af anfaldene, ikke 
som grund til dém. "^ Det samme gælder den først af 
Meynert påviste sclerose af ammonshornet. Det eneste 
vi med sikkerhed kunne sige om epilepsiens pathologisk- 
anatomiske årsager, er, at disse for øjeblikket ere os 
fuldstændig ubekendte. Og vi have ikke nogen sikker- 
hed for, eller blot nogen rimelig grund til at antage, at 
den pathologisk-anatomiske årsag til det, vi nu regne til 



* Topische Diagnostik der Gehimkrankheiten. P. 567. 

* Legons. Vol. i. P. 372. 

* Epilepsy. P. 174. 

* Lecons cliniques. P. 60. 

^ Entwickelung von Geisteskrankheiten aus Epilepsie. 

* Epilepsy. P. 183. 

^ Schrøder van der Kolk. Epilepsie/ P. 214 ff. 

epilepsien, enten altid vil vedblive at være ubekendt 
eller vil vise sig i alle tilfælde at være den samme. 
Det er også muligt, og vistnok mere sandsynligt, at 
det, der er epilepsi nu, ikke er det om nogle år, når 
videnskaben er bleven istand til at påvise de forandringer, 
som ligge til grund for epilepsiens symptomer, i flere 
tilfælde end nu og således har udskilt flere former af 
symptomatisk epilepsi. Epileptiske — i modsætning til 
epileptiforme — ere altså de tilfælde, der frembyde de 
bekendte symptomer, men hvis pathologiskanatomiske 
årsager videnskaben for tiden ikke er istand til at 
påvise. 

Men selv om man vil gå ud fra, at det, som nu 
gælder for egentlig epilepsi, i virkeligheden er én syg- 
dom med den samme pathologisk-anatomiske grund, så 
opnår man dog ikke andet derved end at føje en ny 
sygdom til de mange, i hvilke det epileptiske anfald 
kan optræde enten alene eller sammen med andre symp- 
tomer. De intervallære symptomer mangle i de aller- 
fleste friske og i en hel del gamle tilfælde. Herom ere 
næsten alle forfattere enige, og de allerfleste læger 
kunne vist ved erfaringer fra deres egen praksis mod- 
bevise Krafft-Ebing, når han uden nogen indskrænkning 
siger ^: »Die Anfålle sind nur besonders'hervortretende 
Erscheinungen eines auch intervallår sich kundgebenden 
krankhaften Zustands des centralen Nervensystems.« Langt 
rimeligere er det at antage, at de intervallære symptomer 
ligesom de pathologisk-anatomiske forandringer ere se- 
cundære, følger af de epileptiske anfald. Nothnagel 
mener*, at dette er bevist derved, at de intervallære 
symptomer undertiden ganske udeblive, altså ere in- 
konstante, medens anfaldet er det konstante, karakteri- 
stiske symptom. De motoriske og sensitive symptomer, 



^ Lehrbuch der Psychiatrie. Bd. 2. P. 102. 
' Epilepsie und Eklampsie. P. 243. 



der hyppig optræde hos epileptikere i mellemrummene 
mellem deres anfald, kunne lige så godt optræde som 
symptomer på forskellige andre lidelser i nervesystemet, 
og disse lidelser kunne komplicere den, der er årsag til 
de epileptiske anfald. Sådanne S3anptomer som muskel* 
sitren, krampe i enkelte muskelgrupper kunne ikke be- 
tragtes som karakteristiske for epilepsien, og endnu 
mindre er dette tilfældet med sensitive symptomer som 
hovedpine, vedvarende svimmelhed o. dsl. Derimod kan 
det ikke nægtes, at der hos mange patienter findes et 
kompleks af psychiske symptomer, hvoraf man med 
sandsynlighed kan slutte, at patienten er epileptiker. 
Men at disse psychiske intervallære symptomer ere 
følger af anfaldet, derfor taler, foruden Nothnagels oven- 
anførte argument, den omstændighed, at de næsten 
altid mangle i begyndelsen og udvikle sig efterhånden, 
når patienten vedbliver at lide af krampeanfald. Endnu 
mere afgørende forekommer det mig dog at være, at 
man finder ganske dé samme intervallære symptomer i 
forskellige tilfælde af symptomatisk epilepsi som i den 
idiopathiske. Hvis man vil opfatte de intervallære symp- 
tomer som direkte symptomer på den idiopathiske epi- 
lepsi, så må man også opfatte dem som direkte symp- 
tomer på forskellige sygdomme, der optræde med epi- 
leptiforme anfald. Ere derimod de intervallære symp- 
tomer følge af anfaldet, så er det naturligt, at de efter- 
hånden udvikle sig lige så vel hos personer med epi- 
leptiforme som hos personer med epileptiske anfald, da 
de epileptiske og de epileptiforme anfald jo i og for sig 
ere ganske identiske. Uden hensyn til den bagved 
liggende pathologisk-anatomiske forandring er det natur- 
ligt, at hjærnen ikke i længden kan bevare sin integritet, 
når den er udsat for så voldsomme påvirkninger som 
epileptiske anfald, og det er naturligt, at en bestemt 
sygdomsårsag bevirker en bestemt sygelig tilstand, at 
altså in casu de stadig gentagne epileptiske anfald ikke 



alene fremkalde en sygelig tilstand hos patienten, men 
også en sygelig tilstand af en konstant form, som for- 
såvidt kan siges at være karakteristisk for epileptikere. 

Under bestræbelserne for at bestemme, hvad epi- 
lepsi er, komme vi altså til anfaldet som den eneste 
direkte epileptiske manifestation, og når dette forholder 
sig således, så må de forskellige former af uregelmæssig 
epilepsi også optræde som uregelmæssige epileptiske an- 
fald. Spørgsmålet om epilepsiens ret til at bestå som 
en sygdom sui generis får altså ingen praktisk betyd- 
ning for den foreliggende undersøgelse, og det vil da 
være overflødigt at skælne mellem epileptiforme og epi- 
leptiske anfald. De ville i det følgende blive sammen- 
fattede under benævnelsen epileptiske anfald. Ved det 
regelmæssige epileptiske anfald forstås naturligst det 
klassiske af bevidstløshed og universel krampe bestående 
anfald, Franskmændenes »grand mal«, og alle andre an- 
fald blive da uregelmæssige. »Petit mal« er allerede et 
meget mere vagt og dårligt begrænset begreb, og dets 
stilling mellem de uregelmæssige anfald skal senere blive 
påvist. 

Det kunde synes at stå i skærende modstrid med 
det resultat, hvortil ovenstående udvikling har ført, at 
to af vor videnskabs stormænd, Morel og Griesinger, 
have skildret afvigende former af epilepsi, som netop 
ikke vare karakteriserede ved deres anfald. 

Vi må derfor straks se lidt nærmere på Morels 
»épilepsie larvée« og på de »epileptoide tilstande«, 
der efter Griesinger tilkendegive sig ved »meget stærke 
intervallære symptomer og meget svage og ufuldstændige 
anfald.« — Herved bliver der tillige gjort en kontraprøve 
på rigtigheden af det i det foregående udviklede. 

Morels afhandUng om »épilepsie larvée« ^ bliver 

^ Morel. D'une forme de délire, suite d'une surexcitation nerveuse 
se rattachant h. une varieté non encore décrite d'épilepsie, (Épilep- 
sie larvée.) — Gaz. hebdom. de méd. et de chir. 1860. Nr. 48, 51, 52. 

citeret af næsten alle de forfattere, der senere have skrevet 
om epileptisk sindssygdom. Men næsten alle disse for^ 
fattere synes at have forstået Morel, som om han ved 
lépilepsie larvée« forstod tilfælde af epilepsi, hvor hur= 
tigt forløbende anfald af sindssygdom optrådte som pri- 
mære epileptiske symptomer i stedet for de epileptiske 
anfald. Opfattet på denne måde kan Morels »épilepsie 
larvée« tages til indtægt for theorien om psychisk-epis 
leptiske ækvivalenter, medens den efter Morels egen op« 
fattelse har en ganske andeti betydning. 

Som bevis herfor hidsættes følgende ordrette citat' 
af de »conclusions«, hvormed Morel slutter sin af handling r 

»L'épilepsie est une névrose qui, par la repetition de 
ces acces, détermine chez la plupart des individus qui 
en sont atteints, des troubles spéciaux de la sensibilitet 
ainsi que des facultés intellectuelles et affectives. 

U ensemble de ces diverses lésions constitue une 
forme de vésanie dont les caractéres généraux servent 
å établir la difference qui existe entre cette forme de 
folie et les au tres varietés d'aliénation mentale. 

L'épilepsie se signale le plus ordinairement dans son 
expression symptomatique ultime par des acces con- 
vulsifs, des chutes, des vertiges. 

Cette névrose peut exister aussi å l'état larve et 
produire chez les malades les mémes troubles de la 
sensibilité, des facultés intellectuelles et affectives que si 
r épilepsie était franchement accusée par des acces, des 
chutes, des vertiges. Elle forme alors une varieté que 
j'appelle »épilepsie larvée«. 

Dans ce cas, on arrive au diagnostic de l'épilepsie 
par la constatation ties principaux symptomes qui carac- 
térisent la folie épileptique proprement dite et qui sont: 

L'excitation périodique suivie de prostration et de 
stupeur; l'irascibilité excessive et sans motifs; la mani- 



' Épilepsie larvée. P. 840. 



festation d'actes agressifs ayant le caractére de l'instan- 
tanéité et de 1* impulsion irrésistible ; Texaltation de la 
sensibilité; les tendances å Thomicide et au suicide; in- 
tercurremment les conceptions délirantes en rapport 
avec Texcitation cerebrale; idée exagérée chez les mala- 
des de leurs forces, de leurs richesses, de leur beauté, 
de leur intelligence; melange de tendances érotiques et 
de sentiments religieux exagérés; hallucinations terrifian- 
tes; sensation d'une atmosphére lumineuse; reves épou- 
vantables; cauchemar; affaiblissement graduel de Tintel- 
ligence, et surtout de la mémoire; perte des souvenirs å 
propos des faits accomplis dans le paroxysme des acces; 
manifestations délirantes identiques chez les individus, 
soit au point de vue de leurs idées, soit au point de vue 
de leurs actes, å chaque retour périodique des phéno- 
ménes morbides; enfin la violence et la durée du délire 
se modelant sur la durée de la periode de rémittence«. 

Hvad Morel mener med »épilepsie larvée« fremgår 
tydeligt heraf. Det er den samme sygdom, som han 
hos sædvanlige epileptikere kalder folie épileptique,. den 
kroniske sindsygdom, som epilepsien ofte fører sine ofre 
til. Når den samme sygelige tilstand træffes hos indi- 
vider, der ikke have epileptiske anfald, slutter Morel, at 
den må være frembragt af en epilepsi, der har virket i 
det skjulte, og kalder derfor sygdommen épilepsie larvée. 

At de individer, der lide af epileptiske anfald, meget 
hyppig blive psychisk abnorme, vidste allerede de gamle; 
men endnu for Esquirol frenibød epileptikernes sinds- 
sygdom intet for epilepsien karakteristisk. Morel selv 
var den første, der hævdede^, at der findes en karak- 
teristisk epileptisk sindssygdom (délire épileptique, folie 
épileptique). 

Billedet af denne sygdom er efterhånden blevet 
mere udført af forfatterne, og så meget står fast, at 



* Etudes cliniques, T. 2. P. 306. 

mange patienter frembyde en form af sindssygdom, der 
i alt fald må henlede tanken på en mulig epileptisk op- 
rindelse, om man end må give Tryde ret i*, at der 
med undtagelse af kramperne ikke findes noget enkelt 
for »phrenoepilepsienc karakteristisk symptom. De mest 
konstante symptomer ere da: en tiltagende svækkelse 
af de intellektuelle — undertiden endnu i højere grad af 
de ethiske — funktioner, en overordentlig pirrelighed 
med tilbøjelighed til vredesudbrud, der kunne gå over 
til raseriparoxysmer, gnavenhed, mistænksomhed og frygt 
for at blive forurettet. Og »i dette degenerationsbillede 
findes af og til tvangsforestillinger, forfølgelses-primor- 
dialdelirier, skrækindjagende hallucinationer, angstanfald, 
impulsive handlinger, c (Krafft-Ebing) *. 

De kortvarige anfald af sindssygdom, der optræde 
hos sådanne individer, betragter Morel ikke som primære 
epileptiske symptomer, men han regner dem med til 
symptomerne paa sin folie épileptique. Og når sådanne 
anfald optræde som symptomer på épilepsie larvée, have 
de altså ganske den samme pathologiske betydning. De 
optræde hverken i det ene eller i det andet tilfælde som 
primære epileptiske symptomer, men som symptomer 
på, hvad der senere er kaldt den epileptiske degenerations- 
tilstand. 

Men Morel mener, ligesom allerede Aretæus, v. 
Swieten og Esquirol, at epileptikernes psychiske degenera- 
tion skyldes anfaldene. Han siger udtrykkelig i oven- 
anførte citat, at epilepsien fremkalder den »par la repeti- 
tion de ces acces«. Da altså symptomerne i épilepsie 
larvée ere identiske med de symptomer, der i egentlig 
épilepsie ere secundære efter og skyldes anfaldene, er 
det ikke berettiget at slutte længere tilbage end til disse 



^ Tryde. Om epileptisk Afsindighed. Ugeskr. f. L, 1865. Bd. 42 

P. 249, 273, 329. 
' Lehrbuch der Psychiatrie. Bd. 2. P. 105. 

anfald. Når symptomerne på folie épileptique optræde 
hos individer, hos hvem der ikke er iagttaget epileptiske 
anfald, så kan man slutte, at enten disse individer have 
uopdagede anfald, eller de omtalte symptomer kunne 
skyldes andre årsager end sådanne anfald. Men når 
årsagerne ikke ere epileptiske anfald, så bortfalder jo 
grunden til at søge dem i epilepsien. 

Hvad der kunde tale for en larveret epilepsi i 
Morels betydning, skulde snarest være den omstændig- 
hed, at »det kan hænde, at der efter måneders, under- 
tiden efter års forløb optræder egentlige epileptiske an- 
fald« ^ For at vurdere betydningen heraf bliver det 
nødvendigt at betragte de tilfælde, som Morel støtter 
sig til. 

I afhandlingen i Gaz. hebd. citeres 12 tilfælde; men 
kun i de første 5 anfører han, at diagnosen épilepsie 
larvée senere blev bekræftet ved egentlige epileptiske 
anfalds optræden. 

Patienten i Morels første iagttagelse var en dame, 
som efter i længere tid at have levet i stærk sinds- 
bevægelse og spænding havde været psychisk abnorm i 
2 — 3 år med. symptomer, som bragte Morel til at tænke 
på en paralysie générale. Denne diagnose frafaldt han 
dog, fordi talen og gangen vare uhindrede, fordi hendes 
storhedsvanvid var forbigående og ikke ledsaget af 
paralytikernes sædvanlige godmodighed og yderlige til- 
fredshed, men tværtimod >tous les actes de la vie intel- 
lectuelle et morale semblaient dominés par l'exaltation 
du systéme nerveux et par un etat spasmodique«. Denne 
patient kom ind på St. Yon, og efter 3 ugers ophold 
her faldt hun hen i en »etat de mal«, bestående af 50— 60 
krampeanfald. Derefter var den ene side fuldstændig 
paralytisk; men i løbet af 8 dage forvandt patienten 
fuldstændig følgerne af de talrige anfald, også paralysen 

svandt, og hun trådte nu ind i en mere rolig periode. 
Længere går Morels iagttagelse ikke, og den omtalte 
række af 6o umiddelbart på hverandre følgende anfald 
med efterfølgende hemiplegi hos en patient, der aldrig 
før har havt epileptiske anfald, afgør i alt fald ikke sagen 
til fordel for epilepsi imod paralysie générale. Spørgs- 
målet vilde kun kunne afgøres, hvis der fandtes oplys- 
ninger om sygdommens senere forløb hos denne patient. 
Noget slående eksempel på en larveret epilepsi giver 
denne iagttagelse i alt fald ikke, og Billod har også ud- 
talt sig for S at vedkommende patient befandt sig i for- 
løberstadiet til en paralysie générale. 

I anden iagttagelse havde patienten anfald af raseri 
med morddrift, som hun bagefter ikke kunde huske 
noget om, og var i mellemtiden fuldstændig normal. 
Hun havde desuden absences og vertiges og fik senere 
fuldstændige anfald. 

Den 3die patient var bleven indlagt 3 gange, snart 
som mejankolsk, snart som maniakalsk. Hver gang var 
anfaldet begyndt pludseligt me<J en voldsom agitation, 
under hvilken hun var farlig ved sin morddrift. Hun 
fik epileptiske anfald , og voldsomheden « var derefter 
mindre. Hun synes at have været normal imellem sine 
anfald af sindssygdom, 

Den 4de patient fik ved den mindste modsigelse 
voldsomme anfald af rasende vrede med påfølgende 
erindringsmangel. Der kom epileptiske anfald, og vold- 
somheden aftog nu noget, medens sløvheden tiltog. 

Den 5te patient kom ind med en mani, men syntes 
at være ved at gå over i reconvalescens. Hun viste sig 
nu at have perioder af sindssygdom bestående af nogle 
dages melankoli eller prostration efterfulgt af nogen tids 
hæftig agitation, hvorefter hun igen blev rolig og fuld- 



^ Discussion sur l'épilepsie larvée. Ann. méd.-p8ychol. 5 serie. T. 9. 
P. 293. 

stændig fornuftig. Morel regnede hende til epileptikerne 
på grund af den pludselighed, hvormed sindssygdommen 
begyndte, hendes overordentlige pirrelighed, hendes mord- 
og selvmordsdrift og skrækindjagende hallucinationer, 
og fordi hun >så at sige« ikke havde nogen erindring 
om, hvad hun havde sagt og gjort under raseriparoxys- 
merne. Hun fik en dag et epileptisk anfald, som siden 
gentog sig hver 14de dag. 

Med hensyn til de 4 sidste af Morels her citerede 
tilfælde ere oplysningerne ikke tilstrækkelige til, at man 
kan danne sig en selvstændig mening om tilfældenes 
natur. Af de angivne symptomer kan man i alt fald ikke 
stille diagnosen épilepsie larvée, og det, at patienterne 
senere få epileptiske anfald, er heller ikke afgørende. 
En patient, der i længere tid har frembudt nervøse 
symptomer af en eller anden art, kan jo meget vel få 
epileptiske anfald, uden at den foregående sygdom derfor 
behøver at have været épilepsie larvée. Muligheden for, at 
patienterne i længere tid have havt små eller natlige 
anfald, kan heller ikke udelukkes, navnlig ikke for de 
patienters vedkommende, som Morel kun havde iagttaget 
i kort tid. 

Det var disse 5 tilfælde, der skulde begrunde beret- 
tigelsen til at opstille sygdommen épilepsie larvée. Der- 
næst anfører Morel som eksempler forskellige tilfælde 
med forskellig ætiologisk oprindelse. Men heller ikke 
noget af disse tilfælde synes at gøre det nødvendigt at 
antage en épilepsie larvée. Det 6te og 7de tilfælde ere 
tilfælde af periodisk sindssygdom, der have det tilfælles 
med den akute epileptiske sindssygdom — og med mange 
andre former af periodisk sindssygdom — at de enkelte 
anfald hos samme patient i alt væsentligt ere som støbte 
over samme form. 

8de og 9de tilfælde ere eksempler på, hvad Morel 
(og efter ham Legrand du SauUe) ^ kalder »épilepsie 



* Etude médico-légale sur les épileptiques. P. 136. 

diffuse«. Han henfører til denne sygdom en klasse indi- 
vider, som navnlig udmærke sig ved at kunne tåle enorme 
kvantiteter alkohol uden at blive berusede og ved thele 
epileptikernes voldsomhed, deres vredesudbrud og deres 
farlige tilbøjeligheder«. Det er individer, som tilsyneladende 
uden skadelig indflydelse på deres legemers sundhed kunne 
udholde kolossale udskejelser in Baccho et Venere, faste 
og frådseri, mangel på søvn, overdrevent åndeligt og 
legemligt arbejde. Morel siger, at disse individer be- 
finde sig i en »etat spasmodique perpétuel«, og kan ikke 
forklare sig tilstanden på anden måde end ved at kalde 
den epileptisk. 

Imidlertid siger han dog, at nogle af disse tilfælde 
høre til, hvad han har kaldet »folie héréditaire«, medens 
der i andre tilfælde ikke findes arvelig disposition. Det 
kan da være rimeligt at antage, at også andre tilfælde 
af denne art forekomme på degenerativ basis; men selv 
om denne degeneration ikke er af hereditær oprindelse, 
er det dog ikke givet, at den er af epileptisk. Det 
mest iøjnefaldende kendemærke ved disse individer, deres 
enorme tolerans for alkohol, forklarer Morel ved at antage, 
at den tilstedeværende nevropathiske tilstand nevtraliserer 
den toxiske virkning af alkohol nydt til overmål, ligesom 
f eks. patienter med tetanus kunne tåle enorme doses 
opium uden at få forgiftningstilfælde. Men at kalde 
denne nevropathiske tilstand epilepsi er der så meget 
mindre grund til, som erfaringen viser, at epileptikere i 
reglen netop dårligt tåle alkohol. Når Morel siger, at 
nogle af disse nevropathiske individer gå ind under den 
form af sindssygdom, som han har kaldt folie héréditaire, 
så blive kun de tilfælde tilbage til épilepsie diffuse, i 
hvilke der ikke kan påvises arvelig disposition. Men 
det taler afgjort imod épilepsie diffuse — og derved mod 
Morels épilepsie larvée — at dens symptomer, det eneste 
der kunde berettige den til at opstilles som en særegen 
sygdom, også findes i en anden sygdomsform. Det 

fortjener at bemærkes, at Legrand du SauUe, der accep- 
terer iépilepsie diffuse«, vil finde disse patienter blandt 
»de prædisponerede«. 

Af de 2 eksempler på épilepsie diffuse havde den 
ene — i 8de iagttagelse — i 15 måneder frembudt en 
tilstand af vedvarende maniakalsk exaltation med pirre- 
lighed og søvnløshed, uden at det var muligt at konsta- 
tere nogen remission. Det andet tilfælde — 9de iagt- 
tagelse — vilde man nu vel nærmest kalde en moral 
insanity med stærke impulsioner og yderlig vredagtighed 
og pirrelighed. Morel oplyser — mærkeligt nok — ikke, 
om patienten var arvelig disponeret. I alt fald synes 
hos denne patient, der var »parfaitement raisonnable en 
paroles« og aldrig havde frembudt konvulsive eller 
vertiginøse tilfælde, intet andet at tale for diagnosen 
épilepsie larvée end hans farlige handlingers impulsive 
karakter. Og dette impulsive findes jo både hos epilep- 
tisk, hos hereditært og hos på anden måde degenererede 
individer, således også meget hyppigt i moral insanity. 

Patienten i lode iagttagelse, som i 5 år havde været 
hemiplegisk efter en hæmorrhagia cerebri, havde anfald, 
under hvilke han løb fremad og slog i stykker omkring 
sig, og var i perioder gnaven og pirrelig i højeste grad. 
Hans intelligens var uskadt, han styrede sin forretning 
med stor dygtighed og var i reglen glad og lystig. Men 
han tabte ofte pludselig tråden i samtalen og brød der- 
efter ud i ustanselig latter eller græd som et barn. — 
Skal nu tilstanden opfattes som epileptisk, så må det 
også være berettiget at opfatte disse »absences« som 
rudimentære epileptiske anfald — og så er epilepsien 
ikke længere larveret. Om denne patients videre skæbne 
giver Morel nærmere oplysninger i en diskussion i Société 
médico-psychologique den 26de oktober 1868 ^ Vi 
få da at vide, at patienten undertiden i søvne blev 

kastet ud af sengen som ved en fjeder« at intelligens og 
hukommelse svækkedes, og at der udviklede sig sygelige 
tilbøjeligheder, f. eks. til tyveri. Endelig fik han en dag 
et stort epileptisk anfald og løb da om aftenen i haven 
og sønderslog og sønderbrød på samme måde som tid> 
ligere. Her er forholdet efter al rimelighed det, at 
patienten først i længere tid led af absences og natlige 
anfald efterfulgte af kortvarige psychiske forstyrrelser 
med den under sådanne forhold meget almindelige til- 
bøjelighed til at løbe afsted og til at slå i stykker, og 
at han senere fik fuldstændige anfald om dagen, efter- 
fulgte af de samme psychiske forstyrrelser. Patienten 
led rimeligvis af epileptiske anfald med deres følger, 
ikke af larveret epilepsi. 

Patienten i iite iagttagelse havde en periodisk sinds- 
sygdom, hvis anfald — om hvis varighed intet oplyses — 
lignede hinanden fuldstændig. Hun var efter en hæftig 
forskrækkelse bleven alvorlig syg, men blev rask efter 
et par måneders forløb. På den tid af året, da hun 
havde været genstand for den omtalte sindsbevægelse, 
blev hun hvert år betaget af en »etat de spasme« og en 
uforklarlig pirrelighed, og heraf udviklede sig så i tidens 
løb den periodiske sindssygdom. 

I det sidste (i2te) tilfælde, som også findes mellem 
Falrets iagttagelser, konstaterede Morel natlige vertiges, 
og epilepsien var her altså ikke larveret. 

Som ovenfor omtalt fremhæver Morel selv overens- 
stemmelsen i symptomerne mellem nogle tilfælde af 
épilepsie larvée (épilepsie diffuse) og folie héréditaire. 
Derved har han i grunden gjort det første skridt paa 
den vej, der har ført senere forfattere (Schiile, Krafft- 
Ebing) fra den hereditære sindssygdom til de degenera- 
tive sindssygdommes gruppe, til hvilken også »epilep- 
tikernes psychiske degeneration« (Krafft-Ebing) henregnes. 
Det viser sig også, at der i alle Morels eksempler på 
épilepsie larvée fin'des noget, som . taler for at henføre 

dem til de degenerative sindssygdommes gruppe. Men 
selv om en hereditær disposition kan udelukkes i alle 
Morels tilfælde, hvad han ikke udtrykkelig angiver, er 
det derfor ikke givet, at de ere epileptiske. For det 
første er det vel tvivlsomt, dm man i det hele taget i 
noget tilfælde af degenerativ sindssygdom med sikkerhed 
kan diagnosticere, at denne degeneration er af epileptisk 
oprindelse, når der ikke findes epileptiske anfald. For 
det andet findes der mellem Morels tilfælde, måske dog 
med undtagelse af det første, intet, som blot tilnærmelsesvis 
frembyder enten de symptomer, der betragtes som de for 
epileptikernes psychiske degeneration karakteristiske, eller 
de symptomer, hvorpå den epileptiske oprindelse efter 
Morel skal kendes i de larverede tilfælde ^ Og selv 
om der hos et psychisk abnormt individ optræder epi- 
leptiske tilfælde, er det dermed ikke givet, at hans 
psychiske lidelse er af epileptisk oprindelse. Allermindst 
er det naturligvis tilladt at give de epileptiske anfald til- 
bagevirkende kraft og af deres optræden slutte, at en 
sygdom, der måske har bestået i mange år før det første 
epileptiske anfalds optræden, også er af epileptisk op- 
rindelse. 

Der foreligger formentlig ingen nødvendighed for at 
antage en larveret epilepsi i Morels betydning. Den 
larverede epilepsi i den betydning, hvori senere forfattere 
have taget navnet, vil senere blive omtalt mellem de 
uregelmæssige epileptiske anfald. 

Heller ikke den af Griésinger skildrede form af 
epilepsi, i hvilken vægten lagdes på de intervallære 
symptomer, er bleven adopteret af videnskaben. Her 
skal kun ganske kortelig mindes om den bekendte laf- 
handling i første bind af »Archiv fiir Psychiatrie und 
Nervenkrankheiten« : »Uber einige epileptoide Zustånde«.* 

' Cfr. Delasiauve. Communication sur l'épilepsie larvée. Ann. méd.- 

psych. 5 serie T. 9. P. 493. T. 10. P, 97. 
• Arch. f. Psychiatrie. Bd. i. P. 320. 

Heri udtaler Griesinger, at der efter hans iagttagelse- 
gives tilfælde af epilepsi, i hvilke der består »en meget 
stærkt udviklet række af intervallære sensitive og psycho- 
motoriske symptomer ved siden af ganske lette og kort- 
varige, altså ganske inkomplette og undertiden oven i 
købet sjældne anfald«. Her optræde de intervallære 
symptomer som hovedsagen, medens de små anfald let 
blive oversete, og Griesinger mener, at mange forment- 
lige hypochondre og hysteriske individer i virkeligheden 
ere epileptikere med denne form af epilepsi. Men han 
indrømmer selv, at de intervallære symptomer ikke give 
nogen diagnose, men kun »i høj grad må vække op- 
mærksomheden for, om der ikke ved siden af skulde 
findes egentlige »als epileptoid zu betrachtende Anfålle«. 
Men med hensyn til disse anfalds diagnostiske betydning 
vil det være tilstrækkeligt at gentage Westphals protest ^ 
mod misbrugen af ordet epileptoid. Han mener, at når 
man bruger dette ord i den moderne betydning, altså 
om anfald af petit mal, absence, eklipsis — lige ned til 
svimmelhed, funklen og sortnen for øjnene, så »ere 
epileptoide anfald et af de almindeligste og hyppigste 
symptomer i den gruppe af sygdomme, som vi regne til 
sindssygdomme og neuropathier, og hverken for sygdom- 
mens karakter og form eller for dens forløb og prognose er 
det bestemmende, om der har været et eller flere epileptiske 
eller epileptoide anfald » ^. Griesinger siger nu netop, at 
anfaldene i reglen bestå i »forbigående korte eller noget 
længere svimmelhedstilstande«. Disse anfald ere altså 
lige så lidt karakteristiske for epilepsien som de symp- 
tomer, han betragter som intervallære. Men selv om 
man vilde gå ud fra, at der fandtes sådanne epileptoide 
tilstande med stærke intervallære symptomer og svage 
anfald, så var dermed dog ikke givet, at de intervallære 



^ Die Agoraphobie. P. 155 ff. 
* Die Agoraphobie. P. 158. 

symptomer havde primær, selvstændig betydning. De 
kunde meget vel være secundære efter de små anfald. 

Resultatet bliver altså, at Griesingers her omtalte 
»epileptoidec tilstande lige så lidt som Morels »épilepsie 
larvéec tjene til at modbevise den anskuelse, at anfaldet 
er det eneste for epilepsien karakteristiske, og at uregel- 
mæssig epilepsi altså vil sige det samme som uregel- 
mæssige epileptiske anfald. 

n, medens kramperne enten ere indskrænkede til en 

ilt muskelgruppe eller ganske mangle. Men mange, 

ilig franske, forfattere udsondre dog også under 

net absence de tilfælde, hvor der aldeles ikke mærkes 

et abnormt end et hul i bevidsthedslivet, en momentan 

rydeise af patientens bevidsthed, eller hvor bevidst- 

iStabet i alt fald ikke er ledsaget af andre ydre symp- 

ler end, at øjnene stå stive og ansigtet er blegt. 

Det er Trousseau, der i reglen citeres, hvor talen er 

1 de små anfald, som han beskriver under dét fælles 

vn vertige eller petit mal. Men allerede den ældre 

liret havde efter Billods meddelelse ^ mange gange set og 

:nledt andres opmærksomhed på en art af epilepsi, som 

istod i ophævelse af bevidstheden og gentagne synk- 

ngsbevægelser med løftning og sænkning af under- 

æben. Denne form af epilepsi, siger Billod, at han ikke 

ar set omtalt noget steds. Imidlertid må det dog ikke 

verses, at allerede EsquiroP i 1815 har skildret og 

,ivet eksempler på små anfald, som bestode i et momen- 

ant bevidsthedstab ledsaget af en enkelt krampagtig be- 

/ægelse af hovedet, af læberne eller af et af lemmerne. 

Esquirol bruger om disse små anfald benævnelsen »vertigé 

épileptiquec. Absence er først beskrevet som en særlig 

form af Calmeil i hans »Thése sur l'épilepsie« (Paris 

1824); men allerede tidligere havde flere forfattere^ 

skildret anfald, i hvilke kramperne enten ganske manglede 

eller vare for små til at blive iagttagne. 

Hvad der giVer disse små anfald den størsfe inter- 
esse, er, at de kunne gå ubemærkede hen ikke alene for 
patienten selv, men også for hans omgivelser. Når 
Trousseau som eksempel på vertige épileptique citerer 
en kortspiller, der pludselig stanser med kortet i hånden 



* Recherches et considerations etc. Ann. méd.-psych. T. 2. P. 407. 

* Des maladies mentales. T. i. P. 277. 
■ Tissot. Traité de l'épilepsie. P. 15 ff. 

Og efter at have siddet således et øjeblik med øjnene 
lukkede eller stive drager et dybt suk og spiller ud, så 
er det naturligvis, fordi vedkommende patient, når han 
spillede kort, var særligt genstand for opmærksomhed 
fra de medspillendes side, medens hans anfald måske 
under mange andre forhold gik aldeles ubemærkede hen. 
Noget lignende gælder den unge danie, som Esquirol 
omtaler, hvis anfald i lang tid, inden store anfald ud- 
viklede sig, bestode i momentant bevidsthedstab med 
stive øjne og stirrende blik. Hun Ak sine anfald i sel- 
skaber, på spasereture, til hest; hun faldt aldrig, men 
stansede kun et øjeblik i samtalen eller midt i en sæt- 
ning, som hun straks efter fuldførte uden at vide af, at 
hun havde havt et anfald. En patient på sindssyge- 
anstalten i Viborg, hvis anfald ophørte under brugen af 
bromkalium, havde en tid nogle anfald, som bestode i, 
at hun tabte sytøjet ned i skødet og stirrede stivt frem 
for sig et øjebHk ; derpå syde hun videre, men var i ind- 
til et kvarter noget fortumlet, og det var i reglen af 
denne fortumlede tilstand, at man sluttede sig til hendes 
absences, som kun undtagelsesvis bleve iagttagne. 

Det er let at se, at det i mange tilfælde kan være 
vanskeligt at afgøre, om et anfald skal kaldes vertige 
eller absence, idet de lokale trækninger i vertige kunne 
være overordenlig små. På samme måde findes der 
også alle overgangstrin , acces intermediaires (Herpin), 
mellem vertige og det fuldstændige anfald, idet eri større 
eller mindre del af legemets muskler kan være inddraget 
i krampen. 

Trousseau ^ udvidede begrebet vertige épileptique 
betydeligt ved hertil at henføre en hel række højst in- 
teressante tilfælde, som senere ville blive genstand for 
nærmere betragtning. Han siger, at det vertiginøse an- 
fald kan være af længere varighed og være ledsaget af 

•eller bestaa i et mere eller mindre voldsomt delirium i 
prd og handlinger. Han anfører flere eksempler, hvor 
patienterne efter hans opfattelse havde epileptiske ver- 
tiges, som viste sig ved, at de i bevidstløs tilstand ud- 
førte urimelige handlinger eller talte meningsløst, tildels 
uanstændigt, og så bagefter aldeles ikke havde nogen 
•erindring herom. I andre tilfælde kunde patienterne 
vedblive med den beskæftigelse, de havde begyndt på, 
ja endogså svare på tiltale, medens de vare i, hvad 
Trousseau kalder en vertiginøs tilstand. De havde da 
bagefter aldeles ingen erindring om, hvad de i denne 
tilstand havde sagt eller gjort. 

Blahdt andre eksempler nævner han en præsident 
for en fransk provinsdomstol, som pludselig rejste sig 
ved et retsmøde, gik ind i et værelse ved siden af rets- 
salen, lod vandet der og kom tilbage uden at vide, hvad 
han havde gjort. Da denne patient efter at have taget 
sia afsked var flyttet til Paris, blev han medlem af et 
historisk selskab. Her hændte det, at han midt under 
diskussionen pludselig rejste sig og gik i kulde og blæst 
ud på gaden uden hat og overfrakke, men undgik sam- 
menstød med mennesker og vogne på den befærdede 
plads, indtil han pludselig kom til bevidsthed og blev 
forbavset over at finde sig i denne situation. Han gik 
nu tilbage til mødet og fortsatte diskussionen med sin 
sædvanlige dygtighed. En arkitekt fik sine anfald, me- 
dens han færdedes på høje stilladser, men kom aldrig 
til skade derved. Han løb da hurtigt henad stilladset 
og råbte sit navn hurtigt og kort. Efter et kvart mi- 
nuts forløb tog han fat på arbejdet igen, talte med sine 
arbejdere, gav dem sine ordrer og havde ingen anelse 
om, hvad han havde gjort, 

Trousseau viste også vejen til en udvidelse af epi- 
lepsiens område i en anden retning, idet han påviste, at 
en aura undertiden kan optræde uden at blive efterfulgt 
af noget anfald, at den således kan udgøre epilepsiens 

eneste manifestation. Da han nu skildrer både sensitive^ 
motoriske og vasomo toriske auræ, er her jo givet en 
mulighed for en mængde forskelligartede uregelmæssige 
epileptiske tilfælde. Trousseau gør også selv et forsøg 
på at forklare angina pectoris og forskellige hårdnakkede 
tilfælde af nevralgier, der karakteriserede sig ved pludse- 
ligt opstående og hurtigt forløbende paroxysmer, som 
partielle epileptiske tilfælde. Men han er mere reser- 
veret og forsigtig end hans efterfølgere på denne vej. 
Han betragter selv forklaringen som en hypothese, hvad 
han ogsaa lægger for dagen ved at- kalde disse tilfælde 
epileptiforme. Han fremhæver selv som noget, der taler 
imod disse tilfældes epileptiske natur, at han ved sine 
mange tilfælde af epileptiform neuralgi, som han til- 
dels havde lejlighed til at iagttage i ma,nge år, aldrig 
har iagttaget svækkelse af intelligensen. Kun hos to af 
Trousseaus patienter med epileptiform neuralgi optrådte 
der virkelige epileptiske anfald, og Trousseau siger selv, 
at det måske kun var et tilfældigt sammentræf Det 
tyder da i alt fald heller ikke på en epileptisk oprindelse, 
når Trousseau finder, at belladonna er uvirksomt, men 
opium hjælper, at neurotomi giver lindring, og at neu- 
rektomi viste sig istand til at hæve lidelsen fuldstændigt,, 
i alt fald for flere år. 

Griesinger gjorde i første afsnit af den før citerede 
afhandling opmærksom på\ at mange tilfælde af svimmel- 
hed, hvis årsag ikke bliver diagnosticeret, i virkeligheden 
ere af epileptisk oprindelse. Han anfører mellem en hel 
del symptomer, som nærmest skulle tale for svimmelheds- 
anfaldenes epileptiske oprindelse, også nogle, der fore- 
komme ham afgørende i denne henseende, navnlig da, 
at anfaldet er ledsaget af bevægelser med læberne og^ 
synkningsbevægelser, og at der imellem svimmelheds- 
anfaldene forekommer anfald, hvor patienten går om- 

kring som i drømme, taler og handler upassende og 
forstyrret og bagefter ikke har nogen erindring derom. 
Disse sidste anfald ere jo de Trousseau'ske vertiges; og 
at tilfælde bestående i forbigående bevidstløshed for- 
bunden med læbe- eller synkningsbevægelser og indledte 
med en følelse af svimmelhed ikke ere sjældne hos epi 
leptikere, have vi også andre forfatteres vidnesbyrd fon 
Men på den anden side må man utvivlsomt give West- 
phal ret i, at man ved at følge Griesingers anvisning 
vilde komme til at udvide begrebet »epileptoid« alt for 
meget. Og for de -tilfælde af svimmelhed, hvor bevidst- 
heden er uskadt, og som ikke ere ledsagede af nogen- 
somhelst krampe, kan det vel slet ikke tænkes, at man 
kan komme videre end til en formodning om en mulig 
epileptisk oprindelse. Det fortjener i denne sammenhæng 
at erindres, at to amerikanske læger S af hvilke den ene 
har skildret vertigo a stomacho læso, den anden ver 
tigo ab aure læsa, begge gøre opmærksom på, at læger,, 
der lide af disse tilfælde, ofte tro at være epileptikere. 

I syvende bind af »Arch. f Psych.« beskriver 
Westphal* nogle ejendommelige kortvarige og pludselig 
indtrædende anfald, under hvilke vedkommende patient 
så ud, som han sov, men hørte alt, hvad der blev sagt,, 
lagde mærke til det, når det interesserede ham særligt^ 
og da kunde fortælle det bagefter. Westphal bemærker, 
at man naturligvis godt kunde kalde sådanne anfald epi- 
leptoide, men at han ikke indser, hvad der vilde være 
vundet derved. Han indskrænker sig til at slutte, at der 
må findes en sygdom af centralnervesystemet. 

Fischer^ meddeler en iagttagelse, som slutter sig 



^ Woakes : The connection between stomachic and labyrinthine vertigo, 
Americ. journ. of med. science. April 1878. — Da Costa. Gastric 
vertigo. Boston medical and surgical journal. June 6. 1878. — 
Ref. Virchow & Hirsch. Jahresbericht f. 1878. Bd. 2. P. 83 — 84. 

* Zwei Krankheitsfålle, Arch. f. Psychiatrie. Bd. 7. P. 631. 

• Epileptoide Schlafzustånde, Arch. f. Psychiatrie. Bd. 8. P. 200. 

til denne. En 22årig pige havde anfald, som bestode i, 
at hun pludselig faldt i søvn, som hun sad, stod eller 
gik, og hun kunde da i søvne gå videre på gaden med 
en ledsager. Disse anfald kom 2 til 6 gange om dagen 
og varede fra 5 minuter til en time. Umiddelbart før 
søvnens indtræden følte patienten sig ubehagelig tilpas 
og havde en fornemmelse af tunghed i lemmerne, men 
bun havde ofte ikke tid til at sætte sig før søvnenis ind- 
træden. Hun sov snart med åbne, snart med lukkede 
«jne. Undertiden forholdt hun sig ganske rolig derved, 
til andre tider talte hun uafbrudt .og svarede da også 
på spørgsmål. Men når hun vågnede, vidste hun ikke, 
hvad hun havde talt om. En gang begyndte hun at 
snakke forvirret, førend hun faldt i søvn. Denne pati- 
ent led ligesom Westphals af søvnløshed om natten. 

Fischer anser sig for berettiget til at regne disse 
anfald til de epileptoide på grund af visse symptomer, 
der ledsagede patientens ejendommelige anfald: i) på 
grund af det fuldstændige tab af bevidsthed, der ofte 
ledsagede anfaldene, 2) fordi han mener, at man utvun- 
gent kan tillægge den umiddelart forud for anfaldet 
gående tunghed i lemmerne og ildebefindende (og for- 
virring) betydning som epileptisk aura, og 3) endelig 
fordi patienten i tidligere tider havde havt trækninger i 
ojnenes og armenes muskler under anfaldet. Disse symp- 
tomer, mener Fischer, tillade vel næppe nogen anden 
tydning af tilfældet end som en epileptoid tilstand. 

Hvis Fischer ved en epileptoid tilstand forstår: en 
tilstand, hvis epileptiske oprindelse ikke med sikkerhed 
kan udelukkes, så kan denne slutning måske være be- 
rettiget; Men uagtet han taler om »de epileptoide til- 
standes vide og udvidelige begreb«, synes han dog sna- 
rest at lægge samme betydning i ordet som Griesinger, 
der ved epileptoide tilstande ikke forstår tilstande, der 
se ud som epileptiske, men tilstande, som til trods for 
deres afvigende udseende alligevel må betragtes som epi- 

leptiske. Og i så fald er det, at bevidstheden ofte er 
borte, at anfaldet indledes af forskellige fornemmelser, 
og at patienten for flere år siden har havt trækninger i 
enkelte muskelgrupper — ikke nok til at bevise den epi- 
leptiske oprindelse til et anfald, som forøvrigt ikke lig- 
ner det epileptiske mere end alle mulige andre anfald. 
Dertil kommer, at Fischers patient frembød forskellige 
andre nervøse symptomer, som han ikke søger at for- 
klare som epileptoide, men som kunde henføres under 
de hysteriske tilstandes »vide og udvidelige begreb«. Så- 
ledes havde hun i i6 års alderen i et halvt år lidt af 
hæshed, som var begyndt uden nogen hende bekendt 
årsag, havde trodset den anvendte behandling og var 
ophørt fuldstændig af sig selv for at give plads for søvn- 
anfaldene. Da nu forskellige abnormiteter ved søvnen 
ingenlunde ere noget sjældent symptom hos hysteriske, 
vilde det vist være naturligere at antage en hysterisk 
oprindelse for disse anfald end en epileptisk^. 

I den pludselige afbrydelse af det bevidste forhold 
til omverdenen have Fischers tilfælde dog endnu noget, 
der danner et tilknytningspunkt til de epileptiske anfald. 
Men i den sidste tid er opmærksomheden bleven henledt 



* At der i mange tilfælde umiddelbart på det epileptiske anfald føl- 
ger søvn, og det ikke alene på store, men også på små anfald, 
er bekendt nok. Siemens (Zur Lehre vom epileptischen Schlaf 
und vom Schlaf tlberhaupt. Arch. f. Psychiatrie. Bd. 9. P. 72), 
der finder an£Eildssøvn og naturlig søvn »gleichwerthig«, slutter af 
den ubekvemme Stilling, hvori epileptikere undertiden sove efter 
an&ld, og af, at søvnen hos nogle epileptikere undertiden indtræder 
pludselig uden noget forud iagttaget anfald — at søvnen kan være 
en integrerende del af anfaldet, og at der maa ligge, et »søvn- 
centrum« i nærheden af »krampecentret« i meduUa oblongata. — 
Hvorfor ikke forklare søvnen som følge af — iagttagne eller ikke 
iagttagne — anfald og epileptikernes ubekvemme stillinger under 
søvnen som følge af dennes dybde ? At søvnen kan være følge af 
anfaldet uden at skyldes udmattelse efter muskelanstrengelse, be- 
høver næppe nærmere påvisning. 

på en ny gruppe uregelmæssige epileptiske tilfælde, om 
hvilke dette ikke gælder. Griesinger havde i sin tid- 
ligere nævnte afhandling omtalt forskellige nervøse til- 
fælde hos de patienter, som efter hans opfattelse lede 
af epilepsi med fremtrædende intervallære symptomer og 
svage anfald, og derimellem havde han nævnt pludseligt 
og umotiveret optrædende anfald af sved. Senere har 
Emminghaus i Arch. f. Psych. * meddelt to tilfælde af, 
hvad han kalder »epileptoide Schweissec. Begge de 
pågældende patienter lede, foruden af de pludseligt op- 
trædende anfald af sved, tillige af svimmelhed eller be- 
svimelser, og den ene havde som barn havt konvulsiviske 
anfald. Griesinger betragter de omtalte anfald af sved 
som et af de intervallære symptomer, ikke som epilep- 
tiske eller epileptoide anfald. Han nævner dem sammen 
med f. eks. vedvarende fodsved og forstoppelse som 
symptomer, der må vække opmærksomheden for, om 
der ikke skulde optræde egentlige anfald, der kunde be- 
tragtes som epileptoide. Emminghaus synes at opfatte 
sine tilfælde på samme måde, men C. Lange har skildret 
et tilfælde, i hvilket anfald af sved opfattes som primære 
epileptiske symptomer. 

Under fællestitlen: »Uregelmæssige epileptiske til- 
fælde« meddeler Lange ^ et tilfælde af »epileptoid svede 
sammen med et tilfælde af »epileptoid diarré« og to til- 
fælde af »epileptisk purpura.« I de to sidste tilfælde 
bestod afvigelsen fra det sædvanlige i de meget udbredte 
blodudtrædninger i huden, der ledsagede de udtalte epi- 
leptiske anfald. Og hvad der navnlig giver disse tilfælde 
en høj grad af interesse, er den omstændighed, at der 
ikke i dem fandtes nogen cyanose eller stase under an- 
faldet, at blødningen altså må opfattes som et primært 
epileptisk symptom. Hos en af disse patienter optrådte 



« Bd. 4. P. 574. 

* Hospitalstidende 2 R. Bd. 5, Nr. 3, 4 og 5. 1878. 

desuden under et af anfaldene en blodbrækning, og det 
lå da nær at opfatte blodudtrædningen i ventriklen på 
samme måde som blodudtrædningerne i huden. 

I de to første tilfælde bestod uregelmæssigheden der- 
imod i, at patienterne i stedet for epileptiske krampe- 
anfald havde anfald af sved — i den første iagttagelse — 
og af diarré — i den anden — . Lange betragter som 
bekendt disse tilfælde som i hovedsagen beroende på 
samme fysiologisk-pathologiske proces som de typiske epi- 
leptiske anfald, altså som, hvad man har kaldt ækviva- 
lenter for disse anfald. I det han går ud fra, at både 
svedtilfældet, der var ledsaget af kongestioner til huden, 
og diarrétilfældet skyldtes forøget blodtilstrømning til ved- 
kommende organer, slutter han, efter at have påvist 
karforsnævringstheoriens uholdbarhed, at det epileptiske 
anfald skyldes en hjærnehyperæmi, ikke som tidligere 
antaget en hjærneanæmi. 

At anfaldene af sved i det første tilfælde vare af 
epileptisk natur, slutter Lange af deres paroxysmevise 
optræden med fuldstændig frie mellemrum, deres 
tilsyneladende aldeles spontane udbrud og deres korte 
varighed, den efter anfaldene følgende uforholds- 
mæssigt store mathed og træthed, den mentelle uoplagt- 
hed også i mellemrummene, den fornemmelse af et tryk 
i jugulum, der indledede anfaldene, og den svimmelhed, 
der undertiden ledsagede dem, — og navnlig af den 
omstændighed, at patienten var arvelig disponeret, idet 
hans moder var »nervøs«, og hans fader havde frembudt 
anfald, der kunde tydes som epileptiske, og af, at brom- 
kalium havde en prompte og afgørende virkning på hele 
lidelsen, mederis atropin ikke viste nogen tydelig virk- 
ning. Den anden patients diarrétilfælde optrådte lige- 
ledes paroxysmevist og spontant, vare kortvarige og ude- 
bleve under behandling med bromkalium. Men de gik 
desuden efter hånden over til at danne begyndelsen af 
nogle anfald, der betegnes som ret typiske, om end 

temmelig lette epileptiske anfald. I begyndelsen bestode 
anfaldene i, at patienten vågnede med hæftige skærende 
smerter tværs over underlivet og derpå havde stærk 
diarré 4 — 5 gange hurtigt efter hverandre. Senere skif- 
tede de karakter, så han ved opvågningen først mærkede 
en pinlig fornemmelse af oppression og kvalme og følte 
sig fortumlet, derpå undertiden kom til at kaste op og 
så fik sine diarréanfald. Nogle af hans sidste anfald 
havde igen et andet udseende. Efter et par dages profus 
snue fik han diarré et par gange umiddelbart efter hver- 
andre, men uden synderlig smerte. Derimod blev han 
efter omgivelsernes sigende ligbleg, vendte det hvide ud 
af øjnene, blev stiv i kroppen, havde en fornemmelse af 
at skulle dø eller besvime, og der viste sig lette uvilkår- 
lige trækninger. Han var, efter hvad han selv mente, 
ikke fuldstændig fra bevidstheden ved disse anfald, og 
han kom efter ca. 10 min. forløb til sig selv ved stænk- 
ning med vand, indgivelse af dråber og lignende. 

Efter den opfattelse af det uregelmæssige epileptiske 
anfalds pathologiske betydning, som vil blive udviklet i 
det følgende, vil et sved- eller diarrétilfældes epileptiske 
oprindelse ikke kunne endelig godtgøres på anden måde 
end ved at påvise overgangen hos samme patient fra de 
uregelmæssige til de regelmæssige epileptiske anfald. 
Men dette bevis for tilfældenes epileptiske natur kunde 
jo, til held for patienterne, ikke føres i noget af Langes 
tilfælde, idet begge patienterne bleve helbredede hurtigt 
og derved muligheden for anfaldenes videre udvikling 
udelukket. Thi de anfald af hjærnesymptomer, der til- 
sidst sluttede sig til diarréanfaldene i det sidste tilfælde, 
vare dog ikke saa typiske, at deres epileptiske natur var 
hævet over al tvivl. Den omstændighed, at patienten 
ikke var fuldstændig fra bevidstheden, og at han blev 
vækket ved stænkning med vand og indgivelse af dråber, 
kunde måske endogså tale imod anfaldets opfattelse som 
epileptisk. 

I tilslutning til Langes tilfælde giver G. Behncke' 
en meddelelse om en patient, hvis anfald han betragter 
som »begrundede i epileptiske hyperæmier med periferi- 
ske projektioner«. — At Behnckes patient havde anfald 
af hjærnehyperæmi, vil ikke blive bestridt. Men at an- 
fald af hjærnehyperæmi »optræde paroxysmevist«, be- 
viser dog ikke deres epileptiske oprindelse, selv om 
mellemrummene ere fuldstændig frie. At slutte fra brom- 
kaliets virkning til en epileptisk oprindelse forekommer 
mig her så meget mere utilstedeligt, som jeg ikke ser 
nogen grund til at antage, at patientens anfald vilde 
være komne hyppigere eller have været voldsommere, 
hvis han ikke havde brugt dette middel. »Tilfældenes 
gentagelse, naar midlet ikke havde været brugt i nogen 
tid«, er heller ikke noget heldigt bevis. Thi den første 
gentagelse kom — efter at patienten i 8 dage ikke havde 
brugt bromkalium — under et ophold i en bekendts lille 
og overordentlig stærkt opvarmede lejlighed, medens 
patienten i sit hjæm selv om vinteren aldrig havde varme 
i sine værelser. Under disse omstændigheder kan et an- 
fald af hjærnehyperæmi nok opstå hos et dertil dispo- 
neret individ, selv om han ikke er ophørt med brugen 
af bromkalium. Det 3die anfald kom uden nogen 
afbrydelse af bromkaliumskuren , det fjerde »efter 
at hans bromkaliumsmixtur havde været opbrugt en 
dags tid«. 

Langt større betydning end nogen af de omtalte 
former af uregelmæssig epilepsi har den, i hvilken det 
uregelmæssige epileptiske anfald består i et anfald af 
sindssygdom, Falrets grand mal og petit mal intellectuel, 
Samts psychiske ækvivalent, Leidesdorfs og Weiss psy- 
chiske epilepsi. 



^ Bidrag til Spørgsmaalet om Epilepsiens Patogenese, Hospitalstidende 
2 R. B. 5. N. 12, 1878. 

Det har allerede fra gammel tid været bekendt, at 
der hos epileptikere hyppig fandtes anfald af sindssyg- 
dom, men disse ere lige til den nyeste tid blevne be- 
tragtede som komplikationer. Den første anvisning til 
«n anden tydning blev givet af Billod ^ som i en af- 
handling fra 1850 fremsætter det spørgsmål, om ikke 
epileptikernes raserianfald skulde være et med de epi- 
leptiske anfald sideordnet symptom, et selvstændigt symp- 
tom fremkaldt af den samme årsag som krampeanfaldet. 

Det er i det foregående blevet påvist, at det er en 
fejltagelse, når Morels épilepsie larvée er opfattet som 
en form af epilepsi, i hvilken anfald af sindssygdom 
skulde optræde som primære epileptiske tilfælde. I nogle 
af hans tilfælde af épilepsie larvée findes der aldeles 
ikke noget, der minder om anfald af sindssygdom. Men 
da han i andre tilfælde ikke nævner andre symptomer 
på sin épilepsie larvée end hurtigt forbigående anfald af 
sindssygdom, kan Morel alligevel anføres til støtte — 
ikke for læren om psychiske ækvivalenter — men for 
den anskuelse, at hurtigt forløbende anfald af sindssyg- 
dom kunne skyldes epilepsi, også når de optræde hos 
patienter, der ikke frembyde andre epileptiske symp- 
tomer. 

Jules Falret, hvis klassiske afhandling i Archives 
générales^ har været udgangspunktet for alle senere 
undersøgelser om dette æmne, søger navnlig at angive 
de karakteristiske kendetegn på »délire épileptique«, der 
»snart står i direkte forbindelse med de konvulsi viske 
anfald, snart kan optræde uafhængigt af disse.« Falret 
slutter sig til Billod, forsåvidt som han betragter sinds- 
sygdomsanfaldet og krampeanfaldet som to forskellige 
manifestationer af den samme sygelige tilstand, som 



' Annales médico-psychol. 2 serie. T. 2. P. 612. 
* De l'état mental des épileptiques. Archives générales de médecine. 
1860—61. T. 16, P. 661. T. 17. P. 461. T. 18. P. 423. 

kunne bestå hver for sig eller samtidig, veksle eller følge 
på hinanden med korte mellemrum, »men som i grunden 
have den samme pathologiske betydningc. Men han hævder 
udtrykkelig, at dette spørgsmål endnu ikke har faet sin 
endelige afgørelse, og vil kun støtte sig til tilfælde, hvor 
epilepsien er sikker, hvor sygdommen på et andet punkt af 
sit forløb har vist sig ved karakteristiske epileptiske anfald. 

Det arbejde, som næst efter Falrets har havt mest 
betydning for de senere forfatteres opfattelse af den 
akute epileptiske sindssygdoms natur, er Samts afhand- 
ling i Archiv fur Psychiatrie und Nervenkrankheiten ^ 
( 1 87 5 — 1 876) * Epileptische Ir reseinsformen « . Samt mener, 
at hans iagttagelser bekra^fte Falrets opfattelse, men til- 
lige give nye synspunkter og udvide vort kendskab til 
de epileptiske sindssygdomsformer. Han angiver selv 
som resultatet af sine undersøgelser, at »den epileptiske 
sindssygdom karakteriserer sig som epileptisk hovedsagelig 
ved sin symptomatologi og ved den måde, hvorpå den 
udvikler sig og forløber, medens epileptiske antecedentia 
hverken ere absolut nødvendige for påvisningen af et 
tilfældes epileptiske natur eller i og for sig kunne bevise 
et tilfældes epileptiske natur«. Han skælner mellem 
postepileptiske anfald og psychisk-epileptiske ækvivalenter, 
for hvilke sidste epileptiske antecedentia efter hans 
mening i reglen mangle. 

Leidesdorf* og Weiss' beskrive under det af Leides- 

» Bd. 5. P. 393. — Bd. 6. P. 1 10. 

^ t]l>er epileptische Geistesstdrung. Medizinische Jahrbiicher heraus- 
gegeben von der k. k. Gesellschafit der Årzte. Wien 1875. P. 157. 

— Beitrag zur Kenntniss der Epilepsie. Wiener med. Wochen- 
schrift 1881. Nr. 2 & 3. 

' Die epileptische Geistesstorung. Wien. med. Wochenschrift 1876. 
Nr. 17, 18. 

~ Die psychische Epilepsie. Paychiatrische Studien aus der 
Klinik des Professor Leidesdorf. Wien 1^77. P. 17. 

— Weitere casuistiche Beitrage zur psychischen Epilepsie. 
Allg. Zeitschr. f. Psychiatrie. Bd. 35. Nr. i. P. i. 

dorf foreslåede navn »psychisk epilepsi«, »denne sinds- 
sygdomsfomii som ikke står i nogen forbindelse med 
krampe og heller ikke har noget med den at gøre c. 
Weiss bliver ikke træt af at fremhæve, at den psychiske 
epilepsi ikke har noget med krampe at gøre, og fra- 
beder sig udtrykkelig forveksling med de psychiske 
ækvivalenter. Han lader navnet ækvivalenter gælde for 
de anfald af sindssygdom, der veksle med krampeanfald, 
men forbeholder navnet psychisk epilepsi for de tilfadde, 
hvor sindssygdomsanfaldene optræde som eneste symp- 
tom. Leidesdorf finder overhovedet ikke benævnelsen 
»psychisk-epileptiske ækvivalenter« heldig, »da sindssyg- 
dommen lige så lidt er ækvivalent for krampeanfaldet, 
som dette er ækvivalent for sindssygdommen«. 

Forfatternes tendens går altså i retning af mere og 
mere at emancipere den akute epileptiske sindssygdom 
fra ethvert forhold til andre epileptiske symptomer og 
give den selvstændig betydning som epileptisk mani- 
festation. Hånd i hånd med denne stræben går imidlertid 
ikke — som man skulde vente — en stræben efter nær- 
mere og nærmere at præcisere diagnosen. Der bliver 
tværtimod slået mere og mere af på de fordringer, der 
stilles til et anfald af sindssygdom, for at dets epileptiske 
oprindelse ^kal kunne diagnosticeres. 

Falret giver en skildring af to former af »délire 
épileptique« , »grand mal« og »petit mal intellectuel«, 
men gør selv opmærksom på, at der findes alle over- 
gangstrin imellem dem, og at forskellen måske kun er 
en gradsforskel. Tilfælles have begge former: anfalds- 
vis optræden, kort varighed, pludseligt udbrud, vold- 
somme og pludselige handlinger, pinlige og skrækind- 
jagende forestillinger og hallucinationer, pludseligt ophør, 
mere eller mindre fuldstændig erindringsmangel, næsten 
fuldstændig tilbagevenden i mellemrummene til en for- 
holdsvis fornuftig tilstand. De forskellige anfalds ind- 

byrdes lighed, der hos senere forfattere ofte benyttes 
som det vigtigste kendetegn på den akute epileptiske 
sindssygdom, nævner Falret også; men han fremhæver 
selv udtrykkelig, at »den epileptiske mani c har dette 
kendetegn tilfælles med største parten af de intermit- 
terende manier. Forskellen mellem de to former består 
efter Falret i, at der hos patienter med petit mal intel- 
lectuel findes ro i bevægelserne, delvis klarhed i tankerne, 
kort sagt et skin af fornuft — medens grand mal intel- 
lectuel karakteriseres ved maniakalsk excitation, yderiig 
uorden i handlingerne og uophørlig snaksomhed. 

Samt skælner imellem postepileptisk sindssygdom og 
psychisk-epileptiske ækvivalenter, som igen hver for sig 
have mange underafdelinger. Han antyder et forsøg på 
at opstille diagnostiske skælnemærker mellem den post- 
epileptiske sindssygdom og ækvivalenterne, men gennem- 
fører det ikke. Efter ham ere de vigtigste pathogno- 
moniske symptomer : stupor med den karakteristiske tale- 
reaktion (»sprachliche Reaction c) i forskellige intensitets- 
grader, hensynsløs yderlig voldsomhed, svære ængstelige 
delirier og forskelligartet erindringsdefekt. Samt frem- 
hæver også som vigtige i diagnostisk henseende de 
ængstelige deliriers blanding med storhedsdeliricr, oftest 
af religiøs natur, og modsætningen — i mange tilfælde 
— mellem patientens svære ængstelige delirier og smilende 
ansigt. 

Medens Leidesdorf i skildringen af symptomerne 
slutter sig til Falret, slår Weiss betydeligt- af på de 
fordringer, der skulle stilles til et anfald af sindssyg- 
dom, for at det skal kunne kaldes psychisk epilepsi. 
Typisk for denne er efter Weiss manglen af krampe- 
anfald og svimmelhed og den mere eller mindre fuld- 
stændige amnesi, som er karakteristisk for epileptiske til- 
stande. »Og ligesom de typiske epileptiske anfald karak- 
teriseres som sådanne ved den periodiske tilbagevenden 

med samme eller lignende symptomer, med rask stigen 
og rask falden, således blive også de psychiske for- 
styrrelser, vi her have med at gøre, på grund af de 
samme kendetegn erklærede for epileptiske, c 

Hvad der har gjort denne form af sindssygdom 
under dens forskellige navne til genstand for så ivrige 
forskninger i den senere tid, er måske nok væsenlig dens 
praktiske betydning.' Den tilbøjelighed til instinktive 
handlinger, ofte af den voldsomste natur, der findes hos 
mange patienter under disse anfald af sindssygdom, gøre 
disse patienter farlige for deres omgivelser og bringe 
dem på de forskelligste måder i konflikt med politiet. 
Og det er let at se, hvor store vanskeligheder tilregnelig- 
hedsspørgsmålet må kunne frembyde her, hvor det ofte 
vil komme til at dreje sig om, ikke hvorvidt en person 
er tilregnelig, men hvorvidt han til et vist givet tids- 
punkt var tilregnelig. Særlig vanskelig kan opgaven 
blive for dommeren og retslægen i de tilfælde, hvor en 
patient, der aldrig før har frembudt noget psychisk 
abnormt eller været anerkendt som epileptiker, i sit første 
anfald af denne sygdom begår en forbrydelse, navnlig^ 
når denne ikke i og for sig er aldeles fornuftstridig. Et 
andet spørgsmål af stor praktisk betydning er det, hvad 
man er forpligtet og berettiget til at gøre for at sikre sig mod 
gentagelser af disse forbryderiske handlinger, og i det hele 
taget spørgsmålet om de personers retslige stilling, der 
frembyde sådanne anfald. Denne forensiske side af 
sagen er navnlig bleven udtømmende behandlet afFalret^ 
og Legrand du SauUe.* 

Men foruden den praktiske interesse, der knytter sig 
til denne form af sindssygdom, har den lære jo også 
stor videnskabelig betydning, at epilepsien kan lægge 



* De Tétat mental des épileptiques. 

^ Etude médico-légale sur les épileptiques. 

sig for dagen ved anfald af sindssygdom, der altså træde 
i krampeanfaldenes sted som epileptiske anfald. 

Nogle forfattere (Jaccoud, H. Jackson, Yellowlees, 
<jarimond) erklære sig rigtignok for, at der, hvor anfaldet 
af sindssygdom tilsyneladende optræder primært, i virkelig- 
heden er gået et uopdaget epileptisk anfald i forvejen. 
Trousseau nærer samme anskuelse for epileptikernes 
impulsive handlingers vedkommende, dog kun for så 
vidt patienten ikke frembyder permanent sindssygdom, 
medens han opfatter de psychiske anfald, han har skildret 
under navn af vertiges, som primære epileptiske symp- 
tomer. Men de forfattere, der have beskæftiget sig 
særligt med dette spørgsmål — med undtagelse af 
H. Jackson — ere enige om, hvad der også er gået over 
i de nyere psychiatriske og neuropathologiske håndbøger 
og monografier over epilepsi: at der findes — for at 
bruge et intet foregribende navn — en akut epileptisk 
sindssygdom, vel karakteriseret som en særegen syg- 
domsform ved sine symptomer og sit forløb, og som, 
enten man nu vil kalde den ækvivalent eller ej, kan op- 
træde uafhængig af krampeanfald, ja undertiden være 
epilepsiens eneste manifestation hos en patient. Med 
hensyn til diagnosen fordres der, at sindssygdommen skal 
begynde og ende pludseligt, være kortvarig — fra nogle 
timer til nogle uger — og at patienten i alt fald kun 
må have en uklar erindring om, hvad der er sket under 
anfaldet. Indenfor denne ramme kan anfaldet forme sig 
på forskellige måder, som det ikke her er stedet at gå 
nærmere ind på. 

Hvad her ligger for, er spørgsmålet om den akute 
epileptiske sindssygdoms pathplogiske betydning. Jeg 
skal i det følgende søge at godtgøre, at der — som af 
Hughlings Jackson antydet — ikke er nogen grund til 
at betragte den ' akute epileptiske sindssygdom som et 
direkte epileptisk symptom, medens den i alle tilfælde 
kan forklares som følge af et epileptisk anfald. Men 

det vil være hensigtsmæssigt først at undersøge, hvor-^ 
vidt theorien om uregelmæssige epileptiske anfald i det 
hele taget er holdbar. Thi det er jo klart, at den lære, 
at anfald af sindssygdom kunne optræde som primære 
epileptiske symptomer, vil have en mægtig støtte, hvis 
det står fast, at der som ækvivalenter for de epileptiske 
anfald kan optræde mange andre tilfælde af forskellige 
natur. 



III. 

Det er højst forskellige tilfælde, der ere blevne op- 
fattede som epileptiske, og da nærmere bestemt som 
ækvivalenter for det epileptiske anfald : vertiges, absences, 
partielle konvulsioner uden tab af bevidstheden, heuralgier 
uden bevidsthedstab, tilfælde af søvn, af sved, af diarré 
og endelig tilfælde af sindssygdom. Rent a priori ser 
det meget besynderligt ud, at f. eks. et anfald af diarré 
skal have samme oprindelse som et klassisk epileptisk 
anfald, eller at et anfald af sindssygdom på flere ugers 
varighed skal være ækvivalent for det klassiske epileptiske 
anfald, hvis varighed i det højeste regnes efter minuter. 
Men det er ikke desto mindre sikkert, at der som direkte 
epileptiske manifestationer kan optræde en mængde ind- 
byrdes og fra det regelmæssige epileptiske anfald for- 
skellige tilfælde, som vise deres betydning ved at ud- 
vikle sig til og afveksle med regelmæssige epileptiske 
krampeanfald. Det bliver da spørgsmålet, hvilke midler 
vi have til diagnosen af sådanne uregelmæssige anfalde 
epileptiske natur. 

Det er tidligere omtalt, at der kan ligge mange 
forskellige pathologisk-anatomiske årsager til grund for 
de epileptiske anfald, og vil man hævde den idiopathiske 
epilepsi ret til at bestå som en særegen sygdom, - så må 
man indrømme, at man aldeles ikke kender denne syg- 

doms pathologiske anatomi. Det kunde måske tænkes, 
at de pathologisk-anatomiske forandringer i tilfælde af 
»symptomatisk« epilepsi kun ere de Qærnere årsager til 
epilepsien, at de have det tilfælles, at de kunne frem- 
kalde den sygelige tilstand, der er det anatomiske 
grundlag for epilepsien, men som man ikke kender. 
Men selv om man går ud herfra, er det i alt fald klart, 
at man på videnskabens nuværende standpunkt ikke kan 
tænke på at bevise et tilfældes epileptiske natur ad 
pathologisk-anatomisk vej. Man må holde sig til kliniske 
beviser, og det ses da let, at hverken ætiologien eller 
behandlingen afgive blot tilnærmelsesvis sikre holde- 
punkter for diagnosen. 

At to tilfælde have samme ætiologiske oprindelse, 
og at det samme middel udøver en gavnlig indflydeke 
på begges forløb, kan bidrage til at støtte formodningen 
om, at de begge ere symptomer på samme grundlidelse, 
men kan ikke i og for sig bevise det. Særlig betænke- 
ligt må det synes at slutte tilbage fra et tilfældes ætiologi 
eller fra virkningen af lægemidler imod det til dets op- 
rindelse fra en lidelse som epilepsi, hvis ætiologi om- 
fatter næsten alle de sygdomsårsager, der overhovedet 
fremkalde sygdomme i nervesystemet, og mod hvilken 
der er anvendt alle de midler, som ellers bruges i nerve- 
sygdomme, foruden adskillige andre. 

Der vil vel vanskelig blive tale om andre beviser a 
juvantibus for et tilfældes epileptiske natur end dets 
heldige påvirkning af bromkalium. Men om end brom- 
kaliets beroligende virkning på nervesystemet sjælden 
viser sig så slående som lige over for de epileptiske 
anfald, er der dog formentlig ingen grund til at se andet 
i bromkalium anvendt som antiepilepticum end et middel, 
der her som i andre tilfælde formindsker nervesystemets 
incitabilitet. Den theori, at bromkalium skulde helbrede 
epilepsi ved hjælp af sin ævne til at bringe de små kar 

(i hjærnen) til kontraktion, er gendrevet af Krosz^, der 
har påvist, at bromkalium slet ikke har denne virkning 
på karrene. Ville vi hjælpe os uden postulater, så må 
vi med Voisin nøjes med at gå ud fra det faktum, at 
bromkalium formindsker nervesystemets incitabilitet og 
derved bringer anfaldene til at ophøre. Vi se jo også 
god nytte af bromkalium mod andre tilfælde, der bero 
på for stor excitabilitet af nervesystemet, og man kan 
se de epileptiske anfald ophøre endogså i årevis under 
behandling med bromkalium og begynde igen med deres 
gamle intensitet, når behandlingen afbrydes. Heller 
ikke for at forklare de tilfælde, hvor anfaldene efter 
bromkaliumsbehandlingens ophør udeblive i lang tid eller 
for bestandig, er det nødvendigt at tage sin tilflugt til 
en — ukendt — ævne hos bromkaliet til at påvirke de 
epileptiske anfalds — ukendte — pathologisk-anatomiske 
grundlag. Når vi gå ud fra — hvad der både a priori 
og efter erfaringen er højst sandsynligt ^ — at hvert 
anfald efterlader en forøget disposition til nye anfald, 
og at denne disposition i mange tilfælde i tidens løb 
kan udviskes, når den ikke får næring, så haveVi for- 
klaringen af, at bromkalium i mange, men langtfra alle, 
tilfælde kan bringe de epileptiske anfald til at ophøre 
for bestandig. Denne forklaring forekommer mig i alt 
fald naturligere end forklaringen ved hjaelp af en postu- 
leret specifik antiepileptisk virkning hos bromkalium; 
men efter den kan et tilfældes påvirkelighed af brom- 
kalium ikke bruges som bevis på dets epileptiske op- 
rindelse. 

På samme måde går det med ætiologien; heller 
ikke ved hjælp af den kunne vi slutte længere tilbage 
end til en lidelse af nervesystemet, ikke til epilepsi. 



'*' tjber die physiologische Wirkung des Bromkalium. Arch. f. exper. 

Pathol. und Pharmakol. Bd. 6. P. i. 
• Cfr. Gowers. Epilepsy. P. 6. 

Dette gælder også det ætiologiske moment, der h3^pigst 
anføres som støtte for antagdsen af et tilfældes epilep- 
tiske natur: den arvelige disposition. Det er for det 
første en seivfelge, at tilstedeværelsen af andre nerve- 
sygdomme i familien ikke kan bruges som bevis for, at 
en patients lidelse er af epileptisk natur. Med hensyn 
til spørgsmålet om, i hvilket forhold epilepsi nedarves 
som epilepsi, ere meningerne meget delte mellem for- 
fatterne. Medens f eks. Leuret kun i et tilfælde af 67 
fandt epilepsi hos forældrene, og Delasiauve^ kun i 5 
tilfælde af 133 fandt epilepsi hos den nærmere familie, 
fandt Gowers' epilepsi i familien i 302 til£elde af 121 8, 
og deraf epilepsi alene i 240 tilfælde. Næst efter epilepsi 
forekom sindssygdom h3rppigst i de 121 8 epileptikeres 
familie — i 157 tilfælde — , andre sygdomme i nerve- 
systemet mindre hyppigt. Med hensyn til et arveligt 
moment, somGrowers ikke har taget med i beregningen, 
men som bliver stærkt fremhævet fra andre sider (f. eks. 
Nothnagel), oplyser Hippolyte Martin*, at han af 130 
tilfælde fik pålidelige oplysninger om familien i de 83, 
deraf sikkert påvist drikfældighed hos forældre i 60 til- 
fælde, medens den var sandsynlig i flere. — Spørgs- 
målet, i hvilket forhold epileptikeres børn blive epilep- 
tikere, kender jeg ikke andet forsøg på at besvare end 
Echeverrias*, der havde samlet følgende materiale. Af 
135 ægteskaber, i hvilke en af forældrene — i et tilfælde 
begge forældrene — led af epilepsi, fremgik 553 børn. 
Af dem døde 195 i den tidligste barndom af konvul- 
sioner, 27 af andre sygdomme, og 22 vare dødfødte. Af 
de overlevende bleve 78 epileptikere, 1 19 kom til at 
frembyde andre lidelser i nervesystemet, deraf 45 hysteri. 



^ Traité de l'épilepsie. P. 186 ff 
^ Epilepsy. P. 8 ff. 

' Annales médico-psychol. 6 serie. T. i. . P. 4g. 
* Marriage and hereditariness of epileptics. Joum. of mental, science. 
Vol. 26. P. 364. 

39 lamheder o. s. v. Skulde man slutte noget af Eche- 
verrias tal med hensyn til det foreliggende spørgsmål, 
så måtte det være, at der er mere sandsynlighed for, at 
et barn af en epileptisk fader eller moder komme til at 
lide af en anden sygdom i nervesystemet end for, at det 
kommer til at lide af epilepsi, medens epilepsien har sand- 
synlighed for sig, når den stilles overfor en bestemt 
anden sygdom. Men jeg tror ikke, at man af det fore- 
liggende — i høj grad uensartede — statistiske materiale 
er berettiget til at slutte andet om epilepsiens arvelig- 
hed, end at epilepsien hyppigst forekommer hos indi- 
vider, der ere arveligt disponerede til lidelser af nerve- 
systemet, og at epileptikeres børn, for så vidt de over- 
leve den spædeste barndom, i reglen blive neuropathiske 
individer. At epilepsi forekommer meget hyppigere hos 
epileptikeres ascendenter og descendenter end andre 
lidelser af nervesystemet, kan ikke betragtes som bevist, 
om der. end er tilvejebragt sandsynlighed derfor. Hvor 
megen støtte diagnosen epilepsi i et givet tilfælde vinder 
ved påvisning af epilepsi i familien, er således tvivlsomt; 
men at man ikke kan tillægge dette moment afgørende 
betydning, må sikkert indrømmes. 

Om det epileptiske anfalds fysiologiske proces vide 
vi måske lidt mere end om den til grund liggende patho- 
logtsk-anatomiske forandring; men endelig afgjort er 
dette spørgsmål i alt fald ikke. Og selv om det var 
fastslået, at der i alle tilfælde lå den samme proces til 
grund for det epileptiske anfald, og denne proces kendtes, 
så var heri dog ikke givet nogen hjælp til diagnosen af 
et tvivlsomt tilfældes epileptiske natur, da man kun af 
symptomerne kan slutte til den til grund liggende proces. 
Det er altså på symptomatologien alene, at vi må støtte 
diagnosen af et tilfældes epileptiske natur, og der have 
vi, som tidligere på.vist, ikke andet at holde os til end 
anfaldet med de følger, det muligvis drager efter sig. 
Hvad anfaldets følger angår, da ere de forandringei ofte 

meget karakteristiske, der både i legemlig og sjælelig^ 
henseende kunne foregå med epileptikere under påvirk- 
ning af gentagne anfald gennem et langt tidsrum. Men 
i de tilfælde, hvor sådanne forandringer findes, vil der 
vel sjælden være tvivl (»n anfaldenes diagnose. De 
sygelige tiktande, der 4ainne optræde som umiddelbare 
følger af de enkelte anfald, kunne også i mange tilfælde 
være så karakteristiske, at de i alt fald kunne give 
diagnosen en høj grad af sandsjmlighed. Men sådanne 
følgetilstande høre til undtagelserne, og i de fleste til- 
fælde vil diagnosen komme til udelukkende at støtte sig 
på selve anfaldene. Hvad forholdet mellem de enkelte 
anfald angår, er en regelmæssig optræden med bestemte 
mellemrum noget, der snarest taler imod epilepsi, og en 
uregelmæssig optræden taler hverken for eller imod. De 
enkelte anfalds indbyrdes lighed er et kendemærke, der 
lige så vel passer på epileptiske anfald som på de fleste 
andre anfaldsvis optrædende lidelser, som f. eks. den 
periodiske mani, neuralgier, asthmatiske anfald, nyre- og 
galdestenskolik. 

For diagnosen af, at et enkelt givet anfald er af 
epileptisk natur, d. v. s. beror på samme fysiologisk- 
pathologiske proces som det klassiske epileptiske anfald, 
have vi altså ikke andet holdepunkt end vedkommende 
anfalds rent ydre ^ overensstemmelse med det klassiske 
epileptiske anfald. Men ved tillægsordet uregelmæssig 
tilkendegive vi jo netop, at denne ydre overensstemmelse 
mangler — og resultatet bliver da, at det er umuligt at 
diagnosticere et enkeltstående epileptisk anfald, når det 
er uregelmæssigt, når altså dets symptomer i noget væ- 
sentligt afvige fra det regelmæssige epileptiske anfalds. 
At et sådant tilfælde gentager sig, kan naturligvis ikke 
sikre diagnosen, og endnu slettere er det diagnostiske 
kendetegn på et anfalds epileptiske natur, som i mange 
tilfælde har været det afgørende: at vedkommende iagt- 
tager ikke har været i stand til at forklare sig det på 

anden måde. Selv om man ikke på de epileptiske an- 
falds vegne måtte protestere mod dette »Wahlverwandt- 
schafftc, vilde der dog ikke være vundet noget ved at 
lade disse uforklarlige anfald danne en gruppe under 
navnet epilepsi fremfor at lade dem danne en gruppe 
under et andet navn eller lade dem henstå uden noget 
særligt navn. Det, at et anfald optræder hos en epilep- 
tiker, er heller ikke nok til at sikre diagnosen, da epi- 
leptikere kunne have, og virkelig ofte have, andre anfald 
end de epileptiske. 

For med sikkerhed at kunne diagnosticere et uregel- 
mæssigt anfalds epileptiske natur må man ikke alene 
iagttage regelmæssige epileptiske anfald hos den samme 
patient, men man må også iagttage de uregelmæssige 
anfalds overgang til regelmæssige, eller det uregehnæs- 
sige anfald må i alt fald vise sig som en del af det 
regelmæssige. Disse fordringer findes hyppigst opfyldte 
ved de uregelmæssige anfald, der have fået navn af 
vertige og absence, men også hyppigt ved forskellige 
andre former af uregelmæssige epileptiske anfald. 

Trousseau lærte os, at aura undertiden kan optræde 
alene, uden noget påfølgende anfald, og da aura i 
snævrere forstand ikke er andet end den del af anfaldet, 
der går forud for bevidsthedens tab, ligger her en an- 
tydning af, hvad Herpin udvikler videre i sin bog om 
de ufuldstændige epileptiske anfald ^ en bog, der ikke 
er så bekendt, som den trods sine mangler fortjente at 
være. Herpin hævder her, at epilepsien i det mindste 
hos det halve antal af patienter ikke begynder med ud- 
talte anfald, men med lette tilfælde som partielle kon- 
vulsioner, viscerale spasmer, vertiges eller andre analoge 
manifestationer, og at de fleste af disse patienter gå 
I — 5 år, inden de få fuldstændige anfald. Af de 300 
tilfælde, som udgøre hans materiale, udleder han frem- 

deles 2 love, som have stor betydning for opfattelsen af 
de uregelmæssige epileptiske anfald. For det første 
siger han, at de manifestationer af epilepsien, trækninger, 
viscerale spasmer, partielle konvulsioner, vertiges o. s. v., 
som optræde spredte i mellemrummene mellem de store 
anfald, ere anfald, som ere reducerede til deres be- 
gyndelsessymptomcr, eller som stanse på et mere eller 
mindre fremrykket punkt af deres forløb. For det 
andet siger han, at anfaldenes begyndelser ere uendeligt 
forskellige hos de forskellige individer, men ere altid 
eller næsten altid de samme hos den samme patient. 
Som følge heraf kunne de ufuldstændige anfald vel være 
i høj grad forskellige, men ere altid eller næsten altid 
de samme hos den samme patient. Rigtigheden heraf 
mener Herpin, at enhver iagttager kan overbevise sig 
om, men de senere forfattere om epilepsi synes som 
sagt ikke at have skænket Herpins bog den opmærk- 
somhed, som den fortjener. Det er kun sjældent, at 
man i literaturen træffer iagttagelser, hvor der er gjort 
rede for forholdet mellem en patients fuldstændige og 
ufuldstændige anfald-, men hvor det har været tilfældet, 
har jeg altid fundet Herpins regel bekræftet. 

Det er let at forstå, at ufuldstændige anfald i mange 
tilfælde kunne undgå opmærksomheden, når man ikke 
specielt har den henvendt på dem, idet disse anfald jo 
kunne være højst ubetydelige, så patienten aldeles ikke 
agter dem ved siden af de store anfald og følgelig ikke 
omtaler dem for lægen. Og det er sjældent, at et til- 
fælde af epilepsi kommer under behandling og læge- 
iagttagelse, førend de store anfald have udviklet sig. 
Det er heller ikke alle patienter, hos hvem der består 
ufuldstændige anfald ved siden af de fuldstændige ; men 
selv hos gamle epileptikere, som i længere tid udeluk- 
kende have havt fuldstændige anfald, kan man under- 
tiden opnå at få de ufuldstændige frem igen. Herpin 

siger 1, at »i næsten alle de tilfælde, hvor han ved be- 
handlingen opnåde en helbredelse eller en langvarig fri- 
hed for anfald, har han konstateret, at de ufuldsta&ndige 
anfald ere vedblevne at bestå mere eller mindre lang tid 
efter de fuldstændige.« Dette er vel ikke noget ganske 
korrekt udtryk. Det er naturligvis ikke meningen, at 
der er to slags anfald, af hvilke de ufuldstændige mod- 
stå behandlingen mere hårdnakket end de fuldstændige. 
Men behandlingen virker på den måde, at de fuldstæn- 
dige anfald blive reducerede til ufuldstændige, inden de 
ophøre. Også denne regel har jeg fundet bekræftet hos 
flere patienter, hvis anfald under behandling med brom- 
kalium bleve bragte fuldstændig til at ophøre eller mild- 
nede betydeligt. Efterfølgende er meget forkortede ud- 
drag af et par af Viborg sindssygeanstalts journaler, 
hvor dette viser sig meget tydeligt. 

E. L. 26 år. Bondepige. Indlagt 7. juni 1879. 
Det første epileptiske anfald havde hun 11 år før ind- 
læggelsen efter en forskrækkelse. I de første år der- 
efter vare anfaldene sjældne, og hun vedblev at tjene 
og opførte sig roligt og godt. Fra 1870 optrådte kram- 
perne med større hyppighed og hæftighed, så hun måtte 
tage hjem og senere af sognet blev sat i pleje hos en 
familie, hvor hun var til indlæggelsen her. Dog havde 
hun indtil 1877 i gennemsnit kun krampe i — 2 gange 
om måneden og var i mellemtiden fuldstændig normal. 
Men efter at hun i 1877 havde overstået en pleuritis, 
tiltoge kramperne stærkt, så hun i de to år til indlæg- 
gelsen her havde næsten daglige anfald, mange gange 
endogså flere anfald på en dag eller nat. Samtidig ud- 
viklede sig sløvhed og karakterforandring. Efter ind- 
læggelsen her havde hun i 1879 fra 26 til 63 anfald om 
måneden. De vare mere eller mindre stærke, men alle 
vel udtalte epileptiske krampeanfald. Der blev flere 



^ Des acces incomplets d'épilepsie. P. 24. 



48 

gange iagttaget anfald, som begyndte med, at hun 
drejede flere gange rundt til højre. Derpå fulgte så 
skriget, faldet og krampen. Ved de natlige anfald blev 
hun flere gange fundet temmelig langt fra sin seng, så 
langt, at hun ikke kunde være ligefrem faldet ud af 
den. Fra 7. april til ind i december 1880 brugte hun 
med korte afbrydelser bromkalium (4 — 6 gram daglig) 
med det resultat, at anfaldene gennemgående vare svage, 
tildels ganske rudimentære, og fuldstændig udebleve fra 
17 september til de sidste dage af december, efter at 
bromkaliet var blevet seponeret. Samtidig bedredes den 
psychiske tilstand. Når hun fik anfaldet stående eller 
gående, begyndte det med, at hun drejede sig rundt til 
højre, undertiden flere gange Undertiden blev anfaldet 
stående herved, undertiden sank hun derpå sammen, så 
hun kom til at sidde ned på gulvet, og bøjede sig for- 
over, af og til så panden berørte jorden. Når hun fik 
anfaldet siddende, drejede hun overkroppen og hovedet 
til højre og bøjede sig samtidig forover. Der var fa 
gange involuntær urinafgang under anfaldene, ikke skrig 
eller kloniske kramper. Efter anfaldet fortsatte hun i 
reglen umiddelbart den beskæftigelse eller samtale, som 
var blevet afbrudt ved det, og ofte vidste hun slet ikke, 
at hun havde havt et anfald. Eksempelvis ere følgende 
pålideligt iagttagne anfald noterede. 27. juni havde hun 
et anfald, som bestod i, at hun »dansede rundtc (op- 
synet) til højre og umiddelbart derfra gik over til sin 
sædvanlige tilstand. Den 4. juli fik hun et anfald sid- 
dende i en stol. Hun krympede sig sammen forover og 
til højre og med hovedet drejet til højre. Den 15. juli 
fik hun et anfald, da hun gik og fejede i korridoren. 
Uden at slippe kosten dansede hun et par gange rundt 
til højre, sank så lige ned, til hun kom til at sidde på 
sædet, bøjede sig forover, så panden kom helt ned til 
gulvet, rejste sig derpå, og var nu i sin sædvanlige til- 
stand. Den næste aften, da hun sad op i sengen og 

talte med overopsynet, bøjede hun sig pludselig helt 
forover i sengen med overkroppen drejet til højre og 
ansigtet til samme side. Efter en kortvarig tonisk kon- 
traktion, navnlig af højre arm, snorkede hun et øjeblik 
og vendte så tilbage til den sædvanlige tilstand. Den 
17. juli fik hun et anfald, medens hun stod og talte med 
lægen. Hun stod, da anfaldet kom, med ryggen til et 
bord og støttede sig med hånden på bordkanten. Hun 
kom nu til at sidde på kanten af bordet, og idet hun 
bøjede sig sammen forover og til højre, væltede hun sig 
rundt til højre, så hun kom til at dreje en gang om 
sin akse, gjed derpå ned af bordet, kom til at stå på 
benene og svarede nu straks på en gentagelse af det 
spørgsmål, der var rettet til hende umiddelbart før an- 
faldet, som hun ikke vidste noget af. Den 5. september 
havde hun et anfald, som bestod i, at hun faldt om på 
en stol og derfra ned på gulvet, idet hun under faldet 
drejede sig en hel omgang til højre, og derpå krympede 
sig sammen med knæene helt op til hagen. Den 11. 
september havde hun et anfald under stuebesøget. Uden 
noget skrig gled hun ned af stolen, idet hun samtidig 
roterede en gang til højre. Da hun var kommet ned 
på gulvet, drejede hun sig, idet hun hvilede på højre 
hofte og holdt sig i gang med højre hånd, 2 — 3 gange 
rundt til højre. Derpå rejste hun sig op og talte nu 
straks på sin naturlige måde om anfaldene. Hun for- 
talte da, at hun undertiden kunde mærke forud, når der 
kom et anfald. Hun mærkede da en knugende for- 
nemmelse omtrent ved spidsen af sternum, den »gik op 
i kværkene, og så tabte hun bevidstheden. 

I 1 88 1 brugte hun også med få dages afbrydelse 
bromkalium (4 — 6 gram daglig). Hun havde sjældne 
og svage anfald (ingen i de sidste 4 måneder af året), 
og den psychiske tilstand vedblev at bedres. Anfaldene 
vare næsten alle små. Om de fleste af dem kunde hun 
bagefter fortælle, at de indledtes med, at »det drejede 

4 



50 

rundt i hovedet, og undertiden bestod anfaldet alene i 
denne fornemmelse. Således havde hun den ii. marts, 
da hun sad ved bordet og spiste sin morgenmad, et lille 
anfald, som opsynene ikke en gang bemærkede. Hun 
fortalte selv, at hun havde havt et anfald; det havde 
snurret rundt i hovedet på hende ligesom de andre 
gange. Hun viste selv med fingeren på panden og den 
forreste del af issen, i hvad retning denne omdrejning 
gik for sig, nemlig: til højre — opad bagtil — til ven- 
stre — nedad fortil, og da hun blev spurgt, om det 
altid drejede til den side, svarede hun: »Ja, det drejer 
aldrig forkert om«. Den næste morgen mærkede hun 
igen, at det drejede rundt i panden — samme vej som 
ellers — uden at det blev til videre. Den næste dag 
igen havde hun 2 små anfald. Det første bestod i, at 
hun pludselig drejede 2 — 3 gange rundt til højre; derpå 
satte hun sig ned, og anfaldet var forbi med det samme. 
Da hun fik det andet anfald, sad hun ned og var ved 
at spise sin mellemmad. Hun drejede da overkroppen 
og hovedet rundt til højre, så hun kom til at se ind mod 
væggen. Derpå spiste hun roligt videre. Det første 
anfald vidste hun ikke noget om bagefter; ved det andet 
mærkede hun, førend hun tabte bevidstheden, den sæd- 
vanlige oradrejende bevægelse i panden. 

Hun vedblev under brugen af bromkalium at være 
fri for anfald de første 9 måneder af 1882. Den 6. ok- 
tober seponeredes forsøgsvis bromkalium. Den 24. kom 
hun selv ved stuegangen og mældte, at hun vistnok 
trængte til mere medicin, da hun om natten havde bidt 
sig i tungen og om dagen et par gange været lige ved 
at falde om. På spørgsmålet, om hun mærkede noget, 
når hun således var ved at falde om, svarede hun, at 
det drejede rundt i panden, og hun viste med fingeren, 
hvad vej det drejede, nemlig tilhøjre for neden, til ven- 
stre foroven, altså samme vej som tidligere. En af de 
patienter, der sov på stue sammen med hende, forklarede. 

at hun havde havt krampe 3 nætter itræk. Hun be- 
gyndte nu at bruge bromkalium igen {5 gram daglig) og 
havde endnu kun et anfald natten til den 26. oktober. 
I 1883 fik hun kun 3 gram bromkalium daglig, men ved- 
blev at være fri for anfald. Den 30. marts blev hun 
udskrevet på prøve i 6 måneder. 

H. G. 32 år.. Ugift. Indlagt i April 1878. Han 
begyndte i en alder af i år at lide af epileptiske anfald, 
der siden stadig gentoge sig med mellemrum fra dage 
til måneder. Sløveisen begyndte i hans 15de år. Det 
meddeltes ved indlæggelsen, at hans anfald vare meget 
forskellige i styrke og undertiden kun ytrede sig ved, 
at han løb afsted uden egentlig at være fra bevidstheden. 
I de første dage af hans ophold her lå han til sengs i 
en celle, og det hændte da 3 gange, at han med et 
højt skrig sprang ud af sengen og stod i c. i min. dir- 
rende og som bevidstløs. Derpå gik han i seng igen og 
vidste bagefter ikke noget af det passerede. I den første 
tid derefter havde han jævnlig almindelige, men temme- 
lig lette anfald, efterfulgte af forøget dorskhed. I 1878 
havde han fra 17 til 61 anfald om måneden. Fra 2. 
juni til 20. avgust brugte han bromkalium i stigende 
dosis indtil 6 gram daglig. Fra 8. september til 11. de- 
cember brugte han sulph. atrop. Før bromkaliums- 
behandlingens begyndelse havde han af og til meget 
stærke anfald. Senere skildres hans anfald som middel- 
stærke, bestående i det væsentlige af et højt skrig og et 
øjebliks tetanisk kontraktion, hvorved ryggen bøjes bag 
over, arme og ben holdes halvt flecterede, benene løftede 
i vejret fra underlaget. I reglen sov han ^/g times tid 
efter hvert anfald ; undtagelsesvis vendte han umiddelbart 
tilbage til den sædvanlige tilstand. I 1879 brugte han 
sulph. atrop. i april — avgust (incl.) stigende fra i til 3 
milligr., uden at anfaldenes hyppighed påvirkedes. (I 
de første 8 måneder af året varierede den imellem 24 i 
jan. og 46 i marts). Men anfaldene bleve under atropin- 

behandlingen gennemgående mindre. Efter atropin- 
behandlingens ophør havde han i september 7 anfald, i 
oktober 7, i november o og i december 3. Som typiske 
for hans rudimentære anfald noteres den 22. maj 2 an- 
fald, som bestode i begyndelsen til et skrig og en bag- 
overbojning af kroppen, som han straks bekæmpede ved 
med magt at bøje sig forover, og et anfald, som han fik 
den 23. maj, medens han sad på en bænk i gården. 
Da han havde faet sig bøjet forover, løb han i fuld fart 
tværs over gården og vendte derpå umiddelbart tilbage 
til sin sædvanlige tilstand. — I 1880 havde han fra o 
(januar og oktober) til 8 (december) anfald om måneden 
uden medikamentel behandling, og den psychiske tilstand 
var også meget bedre end tidligere. Hans anfald vare 
i det hele taget rudimentære. Om et anfald (27. juli) 
blev meddelt af opsynet, at han udstødte et lille skrig, 
bøjede overkroppen til højre, drejede hovedet med an- 
sigtet til venstre og opad og derpå havde lette træknin- 
ger i lemmerne. Med denne ene undtagelse var an- 
faldenes type ganske den samme som i 1879. Den 24. 
september havde han to anfald. Ved det ene gled han 
ned af stolen« Ved det andet rejste han sig med et 
brøl, løb nogle skridt fremad hen mellem to senge og 
stod med en hånd støttet på hver seng. Dermed var 
så anfaldet forbi. Den 13. december fik han et anfald, 
da han sad ved bordet. Hån sprang op med et skrig, 
løb nogle skridt frem på gulvet, faldt om her og havde 
ubetydelige trækninger. I 1881 havde han i de første 8 
dage af januar 8 tildels meget stærke anfald, de fleste 
om natten. Han begyndte nu at bruge 4 gram brom- 
kalium daglig, havde derefter et anfald den 21., steg så 
den 23. til 5 gram daglig, og var derefter fri for anfald 
i resten af året. Han frembød da heller ikke andet 
psychisk abnormt end nogen sløvelse og pirrelighed, 
medens han tidligere af og til havde været meget ustyr- 
lig efter sine anfald. Også i 1882 og i den første halv- 

del af 1883 har han under brugen af 3 gram brom- 
kalium daglig været fuldstændig fri for anfald. — 

Hvad jeg i disse tilfælde opfatter som ufuldstændige 
anfald, er naturligvis ikke selve de coordinerede bevæ- 
gelser, den første patients dansen rundt, den andens 
løben fremad. Men jeg opfatter disse bevægelser som 
følge af eller reaktion imod de ufuldstændige anfald. 
Herpin antager, at hvor patienterne før faldet løbe frem 
eller tilbage eller dreje rundt, er det en instinktmæssig 
bevægelse for at undgå faldet i den retning, hvorhen 
kontraktionen driver. På lignende måde antager jeg, at 
patienten i det første af de her nævnte tilfælde drejede 
rundt til højre for ligesom at give efter for den om- 
drejende fornemmelse i denne retning. Den anden pa- 
tients løben fremad kan maaske snarest forklares som en 
fortsættelse i samme retning af den instinktmæssige be- 
vægelse, hvormed han har reageret imod og overvundet 
krampeanfaldets begyndelse, bagoverbøjningen. Men 
under alle omstændigheder er der vel god grund til at 
antage, at det var den samme årsag, der i de forskellige 
anfald frembragte denne konstante virkning. 

Når nu anfaldene kunne begynde på mange for- 
skellige måder og stanse på forskellige punkter af deres 
forløb, og når disse ufuldstændige anfald i flere år kunne 
optræde alene og siden sammen med fuldstændige, så 
ligi^ei* hen en utvungen forklaring af en hel mængde 
forskellige uregelmæssige epileptiske tilfælde. Herpin 
deler anfaldenes begyndelser — altså også de ufuld- 
stændige anfald — i 3 slags: debuts périphériques, de- 
buts viscéraux og debuts encéphaliques, eftersom begyn- 
delsen er en krampe i vilkårlige muskler, krampe i vis- 
cerale muskler eller forstyrrelse eller ophævelse af de 
sensorielle eller psychiske funktioner. Han giver også 
eksempler både på anfald, som begyndte i de vilkårlige 
muskler, og på anfald, som begyndte med symptomer i 
de indre organer, hvilke han tydede som krampe i disse 

organers muskulatur, navnlig da i pharynx, ventriklen 
og tarmkanalen. Endelig anfører han en hel del tilfælde, 
hvor patienterne, førend de mistede bevidstheden, frem- 
bøde forskellige psychiske symptomer eller symptomer 
fra sanseorganernes side, og de ufuldstændige anfald 
vare i alle tilfældene identiske med de fuldstændige an- 
falds begyndelser. 

Noget bevis for almengyldigheden af Herpins regel 
om de ufuldstændige anfalds identitet med de fuldstæn- 
dige anfalds begyndelser hos den satnine patient kan 
vel ikke tænkes ført. I alle de tilfælde, hvor jeg har 
havt lejlighed til at prøve reglen, både i literaturen og 
i livet, har jeg, som anført, fundet den bekræftet. Men 
selv om man ikke vil indrømme Herpins regel saa ud- 
strakt gyldighed, som dens ophavsmand tillægger den, 
så meget står dog fast, at den passer i såre mange til- 
fælde. EsquiroP har også allerede gjort den iagttagelse, 
at mange patienter kun faa begyndelsen til anfald, der 
så pludselig stanse. Han siger udtrykkelig om de små 
anfald, som han kalder vertige épileptique, at de efter- 
hånden udvikle sig til fuldstændige anfald. Han citerer 
et eksempel, hvor en ung dames absences udviklede sig 
til regelmæssige epileptiske anfald. Falret d. æ. har 
efter Billods meddelelse ofte set de af ham først iagt- 
tagne vertiges (se side 21) udgøre hele anfaldet, men 
også ofte kun danne anfaldets begyndelse. Og han 
iagttog, at patienterne ofte i mange år kunde have så- 
danne vertiges, inden de udviklede sig til fuldstændige 
anfald. En støtte for Herpins regel er også Trous- 
seaus udtalelse, at aura ofte kan udgøre hele anfaldet. 
Når man, hvad vel ingen på videnskabens nuværende 
standpunkt vil gøre indvendinger imod, regner aura med 
til anfaldet^, så findes der i literaturen en hel del 

eksempler på anfald med forskellige begyndelser, og 
deriblandt også sådanne, som ikke gå ind under nogen 
af Herpins 3 kategorier: krampe i vilkårlige muskler, 
viscerale kramper og encephaliske (psychiske og sen- 
sorielle) S5niiptomer. 

Det er nu almindelig bekendt, at de epileptiske an- 
fald hos mange patienter altid begynde med krampe i 
en bestemt muskelgruppe, ligesom man jævnlig ser, at 
patienter i længere tid kun have de partielle kramper, 
førend disse udvikle sig til almindelige. Måske kan 
man også ved hjælp af krampe i mavens, oesophagus' 
og pharynx' muskler forklare den fornemmelse af 
sammensnøring, som begynder ved cardia og stiger 
op til svælget, inden patienten mister bevidstheden. 
Imidlertid kan denne fornemmelse jo også forklares som 
et rent sensitivt symptom, og endelig er det muligt, at 
den snart er af sensitiv, snart af motorisk oprindelse. At 
den sammensnørende fornemmelse i cardia kan skyldes 
en krampagtig kontraktion af mavemuskulaturen, har 
jeg havt lejlighed til at iagttage i et tilfælde, som tillige 
viste dette begyndelsessymptom optrædende som ufuld- 
stændigt anfald. 

Patienten var en 24årig bondekarl, hvis anfald be- 
gyndte med, at en knugende fornemmelse fra cardia steg 
op i halsen, og at der steg vand op i munden på ham. 
Samtidig blev alting >så sært« for hans øjne. Når han 
mærkede dette, kunde han undertiden nå at sætte sig, 
inden anfaldet brød løs. Bevidsthedstabet fulgte umiddel- 
bart på fornemmelsen af, at vandet steg op fra maven 
til munden ; men efter flere øjenvidners overensstemmende 
beretning kunde vandet ved anfaldets begyndelse »stå 
ud af halsen på ham«. Forud for de almindelige konvul- 
sioner gik altid meget hurtige tyggebevægelser. Under 
behandling med bromkalium aftog anfaldenes hyppighed, 
og samtidig bleve de rudimentære, d. v. s. de stansede 
enten ved tyggebevægelserne, eller de stansede ved det 

punkt, hvor vandet — undertiden i betydelig mængde — 
løb ud af munden på ham. Endelig stansede anfaldene 
undertiden før bevidsthedstabet, så de kun bestode i, at 
han mærkede trykken for brystet, og det blev »sært« 
for øjnene. Når anfaldet nåde til bevidsthedstabet, var 
det altid efterfulgt af postepileptiske symptomer. Først 
snakkede han i 5 minuter uafbrudt og aldeles forstyrret, 
derefter var han i nogen tid (i kvarter til i time) rolig 
og kunde svare fornuftigt på spørgsmål og udføre en 
eller anden handling på en fornuftig måde. Derpå sov 
han indtil 3 — 4 timer og var, når han vågnede, normal, 
men vidste aldeles ikke noget af, hvad der var passeret, 
eller hvad han selv havde sagt eller gjort, i tidsrummet 
mellem krampen og søvnen. 

Gowers^ har set adskillige tilfælde, hvor det epi- 
leptiske anfald begyndte med kvalme og kløgningsbe- 
vægelser, og der findes flere eksempler på, at epileptiske 
anfald ere begyndte med brækning (f. eks. hos Trousseau). 
Hos Herpin* og Delasiauve' findes eksempler på, at 
anfaldet kan indledes af uimodståelig trang til defæcation, 
og hos en af Delasiauves patienter begyndte anfaldet 
med urintrængsler*. Koliksmerter og rumlen i under- 
livet ere meget almindelige begyndelsessymptomer. Alle 
disse symptomer kunne nok forklares som viscerale 
kramper; men man ser også en række begyndelser, som 
ikke kunne forklares på denne måde. Delasiauve om- 
taler* et tilfælde, hvor anfaldene begyndte med, at 
patienten var som badet i sved, og i et af Gowers' til- 
fælde^ var aura en følelse af mathed ledsaget af sved. 
Salivation er jo et meget almindeligt symptom ved det 

epileptiske anfald, og i et af Langes tilfælde* bestode 
de små anfald — og begyndelsen til et stort — i, at 
patienten fik urimelige, fantastiske tanker, følte sig 
hed i hovedet og fik meget spyt i munden. Disse til- 
fælde kunne ikke forklares ved antagelsen af krampe i 
vilkårlige muskler eller af viscerale kramper. Det kunne 
heller ikke de tilfælde, Trousseau omtaler, hvor aura er 
ledsaget af en kongestion til det sted, hvor den begyn- 
der, f. eks. en finger, som da bliver rød og svulmer op, 
eller hvor tværtimod den del, der er sæde for aura, 
bliver anæmisk ved dens indtræden. Lange har påvist,^ 
at de ecchymoser, der findes efter mange epileptiske an- 
fald, ikke altid ere et secundært symptom, følge af den 
stærke venøse stase i det cyanotiske stadium, i det de 
også kunne findes ved lette anfald, hvor der hverken er 
konvulsion eller stase. Disse ecchymosers optræden må 
da opfattes som et primært symptom ved anfaldet. I 
et af Langes tilfælde fandtes der blodbrækning, og Mai- 
sonneuve omtaler et tilfælde, hvor anfaldet indledtes 
med dette symptom. I disse tilfælde have vi altså blod- 
udtrædninger som direkte symptomer på det epileptiske 
anfald. 

For disse symptomer må man søge en anden for- 
klaring end muskelkrampe. De lokale hyperæmier og 
anæmier må naturligvis opfattes som vasomotoriske 
S3mriptomer, og de blodudtrædninger, der optræde som 
primære epileptiske symptomer, må man vel nærmest 
tænke sig som resultater af vasodilatatoriske nervetrådes 
innervation. Svedsecretionen og spytsecretionen ere under 
normale forhold ledsagede af forøget blodtilstrømning til 
kærtierne; men begge disse secretioner ere direkte af- 
hængige af de secretoriske nerver*, så der ikke er nogen 

nødvendighed for at søge et vasomotorisk mellemled. 
Ja for svedsecretionens vedkommende er det endogså på- 
vist experimentelt 1, at den forøgede blodtilstrømning 
ikke direkte kan fremkalde sved, men kun ved at virke 
som reflexirritament på de secretoriske nerver. Det 
ligger da formentlig nær at forklare både sveden og 
salivationen under det epileptiske anfald som secretoriske 
symptomer, i stedet for at gå den omvej at forklare dem 
som vasomotoriske. 

Det er tidligere omtalt — og der findes mange 
eksempler derpå i literaturen — at det epileptiske anfald 
ofte begynder med psychiske symptomer eller symp- 
tomer fra sanseorganernes eller almenfølelsens side. Synet 
af flammer eller af rød farve er et meget almindeligt initial- 
symptom. Øresusen, som lyd af mange høje stemmer, 
gik forud for bevidsthedstabet hos en af Engelkens* 
patienter. Der kendes flere eksempler på, at anfaldet 
indledes med lugtehallucinationer 3, enten en bestemt 
bekendt lugt eller i almindelighed en behagelig 
eller ubehagelig lugtfornemmelse. Kuldefornemmelse 
indleder ikke sjældent anfaldet, og i et af Dela- 
siauves tilfælde* havde patienten i nogle øjeblikke forud 
for anfaldet en ubehagelig smag i munden. Hos en af 
Gowers' patienter ^ var begyndelsessymptomet en smag 
mellem surt og bittert på den bageste del af tungen. 
Ikke sjælden ere hallucinationerne af skrækindjagende 
natur. En dame så umiddelbart før bevidsthedstabet en 

halshugget kvinde, en moder hamrende løs på sit barns 
hoved eller lignende^. Hos en af Brierre de Boismonts 
patienter begyndte anfaldet med, at et rødt spøgelse gik 
løs på patienten og slog ham. Når han fik slaget, ind- 
trådte bevidsthedstabet*. En af Leidesdorfs patienter 
så hver gang før bevidsthedstabet en mand med en stor 
kniv, som vilde myrde ham, og patienten satte sig hæf- 
tigt til modværge og slog løs^. Rent psychiske be- 
gyndelser fandtes hos nogle af Herpins patienter; hos 
en f. eks. en fiks ide, som . var den samme hver gang, 
men som han aldrig kunde huske bag efterø 

Vi se da således både psychiske, sensitive, motoriske, 
vasomotoriske og secretoriske symptomer, altså symp- 
tomer fra alle nervesystemets funktionsområder, optræde 
som dele af det epileptiske anfald og særligt da også 
som dets begyndelse, den del af anfaldet, der går forud 
for bevidsthedstabet. Da vi nu tilmed se begyndelser 
fra alle disse grupper optræde som selvstændige, ufuld- 
stændige anfald, så få vi det resultat, at næsten ethvert 
symptom, der står under nervesystemets direkte ind- 
flydelse, kan tænkes at optræde som et uregelmæssigt 
epileptisk anfald. 

Men denne mangfoldighed af forskellige slags uregel- 
mæssige epileptiske anfald, som kunne være vidt forskel- 
lige indbyrdes og fra det regelmæssige epileptiske an- 
fald, gør også, at man må være overordentlig forsigtig 
med diagnosen. I de fleste — eller alle — tilfælde 
kunne de symptomer, der tydes som uregelmæssige epi- 
leptiske, også have andre årsager, og jeg indser da ikke, 
hvorledes man kan komme videre end til en sandsynlig- 
hedsdiagnose, sålænge man ikke har set det, man tyder 

som et uregelmæssigt epileptisk anfald, optræde som be- 
gyndelsen af et utvivlsomt epileptisk anfald. 

Det er klart, at når de uregelmæssige epileptiske 
anfald opfattes på den måde, som her er gjort gældende, 
kunne de ikke benyttes til at drage slutninger om det 
epileptiske anfalds pathologiske fysiologi på den måde, 
hvorpå Lange gør det. Lange betragter sine tilfælde 
som uregelmæssige epileptiske anfald, hvis uregelmæssig- 
hed består i, at den vasomotoriske forstyrrelse i stedet 
for i hjærnen finder sted i et andet organ, og da den 
vasomotoriske uorden i hans tilfælde må være en kar- 
udvidning, slutter han, at det samme må være tilfældet 
i de regelmæssige anfald. Men medens Lange opfatter 
den vasomotoriske forstyrrelse som anfaldets årsag, bliver 
den efter den her udviklede anskuelse at betragte som 
et af dets symptomer, sideordnet med de psychiske, 
sensitive, motoriske og secretoriske. Det bliver efter 
denne opfattelse let at forstå, at den vasomotoriske aura 
efter Trousseau både kan vise sig ved hyperæmi og ved 
anæmi, og den giver os ingen grund til at foretrække 
enten karforsnævringstheorien eller karudvidningstheorien. 
Når studiet af de uregelmæssige epileptiske tilfælde 
viser os, at symptomer fra alle nervesystemets funktions- 
områder kunne være dele — eventuelt også den første 
del — af det epileptiske anfald, ligger det nær at søge 
den nærmeste årsag til det epileptiske anfald på det sted, 
hvor alle nervesystemets forskellige funktioner ere — 
eller i alt fald kunne tænkes at være — specielt og side- 
ordnet repræsenterede, altså i hemisphærernes cortical- 
substans. Dette stemmer også godt med resultaterne af 
den nyere tids undersøgelser om det epileptiske anfalds 
pathogenese, der gøre det sandsynligt, at det epileptiske 
anfald i alt fald i de fleste tilfælde udløses fra cortical- 
substansen ^. 



' Hitzig. Uniersuchungen liber das Gehim. 
Luciani, SuUa patogenes! della epilessia. 

At gå nærmere ind på disse undersøgelser — som 
også langtfra ere afsluttede — ligger uden for denne af- 
handlings formål. Jeg skal kun kortelig minde om, at 
det i alt fald er bevist, at epileptiske anfald kunne ud- 
løses fra forskellige centra i den psychomotoriske region, 
og at kramperne da begynde i de til vedkommende cen- 
trum svarende muskler og brede sig i en bestemt orden. 
Skulde de iagttagelser finde bekræftelse, der tyde på, at 
det epileptiske anfald ikke alene kan udløses fra den 
motoriske region, men også fra punkter af cortex, som 
ligge udenfor denne S så lå det nær at tænke sig den 
udladning (Hughlings Jackson), der giver sig tilkende 
ved det epileptiske aiifald, begyndende på forskellige 
punkter af hemisphærernes overflade i de forskellige til- 
fælde og bredende sig mere eller mindre vidt. Herved 
vilde de forskellige ufuldstændige anfald være forklarede, 
lige så vel som de fuldstændige anfalds forskellige be- 
gyndelser. 



Wemiche. Lehrbnch der Gehirnkranheiten. Bd. i. P. 237. 

Vende vi os nu til denne afhandlings hovedgen- 
stand, spørgsmålet om den akute' epileptiske sinds- 
sygdoms pathologiske betydning, så må vi først under- 
søge, hvilket bidrag til besvarelsen af dette spøi^smål 
studiet af de andre former af uregelmasssig epilepsi 
har givet. Det blev tidligere fremhævet, at det vilde 
være en vigtig støtte for theorien om psychiske ækvi- 
valenter, hvis det stod fast,at der som direkte epileptiske 
manifestationer kunde optræde forskellige andre symp- 
tomer i stedet for det regelmæssige epileptiske anfald. 
Men nu har det jo vist sig, at der — foreløbig bortset 
fra den akute epileptiske sindssygdom — ikke er nogen 
grund til at anerkende andre uregelmæssige epileptiske 
tilfælde end dem, der vise sig som ufuldstændige epi- 
leptiske anfald. Fremdeles have vi set, at der kan op- 
stå og opstår en mængde forskellige uregelmæssige epi- 
leptiske anfald derved, at de fuldstændige epileptiske 
anfald kunne begynde på en mængde forskellige måder 
og stanse på mere eller mindre fremrykkede punkter af 
deres forløb. Og da de fuldstændige anfald kunne be- 
gynde med symptomer fra alle nervesystemets funktions- 
områder, kunne de ufuldstændige anfald også bestå i 
symptomer fra disse forskellige områder, altså også i 
psychiske symptomer. 

Men disse psychiske anfald af uregelmæssig epilepsi 
kunne ikke anvendes til at forklare det, som i literaturen 
har fået navnene: »psychisk epilepsi« eller »psychisk- 
epileptiske ækvivalenter«. Det er klart, at et anfald af 
sindssygdom på indtil flere ugers varighed ikke kan have 
samme betydning som en af disse momentane psychiske 
forstyrrelser, der udgøre begyndelsen af et epileptisk 
anfald, hvis varighed jo i alt fald kun måles med minuter. 
Det er blevet antydet ^ som forklaring af de psychiske 
ækvivalenters langvarighed i modsætning til det klassiske 
epileptiske anfald, at udladningen finder langsommere 
sted gennem psychiske end gennem motoriske symp- 
tomer. Denne forklaring vilde være en støtte for theorien 
om psychiske ækvivalenter, hvis den var baseret på andet 
end netop på iagttagelsen af de psychiske ækvivalenters 
langvarighed i modsætning til det klassiske epileptiske 
anfald. Men da dette ikke er tilfældet, må vi først 
fordre bevis for ækvivalenstheoriens rigtighed, før vi ind- 
rømme rigtigheden af en hypothese, der udelukkende er 
baseret på denne theori. 

De fleste forfattere søge netop at begrunde ækvivalens- 
theorien for deres tilfældes vedkommende ved at påvise 
lighedspunkterne med det typiske anfald, og de psychiske 
anfalds kortvarighed bliver da anført som en af de vig- 
tigste grunde til at kalde dem epileptiske. Det er natur- 
ligvis fuldstændig berettiget at kalde en sindssygdom 
kortvarig, når den f. eks. har varet i 14 dage eller 3 
uger — men så er den dog flere hundrede gange så 
langvarig som det langvarigste epileptiske anfald. Sinds- 
sygdommens kortvarighed betyder, at det ikke er nogen 
af de almindelige former af sindssygdom; men den be- 
tyder ikke, at det er et psychisk ækvivalent for et epi- 
leptisk anfald. Hvad der er hurtighed i sammenligning 

med de almindelige sindssygdommes forløb, er lang- 
varighed i sammenligning med det epileptiske anfalds, 
og medens man har andre sindssygdomsformer, der for- 
løbe ligeså hurtigt som den akute epileptiske sindssygdom, 
har man ikke epileptiske anfald, der forløbe tilnærmelses- 
vis så langsomt. En anden sag er det, at hvis man 
kan bevise, at de psychiske anfald ere ækvivalenter for 
krampeanfald, så ligger heri, at udladningen finder over- 
ordentlig meget langsommere sted gennem psychiske 
end gennem motoriske symptomer. 

At kortvarige anfald af sindssygdom med de af 
Falret angivne symptomer ofte slutte sig til anfald af 
epileptisk grand mal eller petit mal, kan der ikke være 
tvivl om. Ligeledes må enhver iattager overbevise sig 
om, at det ikke her drejer sig om et tilfældigt tidsfor- 
hold, men om et konstant indbyrdes forhold, idet de 
psychiske anfald hos mange patienter udelukkende op- 
træde sluttende sig til udtalte epileptiske anfald enten 
umiddelbart elier således, at patienten fra den på an- 
faldet følgende koma går lige over i sindssygdommen, 
eller endelig således, at der mellem det epileptiske anfald 
og det psychiske anfald går et kortere tidsrum — indtil 
48 — 72 timer — i hvilket patienten synes ganske normal. 
Det ligger da nær at opfatte det psychiske anfald, der 
følger efter et tydeligt epileptisk anfald, som følge af 
dette, og dette er jo også den almindelige opfattelse. 
Men da nu de postepileptiske anfald og de psychisk- 
epileptiske ækvivalenter efter forfatternes temmelig 
enstemmige mening ere identiske, opstår den urime- 
lighed, at det samme anfald snart kan optræde som 
følge af et epileptisk anfald, snart som ækvivalent for 
det eller i alt fald som direkte epileptisk symptom af 
sideordnet gyldighed med det epileptiske anfald. Denne 
urimelighed kommer man kun ud over ved enten at an- 
tage, at de psychisk-epileptiske anfald aldrig ere postepi- 
leptiske i den forstand, at de ere følgetilstande efter fore- 



65 

flående epileptiske anfald, eller at de i virkeligheden 
altid ere det. De forfattere, som have skrevet om de 
psychisk-epileptiske anfald, have også søgt at undgå 
den påpegede vanskelighed ved at forklare det konstante 
forhpld mellem det epileptiske krampeanfald og det post- 
epileptiske sindssygdomsan fald på anden måde end som 
et årsagsforhold. Kun Samt søger at skælne post- 
epileptiske anfald og psychisk-epileptiske ækvivalenter fra 
hverandre som to forskellige former af epileptisk sinds- 
sygdom. Men han kan ikke angive symptomatologiske 
skælnemærker, og desuden synes han at betragte begge 
arter af epileptisk sindssygdom som primære epileptiske 
symptomer, idet han nævner både den postepileptiske 
sindssygdom og de psychisk - epileptiske ækvivalenter 
mellem de 12 kategorier, i hvilke epilepsien efter hans 
mening falder. 

Garimond ^ nævner en måde at undgå årsagsfor- 
holdet på, som han tillægger Morel, den at betragte det 
postepileptiske sindssygdomsanfald som en del af det 
epileptiske anfald. Det normale epileptiske anfald skulde 
efter denne opfattelse bestå af »convulsion« og »délire«, 
tnen hver af disse faser kunne optræde isoleret. Dette 
er jo at gøre undtagelsen til det normale, idet de epileptiske 
anfald, som efterfølges af anfald af sindssygdom, ere i af- 
gjort minoritet. Men desuden gendrives denne opfattelse 
af de ingenlunde sjældne tilfælde, hvor den postepilep- 
tiske sindssygdom ikke slutter sig umiddelbart til krampe- 
anfaldet, men er adskilt fra det f. eks. ved et døgn, i 
hvilket patienten ikke frembyder noget abnormt. De 
fleste forfattere have også, følgende Billods eksempel, 
indskrænket sig til at erklære sindssygdommen for en 
med krampeanfaldet sideordnet, direkte, primær epilep- 
tisk manifestation. Billod antager, at det epileptiske 

anfald og krampeanfaldet ere »deux formes d' acces du 
méme mal, deux effets differents de la méme causec. 
P'alret opstiller den hypothese, at krampeanfaldet og sinds- 
sygdomsanfaldet ere to forskellige manifestationer af den 
samme sygelige tilstand, »qui ont au fond la méme signi- 
fication pathologique«. Leidesdorf slutter sig til den 
psychiske epilepsis epileptiske natur af dens identitet med 
den postepileptiske sindssygdom. Han protesterer mod 
benævnelser som epilepsia larvata, epileptisk substitution 
eller transmut ation, da den psychiske epilepsi ikke er 
andet end »eine der Erscheinungsformen der Epilepsie«. 
Weiss slutter sig heri ganske til Leidesdorf, og det må 
antages, at de også betragte den postepileptiske sinds- 
sygdom som en direkte manifestation af epilepsien, ikke 
som en følge af krampeanfaldet. 

Men om end Leidesdorf og Weiss protestere nok så 
meget, kan det dog ikke nægtes, at det psychisk- epileptiske 
anfald, hvis det skal være et primært epileptisk symp- 
tom, må være ækvivalent for det almindelig anerkendte 
fuldstændige eller ufuldstændige epileptiske anfald. Det 
er tidligere udviklet, at det er meget tvivlsomt, om 
epilepsien har nogen ret til at bestå som en sygdom sui 
generis. Men selv om man går ud fra • en idiopathisk 
epilepsi som noget givet, kan man .dog ikke forklare de 
psychiske anfald som direkte symptomer på denne syg- 
dom; thi også i henseende til at drage psychiske anfald 
efter sig vise de symptomatiske epileptiske anfald sig 
ganske lige med de idiopathiske. Dagonet^ meddeler, 
at forbigående psychiske forstyrrelser ere hyppige efter 
anfald af alkoholistisk epilepsi, og den samme erfaring 
har Echeverria^ gjort. Legrand du SauUe' giver flere 

eksempler på postepileptiske anfald efter alkoholistiske 
epileptiske anfald, og de adskille sig ikke fra de post- 
epileptiske anfald efter andre arter af epileptiske anfald. 
Franz Tuczek^ iagttog en epidemi af ergotisme og så 
i de fleste tilfælde epileptiske anfald optræde, der i intet 
adskilte sig fra anfaldene i idiopathisk epilepsi, og som 
ofte bleve efterfulgte af tilstande af forvirring, i hvilke 
der blev udført komplicerede bevægelser af avtomatisk 
karakter. Han mente også i flere tilfælde at have iagt- 
taget psychiske ækvivalenter. Samt har også iagttaget 
postepileptisk sindssygdom efter anfald i symptomatisk 
epilepsi ^ nemlig to gange efter (flere rask på hinanden 
følgende) uræmiske krampeanfald og to gange efter 
epileptiske anfald ved organisk hjærnesygdom. Leides- 
dorf har to gange set langvarige raserianfald optræde 
efter eklamptiske anfald hos fødende.^ Billod har flere 
gange se,t de epileptiforme anfald i begyndelsesstadiet af 
paralysie générale efterfulgte af psychiske anfald^), og 
han mente også at have set sådanne anfald optræde 
som épilepsie larvée. At en af de hunde, som Hitzig 
havde gjort epileptisk ved at fjærne et lille stykke af 
cortex cerebri i den motoriske region, efter sit første 
epileptiske anfald var meget forstyrret og forskrækket 
og ikke vilde æde 5, kan måske tyde på, at experimen- 
telt frembragte epileptiske anfald hos dyr også kunne 
drage psychiske symptomer efter sig, og hos to af 
Albertonis «) experimentelt epileptiske . hunde optrådte 
virkelige postepileptiske raserianfald. 



' Arch. f. Psychiatrie. Bd. 13. P. 99. 

* Epileptische Irreseinsformen. Arch. f. Psychiatrie. Bd. 6. P. 143 fF. 
' Uber epil. Geistesstorung. P. 169. 

* Ann. méd.-psychol. 5 serie. T. 9. P. 285 ff. 

* Untersuchungen llber das Gehirn. P. 273. 

^ Uber die Patbogenese der Épilepsie. Moleschotts Untersuchungen. 

P- 503 og 514. 

Da den akute epileptiske sindssygdom således kan 
optræde i forskellige former af symptomatisk epilepsi, ja 
endogså sluttende sig til eklamptiske anfald, er det ind- 
lysende, at dens berettigelse til at kaldes epileptisk ikke 
ligger i dens forekomst i tilfælde af idiopathisk epilepsi 
— man kunde da med samme ret kalde den en uræmisk, 
toxæmisk, alkoholisk sindssygdom eller betragte den som 
direkte symptom på en organisk hjærnesygdom. Sinds- 
sygdommens ret til at kaldes epileptisk skriver sig fra 
dens forhold ikke til sygdommen epilepsi, men til symp- 
tomet det epileptiske anfald, hvilken sygdom det så er 
symptom på. 

Når man nu bruger benævnelsen epileptisk om en 
sindssygdom, der optræder som symptom i en anden 
sygdom end epilepsi, så kan dermed jo kun menes — 
når man ikke betragter sindssygdommen som post- 
epileptisk — at den er ækvivalent for et epileptisk an- 
fald, altså fremgår af samme pathologisk- fysiologiske 
proces som et sådant Med andre ord: når »psychisk 
epilepsi« kan forekomme som symptom på andre syg- 
domme end den idiopathiske epilepsi, så betyder »psychisk 
epilepsi« ikke andet end: ækvivalent for et epileptisk 
anfald. 

Den theori, at dén akute epileptiske sindssygdom i 
alle tilfælde, også når den optræder som postepileptisk 
anfald, er et direkte epileptisk symptom, altså ækvivalent 
for et epileptisk anfald, er ikke i stand til at forklare 
det konstante forhold, der i de allerfleste tilfælde består 
imellem det epileptiske krampeanfald eller petit mal- 
anfald og det påfølgende postepile'ptiske anfald. Dette 
forhold er derimod let forklarligt, når man går ud fra 
den almindelige antagelse, at det er et årsagsforhold, der 
knytter det postepileptiske sindssygdomsanfald til det epi- 
leptiske anfald, at det postepileptiske anfald tillige er — 
sit venia verbo — propter-epileptisk. 

• 
Den før omtalte vanskelighed, at mitte betragte 

det samme psychiske anfald snart som følge af, snart 
som ækvivalent for et epileptisk krampeanfald, er det 
altså ikke lykkedes at slippe uden om ved at følge nogen 
af de af forfatterne angivne veje. Det bliver da nu op- 
gaven at undersøge, hvorvidt den anden hypothese holder 
stik: at alle de såkaldte psychiske ækvivalenter i virke- 
ligheden ere postepileptiske anfald. 

Det må da først fremhæves, at den postepfleptiske 
sindssygdom lige så vel kan slutte sig til små som til 
store anfald, når de små anfald ere vertiges eller absences. 
Herom ere forfatterne enige, medens de ere uenige om, 
hvorvidt dette finder hyppigt eller sjældent sted. Samt* 
mener, at den postepileptiske sindssygdom følger i reglen 
på de store epileptiske anfald, kun ganske undtagelsevis 
på de små anfald. Falret* siger, at petit mal intellectuel 
i reglen slutter sig til vertiges, grand mal intellectuel i 
reglen til store anfald. Trousseau' synes at betragte 
vertiges som den hyppigste årsag til postepileptiske 
anfald. Herpin* har hyppigt set postepileptisk sinds- 
sygdom efter meget lette vertiges, og Yellowlees udtaler 
sig også . i samme retning 5. MoreH siger, at »les 
acces avortésf sikrere drage maniakalsk excitation efter 
sig end de fuldstændige anfald. 

Ved første øjekast kunde der måske vise sig theo- 
retiske indvendinger imod den antagelse, at et momen- 
tant bevidsthedstab med eller uden partielle krampe- 
trækninger skulde kunne drage de samme følger efter 
sig som et stort epileptisk anfald. Men petit mal-anfaldenes 



* Epil. Ifreseinsformen. Arch. f. Psychiatrie. Bd. 6. P. 199. 
^ Éiat mental des épileptiques. Arch. gén. T. 17. P. 489. 

' Clinique médicale. T. 2. P. 71. 

* Acces incomplets. P. 153 ff. 

^ I en diskussion i »The medico psychological association« i Glas- 
gow. — Joum. of ment. science. Vol. 23. P. 141. 

* Etudes diniques. T. 2. P- 330. 

ævne til at indvirke på de psychiske funktioner viser 
sig jo og^ ved den indflydelse, de i længden udøve på 
hele patientens psychiske tilstand. Forfatterne ere tem- 
melig enige om, at de små anfald i det mindste udøve 
en ligeså ødelæggende indflydelse i denne henseende 
som de store anfald. Kun hos Sommer^ har jeg fundet 
den modsatte anskuelse fremsat; men den statistik — 
fra AUenberg — hvorpå han støtter sig, er for lille til 
at bevise noget. Forklaringen af, at et UUe ufuldstæn- 
digt anfald, en ringe del af et anfald, kan drage samme 
følger efter sig som det fuldstændige store anfald, ligger 
måske i, at de ufuldstændige anfald, som her er tale 
om, netop bestå af den del af det fuldstændige anfald, 
som nærmest må kunne tænkes at udøve indflydelse på 
de psychiske funktioner. Hughlings Jackson siger, at 
intelligensen nedbrydes hurtigst af de meget små anfald, 
som begynde med eUer tilsyneladende bestå i tab af 
bevidstheden. >But this is not because the attacks are 
slight, it is because the disease is of the very highest 
nervous arrangements in the whole nervous system, and 
of those which have the greatest integration, that is to 
say of the substrata of consciousness.€ ^ Hyor megen 
eller hvor liden vægt man nu vil tillægge Hughlings 
Jacksons åndrige hypothese, så meget kan i altfald be- 
tragtes som givet, at den del af det epileptiske anfalds 
fysiologisk-pathologiske proces, som betinger bevidstheds- 
tabet, med større rimelighed kan antages at have ind- 
virkning på det psychiske, end den del, der betinger 
krampen. Måske er det da også rimeligt at antage, at 
de psychiske eftervirkninger ere stærkest efter de anfald, 
hvori bevidsthedstabet er det første symptom. • Det er 
jo rimeligt, at det symptom, som danner anfaldets be- 



* Postepileptisches Irresein. Arch. f. Psychiatrie. Bd. »i. P. 549. 
' On epilepsy and the after effects of epileptic discharges. West 

gyndelse, og som kan udgøre hele anfaldet, må være 
stærkere pathologisk - anatomisk eller pathologisk - fysio- 
logisk begrundet end de senere symptomer, der kunne 
udeblive. Denne antagelse bestyrkes også ved den 
iagttagelse, at postepileptisk lamhed kan optræde i de 
muskler, som have været sæde for et partielt anfald, og 
at den ved anfald med almindelige konvulsioner sjælden 
eller aldrig optræder i alle muskler, men kun i dem, i 
hvilke krampen begyndte. Hermed passér også Eche- 
verrias iagttagelse^, at medens psychiske forstyrrelser i 
det hele taget optræde relativt hyppigt og stærkt ud- 
præget efter natlige anfald, findes de aldrig efter de 
natlige anfald, der efterlade parese af enkelte muskel- 
grupper. 

Hvis den her udviklede anskuelse holder stik, tjener 
den ikke alene til at forklare, hvorledes theorien om de 
små anfalds overvejende indflydelse på det psychiske liv 
er opstået, men den giver også denne theori en modi- 
fication, hvorefter den bevarer sin gyldighed. Den mo- 
dificerede regel kommer da til at lyde således, at in- 
telligensen nedbrydes hurtigst af de anfald, som, når de 
ere fuldstændige, begynde med tab af bevidstheden, og 
som, når de ere ufuldstændige, kunne bestå af bevidst- 
hedstabet alene. Det bliver fra det her angivne syns- 
punkt ganske naturligt, at ufuldstændige anfald af denne 
natur have stærkere psychiske eftervirkninger end fuld- 
stændige anfald, i hvilke bevidsthedstabet er et senere 
symptom. Når forfatterne tale om de små anfalds ned- 
brydende ævne, menes altid anfald af vertige og ab- 
sence, altså ufuldstændige anfald bestående af det 
psychiske symptom, bevidsthedstabet, med eller uden 
påfølgende partielle kramper, og når små anfald tages i 
denne betydning, er det ikke vanskeligt at forstå, at de 
epileptikere, som have »små anfalde, ere mest udsatte 

for at blive sløve. Derimod er der ingen grund til at 
antage, at disse ufuldstændige anfald skulde have stær- 
kere psychiske eftervirkninger end de fuldstændige an- 
fald, hvis begyndelse de udgøre. 

De samme grunde, som tale for petit mal-anfaldenes 
sløvende indflydelse, tale også for deres ævne til at 
drage postepileptiske anfald efter sig. Men hvorledes 
det nu end forholder sig med den theoretiske be- 
grundelse, står det dog fast, at postepileptiske anfald 
kunne optræde og hyppigt optræde efter små anfald. 
Når hertil kommer, at petit mal-anfaldene ofte kunne 
blive oversete af patientens omgivelser, ligesom patienten 
ofte ikke selv ved af disse anfald at sige, så ligger heri 
jo en forklaring af, at mange psychiske anfalds post- 
epileptiske natur kan blive overset. Der flndes også 
mange eksempler på, at en patients petit mal-anfald 
først ere blevne opdagede, når han er kommet under 
observation på grund af et anfald af akut epileptisk 
sindssygdom. Allerede dette forhold må gøre det 
meget vanskeligt i et givet tilfælde at påstå, at et an- 
fald ikke kan være postepileptisk. Denne vanskelighed 
illustreres ved et tilfælde, som Delasiauve har meddelt i 
»Société médico-psychologique.« ^ 

En patient i Bicétre arbejdede en dag i Delasiauves 
have og fik, medens Delasiauve stod og talte med ham, 
en vel karakteriseret vertige. Han tabte pludselig sit 
værktøj, ansigtstrækkene bleve forstyrrede, hovedet 
bøjedes, øjnene bevægedes krampagtigt, og han skælvede 
let. Han rettede sig i løbet af nogle sekunder, men 
var derefter sløv og blev ført tilbage til sin afdeling. 
Her begyndte i løbet af dagen et anfald af sindssygdom^ 
som varede i S— -6 dage. Delasiauve meWdeler, at han 
aldrig før havde iagttaget noget sådant hos denne pa- 



^ Communication sur l'épilepsie larvée. Ann. méd. psyoh. T. 9. P. 
495. — Findes også i Traité de l'épilepsie P. 512. 

ticnt, og tilfejer: »Hos et individ, der ikke var mistænkt 
for epilepsi, og hos hvem dette lille anfald var gået 
ubemærket hen, er det næsten sikkert, at man ikke 
vilde have gættet grunden til denne psychiske forstyr- 
relse«. Og vi kunne tilføje, at hvis i et sådant tilfælde 
den psychiske forstyrrelses epileptiske natur var blevet 
diagnosticeret, vilde det sandsynligvis være blevet op- 
fattet som et epileptisk ækvivalent. 

Hvad der også bidrager til, at det epileptiske an- 
fald, der betinger den postepileptiske sindssygdom, let- 
tere kan undgå opmærksomheden, er den omstændig- 
hed, at sindssygdommen i mange tilfælde ikke slutter 
sig umiddelbart til det epileptiske anfald. Således findes 
der i sindssygeanstalten i Viborg en patient, hvis post- 
epileptiske anfald konstant begynde mellem 24 og 48^ 
timer efter det epileptiske anfald, og Samt^ angiver, at 
mellemrummet kan vare 2 — 3 dage. Dette forljold har 
navnlig betydning lige over for de talrige tilfælde af 
psychisk epilepsi, der ere beskrevne fra psychiatriske 
kliniker, hvor patienterne bleve lagte ind på grund af 
de psychiske anfald. Det kan under disse omstændig- 
heder i mange tilfælde være let at få konstateret, om 
der er gået et epileptisk anfald umiddelbart forud for 
den psychiske forstyrrelse, men meget vanskeligt eller 
umuligt at få at vide, om et epileptisk anfald har fundet 
sted for et døgn eller to siden. 

Men denne omstændighed, at det postepileptiske 
anfald kan være skilt fra det epileptiske ved et mellem- 
rum, i hvilket patienten ikke frembyder noget abnormt, 
får dog sin største betydning over for de natlige anfald. 
At natlige anfald forekomme hos såre mange patienter,, 
der lide af epilepsi, er bekendt nok, ligesom også, at 
de natlige anfald ofte — eller i reglen — gå ubemær- 

kede hen for patienten selv, når han ikke om morgenen 
kan slutte tilbage til anfaldet fra dets følger. 

Trousseau siger, at anfaldene, navnlig i begyndelsen 
af sygdommen, ofte ere natlige, og at »et individ kan 
have sådanne anfald i 8 eller lo år, uden at nogen, 
ikke en gang han selv, har nogen anelse om, at han 
lider af denne frygtelige sygdom.« ^ Trousseau omtaler 
som eksempel en patient, som to gange vågnede med 
skuldrene af led og med træthed og stivhed i lemmerne, 
og som senere viste sig at lide af epileptiske anfald. 
Delasiauve citerer ^ statistiker af Beau (Recherch. sta- 
tist, sur l'épil. Arch. gén. de méd. 1836) og Leuret 
(Arch. gén. de méd. 1843. T. IL), efter hvilke det langt 
overvejende antal af patienter led af natlige anfald ved 
siden af daganfaldene, og ikke ganske få havde ude- 
lukkende natlige anfald. Delasiauves egen statistik ^ 
giver det samme resultat, medens Herpin* fandt, at 
det langt overvejende flertal af hans patienter havde 
deres anfald »udelukkende eller hovedsagelig om dagen«. 
Herpin regner nattens varighed fra patienterne gå i 
seng, til de stå op, medens der hos Beau, Leuret og 
Delasiauve mangler angivelse af, hvad de regne til 
natten. 

Echeverria^ fandt hos 11 1 af 783 patienter natlige 
anfald, og han iagttog relativt hyppige og stærkt ud- 
prægede psychiske 'forstyrrelser hos disse patienter. 
Gowers^ fandt -i en statistik på 840 tilfælde, at an- 
faldene optrådte udelukkende eller næsten udelukkende 
om dagen i 43 %, udelukkende eller næsten udelukkende 
om natten i 21 Vo? både om dagen og om natten i 37 



1 'Clinique médicale. T. 2. P. 98. 

% af tilfældene. I 57 % ^if hans tilfælde fandtes der 
altså natlige anfald. Gowers regnede til natten den tid» 
i hvilken patienterne sov. Sikkert er det i alt fald, at 
en meget stor del af epileptikerne have anfald om 
natten, og det ligger i sagens natur, at natanfaldene i 
virkeligheden sandsynligvis forekomme betydeligt hyp- 
pigere, end statistiken udviser. At selv store natlige 
anfald kunne gå ubemærkede hen, idet patienten fra 
den på anfaldet følgende koma går over i naturlig søvn, 
viser Trousseaus ovenanførte eksempel, og natlige an- 
fald af vertige kan man vel aldrig være sikker på ikke 
at overse. 

Når der tages hensyn til de natlige anfalds relative 
hyppighed og til, hvor let de kunne gå ubemærkede 
hen, vil man se, at postepileptisk sindssygdom efter et 
natligt anfald meget let kan komme til at gælde for 
ækvivalent. De tegn, hvoraf man kan slutte tilbage til 
et natligt anfald (ildebefindende, træthed, hovedpine, 
luxationer, kontusioner, tungebid, afgang af urin og 
fæces, ecchymoser) ere jo ingenlunde konstante. Og, 
dertil kommer endnu, at når sindssygdommen først 
bryder ud nogen tid efter et natligt anfald, og patienten 
i mellemtiden ikke har frembudt noget abnormt, kan 
det ved sindssygdommens udbrud være for sent at søge 
efter de fleste af de angivne symptomer på, at et nat- 
ligt anfald har været tilstede. 

Patienter, der udelukkende have små eller natlige 
anfald, kunne altså være epileptikere i flere år, uden at 
de selv eller deres omgivelser vide det. De kunne så- 
ledes komme ind i, hvad Falret kalder epilepsiens 
mellemste periode, uden at deres sygdom er opdaget. 
Falret mener, at den epileptiske sindssygdom hoved- 
sagelig opstår i denne periode, det vil sige, når syg- 
dommen har bestået i nogle år. »Den første periodet, 
siger han^, »er næsten altid fri for sindssygdom, og 

den sidste er sædvanlig ledsaget af demens og fri for 
mere aktive forstyrrelser«. Selv om denne Falrets regel 
havde ubetinget gyldighed, kunde der altså dog opstå 
postepileptiske tilfælde hos individer, der ikke vare 
blevne betragtede som epileptikere. Men Falret ind- 
rømmer jo selv, at reglen har undtagelser, og Delasiauve 
siger også^, at de maniakalske anfald undtagelsesvis 
kunne optræde i begyndelsen af sygdommen. Leides- 
dorf* fremhæver udtrykkelig, at transitoriske psychiske 
forstyrrelser kunne opstå efter det første anfald. Dette 
er da også i -og for sig naturligt, når det postepileptiske 
anfald betragtes, ikke som symptom på den supponerede 
sygdom epilepsi, men som følge af^det epileptiske anfald. 
Det kan naturligvis tænkes, at den tilstand i hjærnen^ 
der giver sig tilkende ved den akute epileptiske sinds- 
sygdom, lettest opstår i en hjærne, der i længere tid 
har været udsat for påvirkning af de epileptiske anfald, 
og man kunde strængt taget også gøre den indvending, 
at i de tilfælde, hvor sindssygdommen optrådte efter 
det første iagttagne anfald, kunde der være gået en hel 
række ubemærkede anfald forud. Men denne indvending^ 
afkræftes i alt fald i højeste grad ved de tilfælde, hvor 
den postepileptiske sindssygdom optrådte efter et anfald 
af eklampsi eller efter epileptiske anfald i uræmi. 

Er det i praksis umuligt at benægte et psychisk anfalds 
postepileptiske natur, selv om vedkommende patient al- 
drig vides at have havt noget epileptisk anfald, så må 
man dog være endnu mere tilbøjelig til at formode et 
epileptisk anfald til grund for et iagttaget psychisk an- 
fald hos en patient, der notorisk er epileptiker. Enhver, 
der har havt meget med epileptikere at gøre og følgelig 
ved, at mange små og natlige anfald blive iagttagne ved et 

rent tilfælde, må også føle sig overbevist om, at såre 
mange af disse anfald gå ubemærkede hen, selv hvor 
patienten bliver iagttaget på en sindssygeanstalt eller 
et hospital, endnu langt mere selvfølgelig under ugun- 
stigere forhold. 

Som en indvending mod den anskuelse, at den akute 
epileptiske sindssygdom i alle tilfælde er postepileptisk, 
frembyde sig de præepileptiske psychiske forstyrrelser. 
Det er klart, at hvis der i såmange tilfælde, at det ikke 
kan betragtes som tilfældigt sammentræf, forud for alle 
eller en stor del åf en patients krampeanfald optræder 
anfald af samme natur som de, der ere opfattede, dels som 
postepileptiske anfald, dels som psychiske ækvivalenter, 
så er det ikke berettiget at betragte disse anfald som 
følger af oversete epileptiske anfald. Gowers^ anvender 
de præepileptiske anfald til at forklare de psychiske 
ækvivalenter, idet han betragter de præepileptiske psy- 
chiske anfald som psychisk aura og tænker sig den 
mulighed, at denne aura kan komme til at udgøre hele 
anfaldet. Jeg har tidligere omtalt, at der ganske vist 
forekommer psychiske begyndelser og også ufuldstændige 
anfald med psychiske symptomer, men at disse momen- 
tane psychiske forstyrrelser ikke kunne bruges til. at for- 
klare den akute epileptiske sindssygdom. Det er også 
ifedtvungent, at Gowers går ind på theorien om psy- 
chiske ækvivalenter; men han tager den som den logiske 
konsekvens af at indrømme, at Esquirol og andre gode 
iagttagere have påpeget sjældne tilfælde af voldsomme 
handlinger forud for et anfald. Der er heller ingen tvivl 
om, at en voldshandling, f. eks. et mord, kan forekomme 
som resultat af en psychisk begyndelse til et anfald eller 
af et ufuldstændigt anfald med psychiske symptomer, 
f. eks. som følge af en hallucination. Når således i et af 
Leidesdorfs tilfælde anfaldene indledtes med den hallu- 



^ Epilep$y. P. 120 ff. 



78 

cination, at en mand gik løs på patienten med en stor 
kniv for at myrde ham, så kunde denne patient jo let 
tænkes at begå et mord på en tilfældigt tilstedeværende 
som følge af denne hallucination; men dette har ikke 
noget med den akute epileptiske sindssygdom at gøre. 
At hallucinationen bevirker et sådant motorisk udslag, 
er en tilfældighed, som ikke gør den til mere, end den 
er i forvejen. 

Det er også tilstrækkelig bekendt, at epileptikere, 
ofte — og vistnok hyppigere forud for epileptiske anfald 
end i de frie mellemrum — kunne frembyde anfald af 
vrede og raseri, som ofte føre til voldshandlinger. Men 
disse raserianfald, i hvilke epileptikerne handle ledede af 
en bestemt bevæggrund og med bevidsthed} og efter hvilke 
de i reglen have fuldstændig klar erindring om det pas- 
serede, have ikke noget med den akute epileptiske sinds^ 
sygdom at gøre. Og hvis de forekomme særlig hyppigt i 
tiden umiddelbart før og umiddelbart efter krampeanfaldene, 
så er det vel fordi mange epileptikere i tiden omkring 
et anfald ere endnu mere pirrelige end ellers. Man 
kan heller ikke benægte muligheden af, at et sådant 
raserianfald i mange tilfælde kan være lejlighedsårsag til 
et krampeanfald. Eksempler på forskelligartede volds- 
handlinger, udførte i pathologiske vredestilstande, frem- 
byder en af Viborg sindssygeanstalts epileptikere, aT 
hvis sygehistorie her skal gives et udtog. 

H. A., Bondesøn, 37 år. Indlagt i november 1877 
fra Oringe. Pt. tilhører en neuropathisk disponeret 
familie; en farbroder til hans fader var epileptiker. Pati- 
enten havde sit første epileptiske anfald 13 år gammel 
under en cholerine. Det gentog sig flere gange, og da 
han et par år senere fik mæslinger og kom vel tidlig ud 
derefter, tiltoge kramperne. Han ud Æklede sig langsomt 
i åndelig henseende, var tilbageholdende og undselig, 
men tillige stivsindet og tilbøjelig til hæftighed. Den 
17de november 1871 om aftenen, da han i en avis havde 

læst en forudsigelse om verdens undergang, blev han 
pludselig urolrg, hæftig og angstfuld og vedblev at råbe: 
»Kristus er den stærke c I Han var søvnløs i flere nætter, 
men faldt til ro efter chloral og rettede sig godt. Ved 
indlæggelsen på Oringe fandtes han noget sløvet på hukom- 
melsen, men var rolig og fuldstændig orienteret. Han 
vedblev at have det godt og hjemsendtes i marts 1872. 
Men undervejs fik han et maniakalsk anfald, støjede, bed 
og slog og bragtes tilbage til anstalten i en meget med- 
taget og forvirret tilstand. Han var derefter i længere 
tid exciteret og havde flere stærke epileptiske anfald 
indtil i juni, da han blev mildere og begyndte at arbejde 
godt. Denne tilstand var den normale under hans øvrige 
ophold på Oringe, men blev jævnlig afbrudt af perioder, 
i hvilke han var gnaven, tavs, oppositionel og ikke vilde 
arbejde. Disse perioder afsluttedes gerne med epilep- 
tiske anfald. I december 1876 slugte han i gnaven 
stemning en itubrækket tinske, som han sagde, fordi 
han havde lyst til at dø. Skeen afgik per anum uden 
at volde videre besvær. I de første år af opholdet her 
på Viborganstalten havde han i gennemsnit en gang 
om måneden en lille gruppe af anfald i løbet af højst 3 
døgn. I tiden om anfaldene var han i reglen urolig og 
af og til voldsom.* Den 17de juli 1878 var han exalteret, 
urolig og voldsom og meddelte selv, at han havde slugt 
et buksespænde, klagede højrøstet over opsynet, men 
lod sig dog godvillig føre ned i en celle. Der blev ikke 
iagttaget krampe før den iste og 2den avgust, da han 
allerede var bleven mere rolig og venlig. I dagene 
24 — 26 oktober havde han 7 anfald. Derefter var han 
vredladen, urolig og angribende og måtte isoleres. Endnu 
den 2den november var han vred og overfaldt overop- 
synet, der gjorde ham bebrejdelser, fordi han havde 
revet sin skjorte istykker; men han faldt snart efter til 
ro. Han havde også i det følgende år jævnlig perioder, 
i hvilke han var gnaven, pirrelig, vredagtig, så det let 

Icom t3 håndgribdigheder — hyppigst efter anfiEddene, 
undertiden £ør en lille gruppe an£dd, undertiden borte 
fra anfald. Således havde han først i maj 1879 en 
periode, hvor han var gnaven, pirrelig, hidsig og følte 
sig forurettet c^ opfattede sine offen^e handlinger mod 
de andre patienter som berettiget nødværge. Den 11 te 
om aftenen var han ikke særlig ufredelig; men kl. mel* 
lem 9 og 10 var han stået op og havde, da opsynet 
kom ind på stuen, brækket hanken af natpotten, tilføjet 
en anden patient forskellige laesioner, og slugt et stykke 
af hanken. Den anden patient havde han foruden nogle 
rifter i ansigtet og et lille sår på scrotum tilføjet en solutio 
continui i huden på penis, omtrent på midten, stræk- 
kende sig gennem c. ^1^ af dens omkreds, ladende dorsum 
fri. Det stykke af hanken, som H. A. havde slugt, 
skønnedes efter de forefundne skår at være c. 2" langt. 
Han blev nu flyttet til en celle og var den næste dag 
ikke ufredelig, men misfornøjet og gnaven. Han for- 
talte, at han kun havde brugt sine hænder mod den 
anden patient — et meget sløvt individ — og mente, 
at han havde været nødt dertil, da denne slet ikke vilde 
være rolig, uagtet han bad ham derom, men vedblev at 
harke og spytte. Derefter — fortalte han — slog han 
hanken af natpotten mod sin egen Seng og slugte det 
største stykke, der var omtrent så langt som en finger, 
»for at få ende på det«. Stykket sad længe fast i 
halsen og voldte ham megen smerte, inden han fik det 
ned. Ved undersøgelsen fandtes en excoriation af den 
hårde gane og en solutio continui i ganesejlet lige over 
uvula. Han klagede ikke over cardialgi, og åbningen 
var naturlig. Den 12te om aftenen kvitterede han med 
åbningen et c. 2" langt stykke af hanken; men ved at 
passe dette til på potten viste det sig, at der endnu 
manglede et stykke, som trods den nøjagtigste eftersøg- 
ning ikke var til at finde. Han påstod imidlertid kun 
at have sunket et stykke. Den 14de var han mere venlig 

og indrømmed€i at det var beklageligt, at en anden 
skulde lide for hans hæftigheds skyld. Stemningen ved- 
blev åt blive mildere, så han den 19de kunde flyttes til- 
bage til en fællesstue. Der var ikke iagttaget noget an- 
fald siden d. 20 april og blev ikke iagttaget noget i 
maj. Den 27de januar 1880 gav et brev fra en broder 
hani anledning til at gruble over familiens ligegyldighed 
overfor ham og over en pecuniær forurettelse, som han 
mente at have været genstand for fra familiens side. 
Han blev nu mere og mere vredagtig, og da han den 
1 8de februar begyndte at skælde og støje, rev sit linned 
itu og truede med at gøre en ulykke på sig selv, blev 
han flyttet til en celle. Her rev han straks en tangsæk 
i stykker og stoppede munden og svælget fulde af tang, 
som han dog snart blev af med, da han kom til at 
kaste op. Han vedblev at være i høj grad urolig, irri- 
tabel og støjende indtil den 9de marts, da han havde 2 
krampeanfald. Fra den dag begyndte stemmningen at 
blive mildere. Også et anfald den lode marts syntes 
at have en mildnende indflydelse på hans stemning, som 
i den sidste tid før anfaldet var gnaven og irritabel 
Derimod var han i juni i sin forbitrede og misfornøjede 
stemning i den sidste del af måneden efter et anfald 
den Ilte. Den iste juli begyndte han at bruge brom- 
kalium og var nu fri for anfald i resten af året; der- 
imod havde han et par dårlige perioder, som dog vare 
kortvarigere og mindre stærkt udprægede end tidligere. 
— I 1 88 1 vedblev han at bruge bromkalium (4 gram 
daglig) og havde i alt kun 4 anfald, et* i hveir af månederne 
januar, april, maj og juni, og den psychiske tilstand var 
i det hele som i den sidste del af det foregående år. 
Fra iste januar til i/de april 1882 brugte han ikke 
bromkalium, og han havde 2 anfald i januar. 2 i februar 
og 4 i april (alle 4 den i6de). Siden den 17de april 1882 
har han stadig brugt bromkalium kun med en pavse d. 

Ilte— 30te september, og han har i den tid kun havt et 

6 

anfald, som kom i pavsen (21de september). Han er af 
Og til i en pirrelig stemning og har navnlig ondt ved at 
forliges med en anden epileptiker på afdelingen, men 
det er ikke i lang tid kommet til nogen hæftigheds- 
paroxysme eller nogen farlig voldshandling. — 

Disse vredesudbrud, i hvilke patie/ften ved flere lejlig- 
heder overfalder andre og gør forsøg på at tage sig selv af 
dage, og som dels optræde før, dels efter, dels borte fra 
anfaldene, frembyde jo ikke den akute epileptiske sinds- 
sygdoms Symptomer, og der er heller ingen grund til at 
opfatte dem enten som præ- eller postepileptiske eller 
som ækvivalenter for epileptiske anfald. Patienten er et 
psychisk degenereret individ, frembyder den »epileptiske 
karakterforandring«, til hvis symptomer gnavenhed, mis- 
tænksomhed, vredagtighed og pirrelighed høre. Disse 
karaktertræk ere mere eller mindre stærkt udtalte til for- 
skellige tider, stærkest i reglen i tiderne om anfaldene. 
Imidlertid kan også en ydre foranledning — her f. eks. 
brevet fra broderen — have forværrende indflydelse på 
den psychiske tilstand, og når han er i den gnavne, 
pirrelige stemning, kan en ubetydelig foranledning frem- 
kalde et mere eller mindre voldsomt vredesudbrud. Så- 
danne vredesanfald (colére épileptique -- Morel) kunne 
være meget mere pludselige i deres udbrud og føre til 
meget voldsommere handlinger end i det her skildrede 
tilfælde, uden at de derfor have anden pathologisk be- 
tydning end her: vredesudbrud, der på grund af ved- 
kommendes pathologiske sindstilstand udløses abnormt let 
og føre til abnormt voldsomme til dels tillige bisarre 
handlinger. Således omtaler f eks. Legrand du SauUe* 
en patient, som i den pirrelige og ubeherskede tilstand 
efter en absence dræbte en præst, som han kom i 
strid med. 



' Etude médico-légale sur les épileptiques. P. 25 fT. 

At fbfdEdl^ andre psychiskc ftitslyii cbcr kunne 
gi mnidddbait fomd for anfaldet i cnkrite tilEadde, be- 
viser natnriigvis fldce noget med hensyn tfl den aknte 
epikptidce sindssygdoai. Og sdv om der kan påvises 
til£aekie, bror sådanne psydiiske forstyrrelser konstant 
og udehikkende optræde umiddelbart forud fimr epileptiske 
antyd, er det dog ildce derfor givet, at disse psyduske 
fois ty li ds er ere dirdcte epileptiske manifestaticMier. Vd 
er det re^en, at de epilqpdske anfald optræde alddes 
uregdmzssigt og uforanlediget; men i mange tilbdde 
iagttages det dog også, at visse ydre forhold temmeKg 
konstant finemkalde dem. Jeg har således bdiandlet en 
ung mand, som kun fik sine e^nleptiske anfald, når han 
stod op om morgenen, og der findes jo mange patienter, 
som kun få deres epileptiske anfald, når de sove. Det 
er ildce ualmindeligt, at de efnleptiske an£dd hos kvinder 
fortrinsvis eller — i ah £dd til en tid — udelukkende 
optræ<]e ved menstruaticHistiden. Der er da ikke noget 
unaturligt i, at anfald af en pericxlisk sindssygdom hos 
en epileptiker konstant kunne røre epileptiske anfald med 
sig eller drage dem efter sig. Og at epileptikere kunne 
lide af sindssygdomme, der ere uafhængige af einlepsien, 
er der ingen tvivl om. Der findes flere eksempler herpå 
på sindssygeanstalten i Viborg, og Magnan nævner flere 
eksempler i sine »Legons diniques sur Fépilepsie«. Som 
eksempel herpå betragter j^ også et tilfælde, som 
Samt ^ anfører under navnet »circulær epileptisk sindssyg- 
dom c, men for hvis epileptiske natur han ikke kan 
anføre andet, end at der i en 2 måneder varende incuba- 
tionsperiode, ved overgangen fra den tredie melankolske 
til den tredie maniakalske periode og i foriøbet af den 
fjerde maniakalske periode optrådte anfald, som dels 
sikkert, dels meget sandsynligt vare epileptiske. 



^ EpiL Lrreseinsformcii. Arch. f. Psychiatrie. Bd. 6. P. 189« 

At anfald af sindssygdom ere meget sjældnere foran 
end efter de epileptiske anfald, ere alle forfattere enige 
om, og jeg har ikke i literaturen truffet et eneste til- 
fælde af præepileptisk sindssygdom, som frembød den 
mindste lighed med den akute epileptiske sindssygdom. 
Falret anfører 2 eksempler S af hvilke han hai" lånt det 
ene hos Alexander Morrison (The physiognomi of mental 
diseases, London 1838) og taget det andet af Gazette 
des tribunaux (19. septbr. 1843). I Morrisons tilfælde 
havde patienten periodisk optrædende maniakalske pa- 
roxysmer, der optrådte med c. 6 måneders mellemrum 
og varede 10 — 12 dage. I forløbet af paroxysmerne op- 
trådte et epileptisk anfald, og voldsomheden begyndte 
da at aftage. I det andet tilfælde havde en epileptiker 
slået sin fader med en flisesten, irriteret over faderens 
bebrejdelser, og vidner erklærede, at patienten ikke var 
ved sig selv i nogle øjeblikke før anfaldet. Morrisons 
tilfælde citeres også af Leidesdorf. I et tilfælde som 
Russel Reynolds 2 citerer som eksempel på, at mani kan 
gå forud for epilepsi, havde patienten i længere tid 
været sindssyg, da der begyndte at optræde epileptiske 
anfald, og sindssygdommen vedblev også derefter at til- 
tage. Sommer* meddeler, at have set præparoxysmelle 
forstyrrelser alene i 5 tilfælde, både præ- og postparoxys- 
melle forstyrrelser i 13 tilfælde af sine 54. Han skænker 
ikke noget af disse tilfælde en nærmere beskrivelse; men 
uagtet han siger, at forløbet er ganske det samme, enten 
forstyrrelsen optræder før eller efter anfaldet, er det dog 
måske tvivlsomt, om hans præparoxysmelle forstyrrelser 
virkelig frembøde samme symptomer som de nærmere 
beskrevne tilfælde af postepileptisk sindssygdom. Han 
nævner således en patient med en periodisk mani, hvis 



1 Etat mental des épileptiques. Arch. gén. T. 17. P. 465 — 466. 

• Epilepsie. P. 215. 

■ Postepileptisches Irresein. Arch. f. Psychiatrie. Bd. ii. P. 599. 

maniakalske perioder efter 2 måneders varighed bleve 
afbrudte af et epileptisk anfald, og på den anden side 
synes han også at regne de momentane psychiske for- 
styrrelser, der gå forud for bevidsthedstabet, til de præ- 
epileptiske forstyrrelser, således f. eks. hallucinationer og 
illusioner. Falret siger, at Cavalier — hvis afhandling 
ikke har været miig tilgængelig — anfører flere eksempler 
på fureur épileptique forud for anfaldet. Men da Cavaliers 
»thése« fremkom, førend den akute epileptiske sindssyg- 
dom ved Falrets afhandling var fastslået som en selv- 
stændig form ^af sindssygdom, kan Cavalier i alt fald 
ikke tages til indtægt for den anskuelse, at den akute 
epileptiske sygdom skulde kunne optræde præepileptisk. 
Falret går, som ovenfor omtalt, ud fra, at den akute 
epileptiske sindssygdom kan optræde også præepileptisk; 
men han anfører til støtte for denne anskuelse kun de 
to ovennævnte lidet bevisende tilfælde, som han ikke 
selv har iagttaget. Leidesdorf ^ omtaler, at der kan gå 
psychiske forstyrrelser forud for anfaldet, og han citerer 
Morrisons tilfælde og et par tilfælde, der begyndte med 
hallucinationer, som patienten reagerede imod. Hos de 
andre forfattere, som i den senere tid have beskæftiget 
sig med den akute epileptiske sindssygdom, har jeg ikke 
set præepileptiske psychiske anfald omtalte. 

Den utilbøjelighed, man a priori må føle, til at lade 
et anfald af sindssygdom gælde for ækvivalent for et 
epileptisk anfald, bliver ikke svækket af den foregående 
undersøgelse, som tværtimod leverer det theoretiske 
bevis for, at ækvivalenstheorien er overflødig. Dette er 
også Jaccouds mening* for de psychiske anfalds ved- 
kommende, medens han ikke i almindelighed benægter^ 
at epilepsien kan optræde larveret, f. eks. som neuralgi. 



* tJber epileptische Geistesstoning. P. 162. 
} Traité de pathologie interne. T. i. P. 476. 

Hughiings Jackson mener ^, at der i alle tilfælde forud 
for de tilsyneladende isolerede psychiske forstyrrelser 
hos epileptikere er gået et så lille anfald, at det er 
blevet overset, eller endogså et anfald, som slet ikke har 
frembudt ydre iagttagelige symptomer. Flere andre for- 
fattere have også gjort opmæksom på, at små og natlige 
anfald forud for sindssygdommen let kunne være over- 
sete; men forøvrigt have alle de, der ere gåede nærmere 
ind på spørgsihålet, betragtet det som bevist, at den 
akute epileptiske sindssygdom kan optræde uden nogen 
foregående krampe, og denne anskuelse er også gået 
over i de nyere håndbøger i psychiatri. Det er da altid 
— foruden Morel — Falret og Samt, tildels også Leides- 
dorf og Weiss, der bliver henvist til for at begrunde 
ækvivalenstheorien, idet den betragtes som bevist ved 
disse forskeres arbejder. Det bliver derfor nødvendigt 
i det følgende at gøre disse arbejder til genstand for en 
nærmere undersøgelse for at se, om forfatterne måske i 
deres kasuistik have fundet et praktisk bevis for theoriens 
rigtighed. Det kunde jo tænkes, at hurtigt forbigående 
psychiske forstyrrelser med de for den akute epileptiske 
sindssygdom karakteristiske symptomer i et stort antal 
tilfælde vare iagttagne, uden at slutte sig til epileptiske 
anfald, hos epileptikere, der under en langvarig og> om- 
hyggelig iagttagelse havde vist sig kun at frembyde 
store daganfald, aldrig små eller natlige anfald, som let 
kunde overses. Var dette tilfældet, så var ækvivalens- 
theoriens rigtighed vel ikke bevist; men en stor mængde 
sådanne iagttagelser vilde give en væsentlig støtte for 
denne theori. 



1 Temponry mental disordos alter epileptic parozysms. — West 
Riding loiu asylum reports. Vol. 5. P. iii. 

I sin »Etude médico-légale sur les épileptiques« 
siger Legrand du Saulle, at når den franske psychiatri 
for 40 — 4$ år siden har bragt sig noget i miskredit og 
manglet indflydelse og avtoritet overfor domstolene, så 
er det, fordi denne periodes sindssygelæger kun meget 
ufuldkomment eller slet ikke kendte epilepsiens pathologiske 
og legale psychologi. og fordi de for at bevirke frikendelse i 
tilfælde af visse forbrydelser, der øjeusynligt skyldtes sinds- 
sygdom, have beskrevet sandsynlige men hypothetiske syg- 
domstyper. Legrand du Saulle har uden tvivl ret i at 
glæde sig over, at den franske psychiatri er kommet bort fra 
læren om monomanier, der frembød megen fare både i 
videnskabelig og praktisk henseende. Men på den anden 
side er sikkert den franske, og endnu mere den tyske, 
psychiatri faldet til en anden yderlighed ved at give 
epilepsien skyld for mange flere af disse hurtigt forbi- 
gående psychiske forstyrrelser, end der tilkommer den. 
Falrets udtalelse om den af ham skildrede akute epilep- 
tiske sindssygdom (folie épileptique) udmærker sig ved 
den ædruelige besindighed, som helt igennem præger 
hans afhandling. Han fremhæver udtrykkelig, at der 
også gives transitoriske sindssygdomme, som ere uaf- 
hængige af epilepsien, og nærer ikke tvivl om, at viden- 
skaben vil nå til at opstille flere kategorier, efterhånden 

som man får øjet op for deres forskellige symptomatologi. 
Som en begyndelse til en sådan udsondring betragter han 
sin folie épileptique, og han mener med rette, at mange 
tilfælde, der findes i literaturen under andre navne, i 
virkeligheden høre her hen. 

Med hensyn til forholdet mellem de epileptiske an- 
fald og anfaldene af sindssygdom deler Falret sine til- 
fælde i 3 grupper: tilfælde, i hvilke anfaldene af sinds- 
sygdom stå i direkte forbindelse med de epileptiske 
anfald, — tilfælde, i hvilke anfaldene af sindssygdom 
finde sted i mellemrummene mellem krampeanfaldene 
hos patienter, der ere anerkendte som epileptikere, — 
tilfælde, i hvilke sindss3^dommen opstår hos individer^ 
hvis epilepsi ikke er opdaget, eller som i virkeligheden 
ikke ere epileptikere på det tidspunkt, da man iagt- 
tager dem. ' 

Af den første gruppe har jeg allerede omtalt de to 
første tilfælde^, i hvilke en psychisk forstyrrelse gik 
forud for et epileptisk anfald, og påvist, at de ikke 
frembyde den akute epileptiske sindssygdoms symptomer. 
3 die til 6te iagttagelse angå postepileptiske anfald, som 
dels slutte sig umiddelbart til det foregående epileptiske 
anfald, dels efter et kort mellemrum, i hvilket patienten 
dog er noget sløv. Disse 4 iagttagelser frembyde vel 
udtalte tilfælde af Falrets folie épileptique. Dette er 
derimod ikke tilfældet med den næste (7de) iagttagelse, 
som giver et eksempel på, at der kan findes sindssyg- 
dom både før og efter anfaldet. Patienten led af en 
circulær sindssygdom bestående af et 8 — 10 dage varende 
melankolsk og et 12 — 14 dages let maniakalsk stadium, 
uden noget som helst, der minder om folie épileptique. 
Overgangen fra det maniakalske til det melankolske 
stadium skete uden mellemled; men efter den melan- 
kolske periode fik han 2 — 3 fuldstændige epileptiske an- 

^ Se side 84. 

fald, efterfulgte af et par dages stupor og sløvhed, og 
først derefter indtrådte den maniakalske tilstand. Det 
er en vel udtalt circulær sindssygdom, vi her have for 
os, og den bliver ikke til en epileptisk sindssygdom, 
fordi patienten tillige har epileptiske anfald, om det end 
ikke er almindeligt, at disse anfald optræde så regel- 
mæssig periodisk som her. 

Om et tilfælde skal regnes til anden eller tredie 
gruppe, kan let komme til at bero på tilfældigheder, 
navnlig på, hvor gode anamnestiske oplysninger der har 
kunnet bringes til veje. Falret siger selv med hensyn 
til den anden gruppe — hvad der også har betydning 
med hensyn til den tredie — at der vistnok i mange af 
denne slags tilfælde er gået uopdagede små eller natlige 
anfald i forvejen. Men han tror også, at sindssygdom- 
men kan opstå spontant hos epileptikere, som i længere 
tid hverken have havt små eller store anfald. Han ind- 
rømmer dog, at tilfælde af denne art ere meget sjæld- 
nere end de tilfælde, hvor anfaldet af sindssygdom 
følger mere eller mindre direkte på det epileptiske an- 
fald, og han anfører under 2den gruppe kun et eksempel, 
som han har lånt hos Cavalier. 

Patienten (i 8de iagttagelse) frembød flere pludselige 
og hurtigt forløbende raserianfald, forud for hvilke der 
ikke var iagttaget epileptiske anfald. Men dette tilfælde 
er særlig lidet bevisende med hensyn til de psychiske 
anfalds ævne til at opstå uafhængigt af foregående epilep- 
tiske anfald. For det første vare patientens epileptiske anfald 
tildels meget lette, undertiden kun simple vertiges, til- 
dels vare anfaldene natlige, og han vidste da selv ikke 
noget om dem, selv når de havde været svære. ' For 
det andet optrådte de psychiske forstyrrelser, der bleve 
opfattede som uafhængige af de epileptiske anfald, kun 
medens han var på fri fod. Efter indlæggelsen i asylet 
omtales kun postepileptiske psychiske anfald, der op- 
trådte både efter store og små epileptiske anfald og 

varierede i hæftighed fra kortvarige søvngængertilslande 
med avtomatiske handlinger til anfald, i hvilke han var 
farlig for sig selv og andre. Hans historie slutter med 
et selvmord, som fulgte umiddelbart på et epileptisk 
anfald, og som han udførte ved at åbne sit underliv 
med en lommekniv og bortskære flere meter tyndtarm. 

Tilfældene i 3die gruppe falde i 2 underafdelinger. 
I de første 7 tilfælde (9de til 15de iagttagelse) var det 
de psychiske symptomer, som gave anledning til op- 
dagelsen af epileptiske anfald, medens de tre sidste iagt- 
tagelser anføres som eksempler på epilepsiens trans- 
formation til sindssygdom. 

De 7 tilfælde, i hvilke epilepsien først blev opdaget, 
da patienterne på grund af sindssygdommen bleve gjorte 
til genstand for en nærmere undersøgelse, kunne snarest 
anføres for den opfattelse, at de psychiske anfald altid 
ere postepileptiske, idet de vise, at små og natlige an- 
fald i mange tilfælde gå ubemærkede hen. Særlig in- 
teressant er i denne henseende det første af disse til- 
fælde (9de iagttagelse), som Falret har lånt af Dela- 
siauves »Traité de Tépilepsiec.i Patienten, som tidligere 
havde været indlagt i Bicétre for sin sindssygdom, altså 
været iagttaget af sagkyndige, var aldrig blevet anset 
for epileptiker. Han blev indlagt anden gang efter at 
have myrdet sin kone i et forbigående anfald af sinds- 
sygdom, og nu blev der tilvejebragt sandsynlighed for, 
at hans anfald af sindssygdom skyldtes natlige epilep- 
tiske anfald. I tilfældene 9 til 14 var sygdommen efter 
Falret petit mal intellectuel, og i dem alle opdagedes 
der enten anfald, der med sandsynlighed kunde tydes 
som ufuldstændige epileptiske anfald, eller der viste sig 
grund til at formode natlige anfald. I lode tilfælde 
fandtes hyppige anfald af vertige, i 11 te hyppige svim- 
melhedsanfald med svækkelse af hukommelsen, navnlig 

» P. 486. 

til tider, og patienten faldt undertiden om. I I2te til- 
fælde fandtes hyppige vertiges og store anfald 2 gange 
om måneden, i 13de havde patienten hyppig bidt sig i 
tungen og ladt vandet i søvne. I 14de tilfælde, som 
forresten ikke er noget typisk tilfælde af petit mal in- 
tellectuel, havde patienten ofte skælven og svimmelhed 
og var en gang faldet. 

Patienten i 15 de tilfælde blev også iagttaget af 
Morel (épilepsie larvée, 12te iagtta'gelse) og Legrand du 
SauUe. Han skildres som et stærkt disponeret individ, 
der var bisar, mørk, irritabel, med tilbøjelighed til plud- 
selig stemningsovergange. Han udførte ofte umotiverede, 
impulsive voldshandlinger og vidste bag efter ikke noget 
derom. Da han i et sådant anfald sårede sin bedste 
ven farligt ved et slag med støderen til en morter, blev 
han arresteret og i fængslet iagttaget af Falret, Morel 
og Legrand du SauUe, der alle konstaterede natlige 
vertiges. Det oplystes da også, at han ofte i søvne 
bed sig i kinderne og vågnede med tommelfingrene 
trykkede ind i hånden og spyttet flydende ud af 
munden. 

De tre sidste tilfælde skulle være eksempler på 
epilepsiens omdannelse til sindssygdom hos patienter, 
som have været epileptikere, men ikke mere frembyde 
denne sygdoms »f5^siske symptomerc på det tidspunkt, 
da man iagttager dem. Dette spørgsmål om epilepsiens 
transformation har strængt taget ikke noget med den 
uregelmæssige epilepsi at gøre, idet her jo ikke er tale 
om en uregelmæssig ytringsmåde for epilepsien, men 
om dens omdannelse til en ganske anden sygdom. 
Men det kan dog ikke fuldstændig forbigås her, da 
visse tilfælde, der ere anførte som eksempler på epilep- 
siens transformation, ved en noget modificeret tydning 
kunde tjene til støtte for ækvivalenstheorien. Der er 
utvivlsomt iagttaget tilfælde, i hvilke de epileptiske an- 
fald ophørte y da sindssygdommen begyndte, og om- 

vendt; men lige så pålidelige iagttagelser vise, at de 
epileptiske anfald have givet plads for andre sygdomme, 
f eks. rheumatiske affectioner, herpes eller intermittens^ 
eller ere begyndte, da disse lidelser ophørte. Det ligger 
da nær at tænke sig, at sindssygdommen lige så vel 
som disse andre sygdomme kan være opstået uaf- 
hængigt af epilepsien og have medført en modification 
i nervesystemets tilstand, som har bragt de epileptiske 
anfald til ophør. Selv om man vilde gå ind på epilep- 
siens transformation, f. eks. til herpes, kunde denne for- 
klaring dog ikke slå til lige over for de tilfælde, hvor 
de epileptiske anfald ophøre — uden nogen ny sygdoms 
indtræden — umiddelbart efter at patienten og derved 
også specielt hans nervesystem er blevet stillet under 
nye forhold. Som eksempel kan nævnes et tilfælde, 
som Berthier meddelte i »Société médico-psychologiquec 
i Paris. ^ Patienten havde fra sin barndom lidt af vel 
udtalte epileptiske anfald; men da han blev soldat, ude- 
bleve anfaldene, og de vendte hverken tilbage under 
hans /årige militærtjeneste eller efter, at han var hjem- 
sendt. Da her ikke kan være tale om epilepsiens trans- 
formation til militærtjeneste, må man nøjes med den 
forklaring, at de nye forhold, hvorunder patienten blev 
bragt, vare ugunstige for epilepsiens beståen. 

Direkte interesse for det foreliggende æmne får 
spørgsmålet om epilepsiens transformationer kun på 
grund af de tilfælde, i hvilke de epileptiske anfald fuld- 
stændig ophøre, og derpå anfald af akut epileptisk 
sindssygdom begynde at optræde, idet sindssygdoms- 
anfaldene i sådanne tilfælde vilde kunne opfattes som 
ækvivalenter for krampeanfakl. I det første af Falrets 
tre eksempler på epileptiske transformationer (i6de iagt- 
tagelse) havde den a/årige patient været epileptiker fra 



* Discussion sur les transformations épileptiques. Ann. méd.-psychol. 

sit 8de år; men i de to sidste år havde sygdommen 
skiftet karakter, så der i stedet for epileptiske anfald 
optrådte anfald af en uimodståelig tilbøjelighed til mord. 
Han kunde mærke i forvejen, når anfaldet skulde 
komme, og forlangte da, at man skulde sikre sig imod, 
at han begik en forbrydelse. Under anfaldet var han 
sig bevidst og vidste godt, at han ved at give efter for 
sin morddrift vilde gøre sig skyldig i en forbrydelse. — 
Disse anfald ere ikke anfald af den akute epileptiske 
sindssygdom, men af de i iJegenerationstilstandene — 
også den epileptiske — ikke sjældne »impulsioner c. At 
de epileptiske anfald holdt op samtidig med, at de im- 
pulsive begyndte, er et mærkeligt sammentræf, og hvis 
der fandtes mange iagttagelser af denne art, kunde det 
tale for, at impulsioner kunde optræde som ækvivalenter 
for epileptiske anfald, hvad nogle forfattere, (Legrand 
du Saulle, Maudsley) ere tilbøjelige til at antage. Men 
at sådanne tilfælde ere yderlig sjældne — om der 
findes andre — kan man slutte deraf, at Falret har 
lånt dette tilfælde hos Esquirol, der igen har lånt det 
hos Gall, og at både Legrand du Saulle^ og Leides- 
dorf*, Schiile* og Maudsley* citere det samme tilfælde 
og ikke noget andet af den natur. 

17de iagttagelse, som er lånt fra Schupmann, angår 
en epileptiker, som fik kolera, hvorefter de epileptiske 
anfald holdt op, men patienten blev sindssyg med 
exaltation og vanvidsideer. Patienten beroligedes efter- 
hånden, men vanvidsforestillingeme vedbleve, indtil de 
epileptiske anfald begyndte igen. — Dette tilfælde har jo 
aldeles ikke noget med epileptisk sindssygdom at gøre. 



^ Etude médico-légale sur les épileptiques. P. 44. 

* XJber epil. Geistesstorung. P. 170. 

' Handbuch der Geisteskrankheiten. 1878. P. 413. (Udeladt i 2 
udg. 1880). 

* Pathology of mind. P. 339. (Maudsley citerer tilfældet efter Marc.) 

I 1 8de tilfælde, der er et tilfælde af petit mal in- 
tellectuel, anser Falret det selv for tvivlsomt, om der 
ikke endnu i virkeligheden fandtes natlige anfald, som 
ikke bleve bemærkede. 

Jeg tror ikke, at Falrets iagttagelser med rette 
kunne opfattes som støttende den anskuelse, at den 
akute epileptiske sindssygdom kan opstå borte fra de 
epileptiske anfald. I alle de tilfælde, hvor sindssyg- 
dommen optrådte i mellemrummene mellem anfaldene 
hos patienter, der enten ^vare anerkendte som epilep- 
tikere eller bleve det, da de på grund af deres sinds- 
sygdom kom til iagttagelse (2den og iste afdeling af 
3die gruppe) havde patienten anfald af den natur, at de 
meget let kunde overses, ganske små eller natlige an- 
fald. Tilfældet, der udgør anden gruppe, er endogså et 
godt eksempel på, at postepileptiske anfald let kunne 
blive antagne for ækvivalenter, idet patienten, da han 
kom under iagttagelse i en sindssygeanstalt, viste sig 
kun at have postepileptiske anfald, men efter epileptiske 
anfald, som let måtte kunne gå ubemærkede hen ude i 
livet, dels små, dels natlige anfald, som patienten selv 
ikke vidste noget af bagefter. Af de tre sidste tilfælde, 
hvor patienterne ikke havde epileptiske anfald i den tid, 
da de havde anfald af sindssygdom, fandtes den akute 
epileptiske sindssygdom kun i det sidste, og i dette til- 
fælde anså Falret det selv for tvivlsomt, om der ikke i 
virkeligheden fandtes natlige anfald, hvorved altså an- 
faldene af sindssygdom kunde forklares som postepi- 
leptiske. 

Samt udtaler, sig mindre reserveret end Falret om 
de psychiske anfalds uafhængighed af krampeanfaldene. 
»Kun sindssygdommens form karakteriserer et tilfælde 
som epileptisk sindssygdom, ikke påvisningen af epilep- 
tiske antecedentiac. »Der gives også primær epileptisk 
sindssygdom uden epileptiske antecedentiac 1. Ja Samt 

1 Arcli. f. Psychiatrie. Bd 5. P. 403. 

påstår,^ >at for de psychisk-epileptiske ækvivalenters 
gruppe (i videste forstand) de epileptiske, antecedentia 
i reglen enten fuldstændig mangle eller dog kun ere 
ganske enkeltvis tilstede«. Disse udtalelser må søge 
deres støtte i Samts kasuistik, som består af 40 tildels 
meget nøjagtigt beskrevne tilfælde. Han deler dem i to 
hovedgrupper, den postepileptiske sindssygdom og de 
psychisk-epileptiske ækvivalenter, men indrømmer, at de to 
grupper, hvad symptomatologien angår, ligne hinanden 
meget, ja .it de ofte rent symptomatologisk slet ikke 
kunne skælnes fra hinanden. Under hver af disse hoved- 
afdelinger har han igen flere underafdelinger, som det 
ikke er nødvendigt at gå ind på her, hvor det kun 
gælder om at undersøge, hvilken støtte Samts kasuistik 
giver theorien om de psychiske ækvivalenter. Nogen anden 
begrundelse af denne theori end den, der ligger i kasui- 
stiken, giver Saiiit aldeles ikke. 

Sit første tilfælde kalder Samt selv en typus på 
epileptisk sindssygdom, og han siger, at han med forsæt 
har sat dette tilfælde i spidsen, »fordi det viser en spe- 
cifik epileptisk sindssygdom uden sikre epileptiske ante- 
cedentia«. 

Patienten var ved optagelsen (26de oktober 1873) 
en 22årig medicinsk kandidat i Berlin. Han var stærkt 
arvelig disponeret, havde i 6—8 års alderen lidt af »vi- 
sioner«, havde i 14 års alderen efter et fald ligget 8 
dage sansesløs i sengen. Han havde ofte ængstelige 
drømme og var om morgenen derefter i kort tid tung i 
hovedet. Han havde let ved at lære, var selskabelig, 
men hæftig, drak temmelig meget som student, men 
tålte det godt. Han deltog i krigen mod Frankrig, led 
da af smerte i venstre tinding og besvimede en gang 
efter en anstrengende marche. Fra påsken 187J måtte 
han ofte afbryde sin læsning, fordi blodet steg ham til 
hovedet, og han fik gnistren for øjnene, når han sad 

længe bøjet over bogen. Hans kammerater skildrede 
ham som et exalteret menneske, pralende og trættekær, 
men godt begavet. Han havde 3 pistoler, som altid 
vare ladte, en matroskniv, dolke og en stor blykugle. 
Han havde en gang i fuldt alvor påstået, at han var 
ved at finde »de vises sten« — bortforklarede siden i alt 
fald tildels denne ytring. Han havde enr gang, da han 
var alene i værelset »for løjer« givet sig til at besværge 
en ånd, »som naturligvis ikke kom«, iste oktober 1873 
kom han tilbage fra ferien og var mismodig over at 
have brudt med sin fader efter en stormende scene, for- 
anlediget ved, at faderen gjorde ham bebrejdelser, som 
han ikke vilde tage imod. Samt tør ikke benægte, af 
der fra dette tidspunkt af har været en let forandret 
stemning. Fra 20de november led han af »kulde«, og 
han havde da allerede i 2—3 dage set dårlig ud. Den 
23de følte han ildebefindende med kulde og hede, målte 
sin temperatur omhyggeligt, men fandt den* normal. Om 
natten til den 24de sov han dårligt, lå uroligt i sei\gen. 
Den 24de befandt han sig ilde, gik tidlig i seng, sov 
uroligt. Om morgenen den 25de havde han allerede »et 
chaos af usædvanlige tanker og følelser i hovedet«, vakte 
dog om formiddagen ikke særlig opmæksomhed. Han 
fortalte sine kammerater, at han den foregående aften 
havde hørt af en gennemreisende landsmand, at hans 
fader var død. Om eftermiddagen tog han sine våben 
frem — som han ofte gjorde — og truede nu først en 
af sine kammerater med en kniv, derpå en anden med 
en pistol, men gjorde dog ikke attentat på nogen af 
dem, da de opfordrede ham til at lade disse dumheder 
fare. Derpå vendte han sig mod en tredie kammerat, 
truede ham med en pistol og skød den af mod kakkel- 
ovnen. Noget efter gik han ind i et andet værelse, hvor 
en kammerat netop var ved at slibe sine dissektionsknive, 
tog en kniv og sagde: »Jeg går fra forstanden, jeg 
skærer ørene af dig«. Heller ikke her gjorde han noget 

forsøg på at udfore sin trusel. Derefter gik han hea til 
en onkel og fortalte undervejs en bekendt, at han havde 
skudt K.y og at han var blevet sindssyg. Hos onkelen 
v^ han i 3 timer, spøgede med en kusine og viste intet 
påfaldende i sin opførsel. Henimod kl. 8 gik ban hen 
på en studenterknejpe, spiste til aften og drak et glas 
øl. Da han gik derfra, mødte han en kammerat, på 
hvem han gjorde indtryk af at være stærkt beruset. 
Han drak endnu 3 glas øl, inden han kom hjem om 
aftenen kl. iiV«- — Da han gik op ad trappen, blev 
han ængstelig og så beklemt, at han næppe kuiule 
trække vejret, og han kom kun med nød og næppe helt 
op ad trappen. Da han var afklædt indtil skjorten, hen- 
tede han to terzeroler og truede den ene af sine to sove- 
kammerater med en af dem og skød efter ham — uden 
at træffe — da han flygtede ud af døren. Efter skuddet 
sank han sammen med et frygteligt skrig, men sprang 
straks op, tog den anden terzerol og skød den af i 
luften. Da den anden stuekammerat henledte hans op 
mærksomhed på sig ved at tiltale ham, hentede han sin 
matroskniv og svang den højt grinende over kamme- 
raten, medens han holdt ham i struben med den venstre 
hånd. Han sagde: »Du skal dø I Hans og Frits skulle 
også døl Jeg har myrdet min fader r- jeg vil ikke dø 
alene!« Men da kammeraten efter at have værget sig i 
nogen tid sagde til ham: »Hvad gør du? Tænk på 
dine forældre U kastede han kniven og rullede sig sam- 
men i sin seng. Et øjeblik efter kom han ind i en 
anden stue, spurgte efter to af sine kammerater, sagde, 
at de skulde dø, og kastede sig over en af dem, som 
rev sig løs og slap bort. Et par minuter efter viste han 
sig i et andet kammer, væbnet med en trekantet dolk, 
sagde til kammeraterne der, at han var forrykt, at 
han allerede havde skudt A. og B., og at turen 
nu kom til dem. Han greb en af dem i struben, 
lod sig dog afholde fra at udføre sin trusel, men kunde 

ikke undlade at kildre to af kammeraterne lidt med 
dolken. Her sagde han ligesom ved de tidligere lejlig- 
heder, at hans fader var død, og at han var skyld deri^ 
og styrtede derpå sammen Kammeraterne vilde hjælpe 
ham op; men han bad dem om ikke at røre ham, da 
raserianfaldet så kunde træde endnu stærkere frem, og 
han ikke kunde indestå for, at han ikke dræbte nogen. Han 
rejste sig nu op og begyndte at true andre med dolken^ 
men kastede den, da der kom en kollega, som han er- 
kendte for sin overmand og havde respekt for. Da han 
var kommet ud på korridoren, tog han sig til hovedet 
og faldt, så lang han var, på gulvet. Da nogle kamme- 
rater vilde bafere ham ind i et værelse, rev han sig løs 
og råbte: »De ville myrde mig I Slip mig le Han løl> 
nu ind i sit værelse, men viste sig snart i et andet 
værelse med en huggert i hånden og en militær kappe 
uden på skjorten. Da en kammerat, der lå i sengen,, 
spurgte, hvad han vilde, svarede han: »Slå dig ihjel le og 
huggede efter ham, men traf sengen, kastede sig derpå 
over kammeraten, greb ham i struben og slap ham først, 
efter at han længe havde bedt derom. Han talte nu 
igen om sin faders død, som han var skyld i, truede en 
anden kammerat med huggerten, men gjorde ham ingen 
fortræd. På dette tidspunkt kom en af hans foresatte,, 
til hvem han udleverede huggerten. Han klædte sig nu 
på, fulgte med sin foresatte ind på dennes værelse, sad 
der og røgte en sigar og talte ganske fornuftigt. Han 
vidste, at han havde skudt efter nogle af sine kamme- 
rater og angrebet andre med dolke, og han fortalte, at 
han i længere tid havde gået med mordtanker. Han 
blev nu kørt til garnisonssygehuset, talte på vejen nogen- 
lunde fornuftigt, men viste sig hallucineret, så og hørte 
en mand snige sig efter vognen for at myrde ham. Han 
havde to af sine kolleger mistænkte for at efterstræbe 
hans liv; han fortalte også, at han i et helt år havde 
lidt af forfølgelsesvanvid. Nogle gange afbrød han sam- 

talen med de ord: »Nu trækker det igen i min arm. 
Hvis jeg nu havde et våben, vilde jeg angribe enhver, 
der kom mig ivejen; jeg kunde ikke andet, jeg måtte 
gøre detc. Den 26de om eftermiddagen blev han op- 
taget i Charité. Den 27de var han så meget samlet, at 
han kunde meddele en del af anamnesen. Han kunde 
nu aldeles ikke huske noget fra det øjeblik, da han på 
trappen blev overfaldet af angst, indtil han — kort før 
den foresattes ankomst — brødes med en kollega. Erin- 
dringen for flere timer derefter var meget mangelfuld, 
og han kunde heller ikke huske det mindste af, hvad 
han den gang fortalte om paroxysmerne, uagtet han 
huskede en og anden ytring fra samtalen i den foresattes 
værelse. Han blev i anstalten som reconvalescent til 
sidst i november og fik i denne tid besøg af sine stue- 
kammerater; men det faldt ham aldrig ind med et ord 
at bede dem om forladelse. Han talte overhovedet al- 
drig om den skildrede paroxysme. 

Samt betragter Som sagt dette tilfælde som en type 
på epileptisk sindssygdom. Han indrømmer, at det ikke 
passer ind i nogen af Falrets former, grand mal eller 
petit mal intellectuel, »medens det fortræffeligt illustrerer 
den af Falret givne almindelige skildring af den epilep- 
tiske sindssygdom €. Jeg tror dog ikke, at Samt kan 
hente nogensomhelst støtte hos Falret for dette tilfældes 
epileptiske natur, og det er da i og for sig heller ikke 
sandsynligt, at et tilfælde, der hverken' ligner grand mal 
eller petit mal intellectuel, skulde være en fortræffielig 
illustration til den sygdom, der enten viser sig under 
den ene eller den anden af disse former. Men det er 
jo heller ikke Samfs hensigt at nøjes med at give eks- 
empler på Falrets folie épileptique; han vil give nye 
synspunkter og kan derfor fordre, at tilfældet skal be- 
tragtes fra hans synspunkt. 

Efter et kort resumé af skildringen siger Samt^: 

^ Arch. f. Psychiatrie Bd. 5. P. 405. 

»En sindssygdom med sådan udvikling, sådan symp- 
tomatologi og sådant forløb er en epileptisk sindssygdom 
og intet andet. 

Fænomenernes ensemble leverer den kliniske karak- 
teristik. Sindssygdommen kommer temmeHg akut. Der 
kommer en angsttilstand med få fikse ængstelige delirier, 
derpå kommer en paroxysme med forbryderiske hand- 
linger, som på en måde udspringe af delirierne, men dog 
ikke ere motiverede ved delirierne, men meget mere 
komme instinctivt (triebartig) — og nu noget meget karak- 
teristisk, der kommer et postparoxysmelt angststadium, 
der ganske i samme form havde kunnet følge på et 
sædvanligt epileptisk krampeanfald — ubestemt frygtelig 
angst, angst for mord, mangfoldige hallucinationer, der- 
iblandt den hos epileptikere så hyppige at være om- 
ringet af »en folkehob, der rykker sammen fra alle sider, 
stærk irritation — alt det ved relativt bevaret luciditet. 
Anfaldet taber sig lidt efter lidt, og til slutning viser sig 
en erindringsdefekt, som ikke var tilstede umiddelbart 
efter paroxysmenc. 

Men hvorfor er en sygdom med en sådan udvikling, 
sådanne symptomer og et sådant forløb en epileptisk 
sindssygdom og intet andet? Det kan ikke betragtes 
som et bevis på Samts tilfældes epileptiske natur, at de 
frembyde de symptomer, som han ved studiet af disse 
samme tilfælde er ledet til at betragte som pathogno- 
moniske. Derimod er det en meget væsentlig indvending, 
at et tilfælde ikke frembyder disse symptomer, og denne 
indvending kan med grund gøres mod det her omtalte 
tilfælde. De vigtigste pathognomoniske symptomer skulde 
efter Samt være: stupor med den karakteristiske tale- 
reaktion (»sprachliche Reactiønc) i forskellige intensitets- 
grader — hensynsløs yderlig voldsomhed — svære 
ængstelige delirier — forskelligartet erindringsdefekt. 
Hertil kom som mindre vigtige »blandingen af ængstelige 
og storhedsdelirier og de ejendommelige religiøse delirier, c 

»Ment, siger han senere S »diagnosen støtter sig ikke 
på et enkelt symptom, men på kombinationen af alle 
symptomernet . Frembyder dette tilfælde nu en kombina- 
tion af alle disse symptomer eUer i alt fald af de fleste 
af dem? -r- Stupor med den karakteristiske »sprachliche 
Reaction € findes ikke, handlingerne ere ikke prægede af 
yderlig hensynløs voldsomhed — tværtimod, det, at pati- 
enten i de fleste tilfælde ved bønner og forestillinger 
lader sig afholde fra at udføre sine trusler, taler afgjort 
imod tilfældets epileptiske natur. Storhedsdelirier og 
religiøse delirier findes der heller ikke nogen antydning 
af. Ængstelige delirier og delvis erindringsmangel blive 
da alene tilbage som de af Samts symptomer på den 
epileptiske sindssygdom, der findes i dette tilfælde. Heller 
ikke af tilfældets udvikling og forløb kan man slutte til 
en epileptisk oprindelse. Ganske vist får Samt fordringen 
om kortvarighed og pludseligt udbrud tilfredsstillet ved 
at regne anfaldet fra det øjeblik, da patienten om af- 
tenen på trappen blev overfaldet af præcordialangst, til 
det øjeblik, da han udleverede sin huggert til den fore- 
satte. Men hvor vilkårligt disse grænser ere valgte, 
fremgår deraf, at patienten både i tiden før og tildels i 
tiden efter det af dem indesluttede »egentlige« anfald 
(som Samt også kalder det) frembød ganske de samme 
symptomer som i dette egentlige anfald, om end mindre 
intense. Allerede om morgenen havde han jo den falske 
forestilling om faderens død, og om eftermiddagen gik 
han rundt til forskellige kammerater og truede dem med 
sine våben og skød, idet han truede den ene, sin pistol af 
mod kakkelovnen. Nogen væsentlig forskel mellem hans 
handlinger om eftermiddagen og om aftenen findes ikke; 
det er den samme impulsion, som han om aftenen har 
lidt mindre magt over end ved den tidligere lejlighed. 
Det, som Samt kalder det postparoxysmelle angststadium, 

forekommer mig heller ikke skarpt afgrænset fra paroxys- 
men. De samme ængstelige delirier vedvare, og pati- 
enten indrømmede selv, da han kørte til sygehuset med 
den foresatte, at den impulsive trang til at bruge sine 
våben mod andre endnu rørte sig i ham. Ganske vist 
udelukker det ikke en epileptisk oprindelse, at anfaldet 
vedvarer i nogle dage i stedet for i nogle timer; men 
der er den for opfattelsen af anfaldets natur meget væsent- 
lige forskel, at medens der var eondringsmangel for hele 
den tid, som Samt regnede til anfaldet, bliver der efter 
den her fremsatte opfattelse af tilfældet kun fuldstændig 
erindringsmangel for den dfel af anfaldet, der danner 
paroxysmens toppunkt, svækket erindring om en anden 
del af det. Men hovedsagen er dog, at når man op- 
giver de af Samt satte vilkårlige grænser, må anfaldet 
siges at have udviklet sig og igen være aftaget ganske 
gradvis, så det endog er vanskeligt at afgøre, hvornår 
overgangen fra den sunde til den syge tilstand har 
fundet sted. 

Patienten er et arveligt stærkt disponeret individ, 
som fra sin tidlige tid har båret hereditetens præg, og 
som i længere tid har lidt af kongestioner til hovedet. 
3 uger efter en stærk sindsbevægelse — i hvilke 3 uger 
det indrømmes, at hans stemning måske ikke har været 
ganske normal — lider han først i nogle dage af et al- 
mindeligt ildebefindende og symptomer, der kunde tyde 
på en hjærnehyperæmi , føler saa sit hoved opfyldt af 
usædvanlige følelser og tanker — men kan skjule sin 
tilstand — har ængstelige delirier, føler en impulsiv trang 
til at myrde og lemlæste, som han dog kan beherske, 
udøver ikke noget mord, uagtet han mange gange truer 
dermed og har leilighed dertil, gør i det hele taget 
egentlig ikke nogen fortræd, falder efterhaanden til ro 
igen, men er først efter flere dages forløb vendt tilbage 
til den sædvanlige tilstand. Han er sig hele tiden be- 
Idst, både hvad han gør, og at han er syg. Kun for 

paroxysmens toppunkt mangler erindringen på et senere 
tidspunkt fuldstændig, medens den er svækket for den 
første del af anfaldet og for de dage, der kun frembøde 
almindeligt ildebefindende. Om patientens senere skæbne 
vides intet. 

. Det forekommer mig, at et saadant impulsivt anfald 
vel kunde forklares som motiveret ved patientens here- 
ditære »psychopa tiske konstitutionc (Schiile). Men selv 
om det ikke kunde forklares på nogen anden måde, var 
der ingen grund til at kalde det epileptisk. Hvis en 
sindssygdom med sådan udvikling, sådanne symptomer 
og et sådant forløb skal gælde for epileptisk sinds- 
sygdom, så må der påvises, at den optræder i et kon- 
stant forhold til utvivlsomme epileptiske anfald. Men 
her havde patienten jo — bortset fra dette psychiske 
anfald — aldrig frembudt noget symptom , der kunde 
tydes som epileptisk. 

Samts andet tilfælde frembyder noget mere lighed 
med den akute epileptiske sindssygdom end det første; 
dog kan jeg langtfra give Samt ret i, at det ikke be- 
høver nogen kommentar for at blive opfattet som epi- 
leptisk sindssygdom. — Patienten havde i flere år frem- 
budt forskellige nervøse symptomer. Han havde med 
flere års mellemrum havt 2 epileptiske anfald, af hvilke 
i alt fald det ene kun var kommet til hans kundskab 
ved andres meddelelse. Han havde altid — men navnlig 
i de sidste år — lidt af angtsfulde drømme, som kom 
med 3 — s ugers mellemrum og da flere nætter i træk. 
I de sidste 2 år havde han jævnlig lidt af stærk nakke- 
hovedpine, desuden af pludselige ryk i legemet og af 
nogle anfald, der af Samt tydes som absences, og som 
bestode i, at han blev svimmel og da undertiden ikke gik 
den vej, han vilde, men f. eks., når han vilde ind i et hus, 
gik ind i et andet. — Da sindssygdomsanfaldet indtrådte, lå 
han på hospitalet og blev behandlet for syfilis med subli- 
matindsprøjtninger. Efter at han i et par dage havde 



I04 

befundet sig meget ilde, drømte han en nat mere skræk- 
indjagende end nogensinde før og for op af søvne kl. 3^ 
Han lå vågen til kl. 5^21 stod så op og hjalp til med 
arbejdet i køkkenet, men følte stadig en pinlig angste 
Kl. 672 indfandt sig et frygteligt angstanfald, og han 
stak da hoved og hænder ned i ilden gennem det hul i 
komfuret, hvor kaffekedlen havde stået. Han måtte med 
magt og under hæftig modstand trækkes bort fra ilden 
og råbte, at han vilde dø. Om eftermiddagen fortalte 
han selv Samt om anfaldet og påstod, at han intet øje- 
blik havde vaéret fra bevidstheden. Han blev allerede 
den næste dag betragtet som fuldstændig klar, men for- 
talte senere, at han i 8 dage efter selvmordsforsøget 
havde delireret og betragtet salen, hvor han lå, som 
Helvede. Da han efter 8 dages forløb var blevet ganske 
klar, var erindringen borte for tiden fra selvmordsforsøget 
til 3V2 time efter. — Dette tilfælde ligger det nær at 
opfatte som en raptus melancholicus , et pathologislc 
angstanfald, der giver sig luft i en til angstens intensitet 
svarende skrækkelig handling. Krafft-Ebing^ siger, at 
sådanne raptus melancholici kunne optræde hos epilep- 
tikere forud for et anfald eller erstatte et sådant. Men 
både kan et sådant anfald meget vel opstå hos et neuro- 
pathisk individ som vedkommende patient, selv om han 
ikke er epileptiker, og selv om man vilde bringe anfaldet 
i forbindelse med patientens epilepsi, var der dog ingen 
nødvendighed for at Opfatte det anderledes end som 
postepileptikk, da patienten led af anfald, der kunde 
tydes som små epileptiske anfald, og da entiogså hans 
store anfald kunde gå ubemærkede hen for ham selv. 
I 3die og 4de tilfælde havde patienterne kortvarige 
— ^ nogle timer — anfald af stairk agitation, i 4de til- 
fælde endogså tÅstri med påfølgende erindringsmangel. 
I begge disse tilfælde sluttede de psychiske symptomer 

sig til voldsomme smerteanfald, som i det ene udgik fra 
regio cordis, i det andet fra navleegnen. Begge tilfælde 
ere -^ såvidt de mangelfulde oplysninger strække — 
gode eksempler på, hvad Schiile^ kalder »dysphrenia 
neuralgica«, KraflTt-Ebtng^ »dysthymia neuralgica transi- 
toria« , og Samt giver ingen grunde for at regne dem 
til de epileptiske tilfælde. 

I 5te tilfælde iagttog Samt kun slutningen af an- 
faldet og kunde ikke få oplysning om begyndelsen. Ved 
indlæggelsen gjorde patienten indtryk af at være be- 
ruset. Derpå lå han rolig og ængstelig, talte næsten 
ikke, sagde kun af og til, at han vilde hjem. — Er- 
indringen manglede for flere timer. Patienten havde i 
flere år frembudt nervøse symptomer, navnlig hovedpine, 
efter et travma i hovedet og var en gang pludselig og 
uden påviselig anledning faldet bevidstløs om. Om dette 
tilfælde er der ikke tilstrækkelige oplysninger, til at man 
kan se, om det svarer til den akute epileptiske sinds- 
sygdom. Erindringsmangelen er jo i og for sig ikke nok. 
Patienten i 6te tilfælde havde i 5 år havt kortvarige 
— nogle minuter — dnfald, i hvilket han viste et for- 
andret Væsen, snakkede, mumlede, lo og pillede ved for- 
skellige ting. Efter indlæggelsen havde han lignende 
anfald, som i reglen varede mindre end en time, sjælden 
lidt derover. Henved et par måneder efter indlæggelsen 
fik han epileptiske krampeanfald ; de »psychisk-epileptiskec 
anfald vedbleVe at bestå. Der foreligger ikke oplysninger 
om patientens forhold ved de små anfalds begyndelse, 
om de f eks. begyndte med, at han stirrede et øjeblik, 
smaskede med læberne eller gjorde tyggebevægelser, og 
i alt fald af de nærmere beskrevne anfald er heller ikke 
noget blevet iagttaget fra begyndelsen af den beskrivende 

læge. De minde imidlertid mest om vertige épileptique 
i Trousseaus udvidede betydning: anfald af vertiges, i 
hvilke patienterne i bevidstløs tilstand udføre urimelige 
handlinger eller tale meningsløst tildels uanstændigt, og 
så bagefter ikke vide noget af det. Disse tilfældes pa- 
thologiske betydning skal jeg senere komme tilbage til. 
Patienten i 7de iagttagelse benægtede arvelig dispo- 
sition og havde tidligere ikke frembudt andet mærkeligt 
end en overordentlig høj grad af hæftighed, så han, når 
han engang var blevet ophidset, ikke var sig selv mægtig. 
Efter nogle måneders militærtjeneste begyndte han at 
lide af anfaldsvis optrædende voldsom hovedpine, sortnen 
for øjnene og svimmelhed (hvorved genstandene drejede 
rundt om ham). Hans karakter forandrede sig, og han 
blev nu flere gange straffet. Samt regner hans første 
anfald fra begyndelsen af avgust til begyndelsen af ok- 
tober. Patienten havde klaget over en und.erofficer, som 
havde slået ham på øret, og da han fik at vide, at hans 
klage ikke var befordret videre, begik han en. insubordina- 
tionsforseelse. Han vedblev at gøre bataillonsøvelser 
med, til han i8de og 22de avgust kom for en krigsret. 
Her opstod mistanke om sindssygdom, og han blev da 
indlagt i garnisonssygehuset, hvor hans tilstand opfattedes 
som »en let melankolic. Han svarede i begyndelsen 
slet ikke, siden kort, på spørgsmål, klagede stadig over 
hovedpine. Han blev udskrevet den i8de oktober og 
kunde på et senere tidspunkt huske alt, hvad der var 
sket efter en bestemt dag i begyndelsen af oktober, 
medens hans erindring fra den tidligere del af »anfaldet« 
var ufuldstændig. Han blev indlagt igen den 20de ok- 
tober for hovedpine, blev udskrevet den 7de november, 
men kom ind igen den 9de. Den 7de februar 1874 blev 
han udskrevet som helbredet, men kom samme dag i 
et sådant raseri over, at sidevåben blev nægtet ham, at 
der måtte 5 mand til at overmande ham, og han blev 
nu bragt til sygehuset igen. Herfra blev han den 25 de 

bragt til Charité, hvor han blev fundet normal med 
mangel på erindring om de første dage af opholdet i 
lazarethet. I de følgende 2 måneder frembød han nu 
ikke andet abnormt end anfald af hovedpine og stor 
hæftighed. Det tredie anfald af sindssygdom begyndte 
først i maj og udviklede sig lidt efter lidt i løbet af 
nogle dage, varede i 14 dage med én dags psychisk fri 
reaiission. Han var ængstelig, trode sig efterstræbt, 
var beredt til at værge sig til det yderste og over- 
vurderede derved sin egen kraft. Han beskrev selv bag- 
efter sin tilstand — der var altså ikke erindringsmangei. 
Derpå fulgte fire ugers mellemrum, i hvilket patienten 
dog ikke var normal. Når han havde hovedpine, var 
han forstemt og pirrelig og opførte sig upassende, og 
omgivelserne måtte tåle meget af ham for at undgå, at 
det skulde komme til håndgribeligheder. 4de anfald 
regner Samt fra først i juli til sidst i avgust. Det havde 
samme karakter som det tredie og var afbrudt af otte 
dages psychisk fri remission (20 — 28 juli). Derpå fulgte 
indtil iagttagelsens slutning en forholdsvis god tilstand, 
i hvilken patienten kun af og til, når hovedpinen var 
stærk, var deprimeret og pirrelig. 

Hvorfor er nu dette tilfælde epileptisk? »Allerede 
udviklingen € , siger Samt, »synes mig i en vis forstand 
specifisk. Andre sindssygdomme, de såkaldte rene psy- 
choser, pleje ikke at indledes af så intensiv anfaldsvis 
kommende hovedpine og svimmelhed c. ^ — Men det gør 
den epileptiske sindssygdom heller ikke. — »Vigtigere end 
dette symptom og endnu mere specifisk for den epilep- 
tiske sindssygdom er forløbet i rask på hinanden følgende, 
relativ kort varende anfald. Ingen bekendt form af den 
sædvanlige sindssygdom viser et sådant forløb, c > — Selv 
om Samt havde ubetinget ret i denne påstand, kunde 

der dog ikke tillægges den nogen som hebt værdi som 
bevis for tilfældets epileptiske natur, sålænge det ikke 
er bevist, at et sådant forløb er karakteristisk for den 
epileptiske sindssygdom. Men når Samt vil udvide vort 
kendskab til den epileptiske sindssygdom med disse nye 
former, så kan han ikke bruge sine tilfældes overens* 
stemmelse med disse nye former, altså med sig selv, 
som bevis på deres epileptiske natur. Det er heller 
ikke berettiget at slutte, at når et tilfælde af sindssygdom 
ikke passer ind i nogen form i systemet, så må det være 
et epileptisk tilfælde. Det vilde jo være at gøre »epi- 
leptisk sindssygdomc til navn på et pulterkammer, hvor 
udiagnosticerede tilfælde kunne lægges ad acta. Samt 
anfører endvidere som støtte for sin diagnose i oven- 
stående tilfælde, at erindringen for et anfald var ganske 
defektp medens et andet kun erindredes tildels og uklart; 
men dertil må dog bemærkes, at patienten havde en 
fuldstændig klar erindring om de to anfald, som Samt 
iagttog. Stupor fandtes ikke, hensynsløs yderlig vold- 
somhed heller ikke, så der bliver kun de svære ængste- 
lige delirier tilbage til at bevise tilfældets epileptiske natur. 
Patienten i 8de iagttagelse havde i løbet af 6 år 5 
anfald af sindssygdom, af hvilke det første varede en 
måned, de andre flere måneder. Hans sindssygdoms- 
anfald vare indbyrdes meget forskellige, og kun be- 
gyndelsen af det iste og det 5te lignede petit mal 
intellectuel; i mellemrummene mellem disse anfald havde 
patienten perioder på 2 — 3 uger, i hvilke han led af let 
uro og ubestemt angst, de samme symptomer, som i 
større intensitet karakteriserede anfaldene. Der er for- 
mentlig ikke grund til at opfatte denne patients sinds- 
sygdomsanfald som epileptiske; men skulde de opfattes 
således, var der rimelighed for, at de vare postepilep- 
tiske, da patienten havde svimmelhedsan fald, der af 
Samt bleve opfattede som petit mal. 

9de til^dde frembmi nogen ligbed med postepilep- 
tåk stapor, men det varede i flere måneder, og kun 
slntwinfien af det blev iagttaget. Patienten vgr >originKrt 
imbecil« og havde havt et par epileptiske krampeanfald. 
Han havde flere gange været sindssyg i nogle måneder; 
men naermcre oplysninger mangle også herom. 

■ode tilfælde ligner petit mal intellectuel. Samt ind- 
mnmer selv, at det er tvivlsomt, om det er et ækvivalent 
cQer et postepileptisk anfald. Patienten havde tidligere 
havt et anfald af sindssygdom, der sluttede sig til et 
petit mal-anfald. 

Tilfældene 11 til 31 blive af Samt anførte som 
^semplcr på forskellige former af postepileptisk sinds- 
sygdom. 

At 32te tilfælde er et epileptisk tilfælde, slutter 
Samt af dets overensstemmelse med den postepileptiake 
stDpor, og da man ikke ved noget om anfaldets be- 
gyndelse eller, hvad der er gået forud for det, kan det 
<^så være meget muligt, at der er gået et epileptisk 
anfald forud, navnlig da patienten i løbet af de sidste 
2 år havde havt et par epileptiske anfald. Men Samt 
tror ikke, at det er postepileptisk stupor, fordi denne ikke 
plejer at vare så længe, og han slutter da, at det må 
være en primær epileptisk tilstand. Forudsætningen for 
denne slutnings berettigelse er naturligvis ikke alene, at 
der hndes en primær epileptisk stupor, men også, at 
denne adskiller sig fra den postepiletipske ved sin længere 
varighed. Men at dette skulde være tilfældet har Samt 
intet steds omtalt, endsige bevist. Hvorlænge patientens 
sindssygdom varede, vides ikke, da han efter 7 ugers 
forlob blev hentet hjem i uforandret tilstand, og Samt 
ikke senere fik noget at vide om sygdommens videre 
forløb. Samt har sikkert ret i at slutte, at en sinds- 
sygdom, der efter 7 ugers forløb vedvarer uforandret. 
ikke er en ren postepileptisk sindssygdom, hvilke symp- 
tomer den så frembyder, og selv om patienten kort fer 

dens udbrud har havt et ei)ileptisk anfald. Men dermed 
bortfalder også berettigelsen til at kalde denne sindssyg- 
dom epileptisk. 

Patienten i 33te iagttagelse havde */4 ^^ ^^^ ^P- 
tageisen havt et epileptisk anfald og havde i det sidste 
halve år flere gange truet med at ville tage livet af 
sig. Fra den iste marts 1873 havde han hovedpine og- 
måtte af og til lægge sig om dagen. Omtrent den 6te 
hørte klagerne over* hovedpine op, og natten til den 
9de sov han godt. Den 9de om morgenen gjorde han 
et selvmordsforsøg, idet han tilføjede sig 3 snitsår, tværs 
over navlen, i plica cubiti og tværs over struben. Den 
15de marts blev han indlagt i Charitéens kirurgiske af- 
deling, derfra den i8de overflyttet til sindssygeafdelingen. 
Her karakteriseres hans tilstand som stupor med tavs- 
hed eller forvirrede svar, ængstelige delirier og af og til 
voldsomhed. Den iste april døde han efter 4 dages 
sygdom af typhus. Om selvmordsforsøget havde han 
selv fortalt sin kone, at »det havde formelig trukket 
ham ud; det var, som om der var kommet nogen og 
havde drevet ham til at tage kniven«. — Hvis Samt 
ikke udtrykkelig forsikrede, at patienten indtil den 28de 
marts havde været feberfri, kunde man fristes til at betragte 
hans hovedpine og ildebefindende i dagene før selvmordet 
som incubationsstadiet af den typhoide feber og forklare 
hans tilstand efter indlæggelsen som typhøs stupor med 
delirier. En t3^hus, i hvilken dette symptom fuld- 
stændig dominerede, vilde være mindre mærkelig end 
en, som beg^dte med en temperatur på 39,2 og førte 
til døden i løbet af 4 dage uden nogen excessiv temperatur- 
forhøjelse. (Der kunde påvises miltsvulst, og ved obduk- 
tionen fandtes en beg}mdende abdominaltyphus.) Måske 
->de indvirkningen på nervesystemet af incubations- 
let forklare, at han denne gang bukkede under for 
»elvmordsdrift. — Under alle omstændigheder er til- 
et ufuldstændigt, idet en anden lidelse førte til døden. 

inden det var forløbet, hvad der allerede må gøre det 
betænkeligt at drage slutninger om dets natur. Desuden 
er det også på flere måder kompliceret. Med hensyn 
til vurderingen af selvmordet må det ikke glemmes, at 
patienten tidligere havde ytret selvmordstanker, og selv 
om man vil antage, at det almindelige ildebefindende, 
der gik forud for selvmordet, var fuldstændig ophørt, 
inden dette fandt sted, eller med Samt betragte det som 
incubationsstadium for det psychiske anfald, så var dette 
dog kompliceret både med selvmordsforsøgets psychiske 
eftervirkninger og med de 3 kirurgiske læsioner. 

Samt mener, at 34te tilfælde viser alle kendetegn 
på epileptisk stupor. Tilstanden syntes begyndt 2 dage 
før indlæggelsen med illusioner og hallucinationer. Den 
varede 5 — 6 måneder, viste sig som stupor med ængste- 
lige delirier, af og til med angstanfald og hensynsløs 
voldsomhed. Bedringen gik meget langsomt, i begyn- 
delsen »næsten umærkeligge. Der var ingen erindrings- 
mangel, men da patienten var »originært stærkt imbecile, 
vare oplysningerne dårlige. Imidlertid syntes det dog, 
at han led af petit mal, og at han også i forløbet af 
sindssygdommen havde havt sådanne anfald. Hvis denne 
tilstand skal opfattes som epileptisk, er det rimeligt at 
opfatte den som postepileptisk, oprindelig fremkaldt og 
siden vedligeholdt af små anfald. 

Patienten i 35te iagttagelse var meget stærkt dispo- 
neret på mødrene side. Han bed sig i skoletiden ofte i 
tungen og gik 15 år gammel et par gange i søvne efter 
en forskrækkelse. I alderen fra 15 til 18 år frembød 
han forskellige nervøse symptomer, var også psychisk 
abnorm og til tider »wiithendt. I det 19de år havde 
han daglig stærk hovedpine, var senere rask, men var 
habituelt stærkt kongestioneret til hovedet. Patienten 
frembød — 23 år gammel — i løbet af 4 måneder 3 
anfald, der lignede anfald af akut epileptisk sindssyg- 
dom. Et fjerde anfald begyndte på samme måde, men 

gik over i demens, der ligesom de forbigående anfald af 
sindssygdom var præget af angst og hæftighed. Heller 
ikke i mellemrummene mellem anfaldene ^ar patienten 
fuldstændig normal. Samt opfalter de 4 anfald som 
psychisk-epileptiske ækvivalenter, af hvilke det 4de pro- 
traherede sig kronisk. — Det taler ikke for diagnosen epi- 
lepsi, at sygdommen førte til demens i løbet af 4 
måneder, og diagnosen bliver ikke rimeligere derved, at 
det sidste anfald, der fortsatte sig direkte, uden grænse, 
over i en kronisk sindssygdom, opfattes som ækvivalent 
for et epileptisk anfald. Hvis på den aitden side patienten 
skal opfattes som epileptiker, er det rimeligt at antage, 
at det var i uopdagede natlige epileptiske anfald, ait han 
bed sig i tungen som barn, og hans gåen i søvne kunde 
da måske forklares på samme måde. Patienten havde i 
så fald tidligere havt epileptiske anfald af den natur, at 
de let kunde undgå opmærksomheden, og det var da 
heller ikke usandsynligt, at sådanne kunde være gåede 
forud for hans anfald af sindssygdom. 

Patienten i 36te tilfælde var søn af en dranker, havde 
i 16 års alderen fået et travma i hovedet og 4 måneder 
senere efter en forskrækkelse et epileptisk anfald, som i 
løbet af nogle måneder gentog sig 2 gange. Derefter 
havde han ikke store epileptiske anfald, men jævnlig 
anfald, der bleve tydede som petit mal. Hans sindssyg- 
dom, der efter 8/4 års forløb ikke var endt endnu, frem- 
bød i begyndelsen flere gode men kortvarige remissioner. 
Tilstanden var væsentlig præget af melankolske delirier, 
sygelig syndsbevidsthed og frygt for straf, personfor- 
veksling, hvorved han især anså sine omgivelser for højt- 
stående personer, forskelligartede hallucinationer, af og 
til angst og uro og enkelte storhedsideer. I sindssyg- 
dommens forløb forekom et stort og flere små epileptiske 
anfald. Samt indrømmer selv, at dette tilfælde kun viser 
få specifisk epileptiske kendetegn. Han anfører kun 
sygdommens udvikling, hvor han lader de ved remis- 

sioner adskilte exacerbationer gælde lige med rask på 
binanden følgende anfald^ og blandingen af ængstelige 
og storhedsdelirier. Men dette er ikke nok til at lade 
en '/4 år varende sindssygdom, i hvis forløb der op- 
træder store og små epileptiske anfald, gælde for 
ækvivalent for et epileptisk anfald. Muligt er det, at 
nogle af de urolige og angstfulde perioder have været 
postepileptiske anfald efter små epileptiske anfald, uagtet 
de iagttagne anfald ikke havde nogen indflydelse på 
patientens psychiske tilstand. 

I 37te tilfælde havde patienten, som blev indlagt 
på grund af et selvmordsforsøg, melankolske delirier, i 
hvilke den tyske kejser spillede en rolle. (»Kejseren vilde 
have ham straffet; kejseren sagde, at han var skyldige) 
Han havde lucida intervalla af få timers varighed hver eller 
hver anden dag. Hans sygdom udviklede sig lidt efter lidt 
og viste i begyndelsen ikke de omtalte delirier, og den 
endte efter et par måneders forløb med et selvmord. 
Her stillede Samt sandsynlighedsdiagnosen : psychisk- 
epileptisk ækvivalent på grund af »den ejendommelige 
sammenfletning af »majestætenc med de melankolske 
delirier«, og fordi »hans forhold til tider meget mere 
lignede en patients med delirium tremens end en patients 
med en simpel melankoli«, kun at tremor manglede — og 
navnlig fordi sygdommen antog en tydelig intermitterende 
karakter. Sandsynligheden blev til vished for ham, da 
han fik at vide, at patienten i 2 år havde lidt af epilep- 
tiske anfald, som vare aftagne i hyppighed fra mange 
om dagen til et hver anden eller tredie uge, og at det 
sidste havde været til stede en måned før sindssygdom- 
mens begyndelse. »Der kendes i literaturen,« siger 
Samt, »flere lignende tilfælde, og for dem må navnet 
vicarierende psychisk epilepsi eller transformeret epilepsi 
forbeholdes.« Samt går altså ud fra den forudsætning, 
at de epileptiske anfald fremdeles vilde være udeblevne, 
hvis patienten havde levet, og at der i stedet for dem 

vilde være optrådt gentagne psychiske ækvivalenter, eller 
det første have vedvaret. Nogen grund til denne an- 
tagelse er det ikke muligt at finde. Thi at anfaldene,, 
hvis mellemrum vare tiltagne fra 15 — 20 minuter til 3. 
uger, nu udebleve i henved 3 måneder, er dog ikke 
noget bevis på, at de ikke vilde være komne igen, hvis 
patienten havde levet længere. 

Patienten i 38te iagttagelse var drikfældig, pryglede 
sin kone og havde i flere måneder før anfaldet stadig 
tiltagende stærk hovedpine med svimmelhed, når han 
bukkede sig. Med c. 3 ugers mellemrum havde han 2 
anfald, der af Samt bleve tydede som epileptisk stupor^ 
og som ækvivalenter, fordi de vare for langvarige til at 
opfattes som postepileptiske anfald. Det første anfald 
udviklede sig ganske langsomt. Samt regner det fra en 
bestemt dag, da patienten forlod Berlin, »hvor han ikke 
kunde holde det ud længere for angst«. Allerede dette 
»længere« taler for, at det er aldeles vilkårligt at regne 
anfaldet fra denne dag, og det fremhæves også udtryk- 
kelig, at patienten i det mindste i over 3 uger før denne 
tid havde frembudt psychiske abnormiteter. Efter hans 
egen og hans kones mening var han fuldstændig normal 
i de 14 dage mellem det første anfald og det andet,, 
som begyndte aldeles pludselig og tabte sig ganske 
langsomt. Det første anfalds begyndelsesmåde taler af- 
gjort imod dets epileptiske natur, og desuden synes det 
rimeligt at tænke sig sindssygdommen stående i for- 
bindelse med den sygelige tilstand (vistnok hjærnehyper- 
æmi), der i flere måneder havde givet stadig tiltagende 
symptomer. 

Samt indrømmer selv, at der kan være tvivl om 
39te tilfældes epileptiske natur. 

40de tilfælde er en circulær sindssygdom, som Samt 
med mærkværdig inkonsekvens regner til de epileptiske 
sindssygdomsformer, fordi der forud for sygdommens be- 
gyndelse og et par gange i dens forløb optrådte dels 



"S 

store epileptiske anfald, dels anfald af svimmelhed. Samt 
indrømmer^, at »die differentielle Diagnose zwischen der 
Symptomatologie des epileptischen circulåren und des 
einfachen circulåren Irreseins ist noch zu machene, og 
indrømmer også specielt for dette tilfældes vedkommende, 
at det vilde være vanskeligt at anføre »positive differen- 
tielle Kriterient. — Han, der stadig varierer den sætning, 
at »kun sindssygdommens form er afgørende ior et til- 
fældes epileptiske natur, ikke påvisningen af epileptiske 
antecedentia,« burde mindst af alle gøre et regelmæssigt 
opstående og forløbende tilfælde af circulær sindssygdom 
til epileptisk på grund af en komplikation med nogle 
epileptiske anfald. 

Dette tilfælde illustrerer bedre end noget andet, 
hvorledes Samts kærlighed til opgaven: at give nye 
synspunkter for og udvide kundskaben om epileptiske 
sindssygdomsformer — har gjort ham blind for meget, 
som for en uhildet er iøjnefaldende nok. De 19 tilfælde, 
som han anfører som eksempler på psychisk-epileptiske 
ækvivalenter, ere så forskellige fra Falrets folie épilep- 
tique, at det vilde være en væsentlig udvidelse af den 
epileptiske sindssygdoms begreb, hvis disse tilfældes 
epileptiske natur kunde bevises. Men det er ikke let at 
se, hvorledes dette bevis skulde kunne føres for tilfælde, 
i hvilke epileptiske antecedentia (d. v. s. egentlige epi- 
leptiske anfald) i reglen mangle, eller, hvis de ere til- 
stede, ere uden betydning for opfattelsen af sygdom- 
mens natur. Hvis Samt havde kunnet påvise, at sinds- 
sygdomsanfald, der frembøde ganske det samme kliniske 
billede som de postepileptiske, hyppig optrådte under 
forhold, der gjorde det usandsynligt, at epileptiske an- 
fald vare gåede forud, så havde han leveret et vægtigt 
indlæg for, at den akute epileptiske sindssygdom kunde 
optræde som ækvivalent. Og hvis på den anden side 

hans afvigende former havde vist sig at slutte sig kon- 
stant til epileptiske anfald, så havde han betydelig ud- 
videt den akute epileptiske sindssygdoms område. Men 
Samt skildrer tilfælde, der afvige betydeligt i symptomer 
og forløb fra den anerkendte akute epileptiske sinds- 
sygdom — og fra hans egne postepileptiske tilfælde — 
og som optræde hos individer, der kun på grund af 
disse psychiske tilfælde skulle betragtes som epileptikere. 
Han giver ikke nogen almindelig udvikling af grunden 
til, at han betragter disse tilfælde som epileptiske, og 
de symptomer på den epileptiske sindssygdom, han i 
slutningen af sin afhandling nævner som pathognomo- 
niske, nævner han som resultat af studiet af disse 
samme tilfælde, i hvilke de forresten ere meget langt 
fra at være konstante. Samts tilfælde ere eksempler på 
forholdsvis hurtigt forløbende sindssygdom, tildels med 
ængstelige delirier, tilbøjelighed til voldsomme handlinger 
og erindringsdefekt; stupor forekommer kun i de færre- 
ste tilfælde. I mange af Samts tilfælde tror jeg — 
som også af Schiile^ antydet — at der kunde gives en 
rimelig forklaring, uden at man behøvede at tage sin 
tilflugt til ækvivalenstheorien. Men selv hvor dette 
ikke er tilfældet, hvor man står overfor transitoriske 
sindssygdomstilfælde, der ikke passe i nogen af de be- 
kendte former , selv der er der ikke nogen grund til, 
som der ikke er vundet noget ved, at kalde tilfældene 
psychisk-epileptiske ækvivalenter. 

Det har været nødvendigt at gennemgå Falrets og 
Samts kasuistik så udførligt, fordi det er disse forskeres 
undersøgelser, der af de senere psychiatriske forfattere 
betragtes som afgørende med hensyn til spørgsmålet 
om den akute epileptiske sindssygdoms optræden som 
et primært epileptisk symptom, og fordi forfatterne, om 
de end tildels finde, at Samt har draget for mange til 

fælde ind under kategorien »psychiske ækvivalenter c, 
dog betragte denne forms berettigelse som bevist ved 
hans arbejde. 

Leidesdorf og Weiss have endnu skarpere markeret 
det psychiske anfalds pathologiske stilling ved at hævde 
det som sideordnet med det epileptiske krampeanfald og 
følgelig lige så karakteristisk for epilepsien som dette. 
Leidesdorf^ anerkender som Samts fortjeneste at have 
>løst diagnosen af den epileptiske sindssygdom fra den 
absolute sammenhæng med epileptiske krampeanfald 
eller vertiges«, men vil have navnet »psychisk epilepsi« 
brugt i stedet for »psychisk-epileptiske ækvivalenter« 
netop for at hævde, at de psychiske anfald ikke ere 
mindre karakteristiske for epilepsien end krampeanfaldene. 
I modsætning til Samt giver han en theoretisk be- 
grundelse af sin opfattelse af de psychiske anfald som 
primære epileptiske symptomer, og han anfører kun 
nogle tilfælde som eksempler. Han giver omtrent 
samme billede som Falret af den epileptiske sindssygdom, 
som man træffer sluttende sig til epileptiske krampe- 
anfald eller vertiges, og siger da*, at når man træffer 
en periodisk sindssygdom af nogle timers til nogle 
ugers varighed, som frembyder de samme karakteristiske 
kendetegn som den sindssygdom, der slutter sig til epi- 
leptiske anfald, så må en sådan periodisk sindssygdom 
også være at opfatte som en form af epilepsien, selv 
om den optræder hos individer, der hidtil aldrig have 
lidt af epilepsi. Berettigelsen af denne slutning er 
ingenlunde uangribelig. Thi selv om man går ud fra, 
at den akute epileptiske sindssygdom er et direkte 
symptom på sygdommen epilepsi, så er det dog ikke 
givet, at den ikke — ligesom symptomet: det epileptiske 

anfald — også kan være symptom på forskellige andre 
sygdomme. 

De forbigående psychiske forstyrrelser, der ere ejen- 
dommelige for epileptikere, kunne efter Leidesdorf op- 
træde før, under eller efter anfaldet. Men da de store 
anfald ere forbundne med bevidstløshed, kunne de psy- 
chiske symptomer kun opstå under de små, ufuldstæn- 
dige anfald. Leidesdorf har også ofte iagttaget de 
samme psychiske forstyrrelser under anfald af vertige 
som efter fuldstændige epileptiske krampeanfald, og han 
har undertiden set krampe i øjnenes eller svælgets 
muskler gå forud for den epileptiske vertige, krampe- 
tilstande, som let blive oversete. Disse små ufuldstæn- 
dige anfald, under hvilke patienterne frembyde psychiske 
symptomer, kunne efter Leidesdorf vare fra nogle mi- 
nuter til nogle dage. 

Når altså en patient i nogle secunder frembyder 
krampe i svælgets muskler, og der umiddelbart hertil 
slutter sig en psychisk forstyrrelse af indtil et par dages 
varighed og med de samme symptomer som i de psy- 
chiske forstyrrelser, der følge på fuldstændige anfald, 
navnlig også med erindringsmangel for anfaldets tid, så 
opfatter Leidesdorf tilstanden således, at der under det 
— usædvanlige langvarige — ufuldstændige epileptiske 
anfald er optrådt ganske de samme symptomer, som 
ellers pleje at følge efter fuldstændige anfald. Jeg tror, 
at det ligger meget nærmere at forklare tilfældet som 
en vertige med påfølgende postepileptisk tilstand, i alt 
fald må en vertige med umiddelbart påfølgende post- 
epileptisk psychisk forstyrrelse præsentere sig netop på 
denne måde, idet det momentane bevidsthedstab, der 
udgør vertigens betydningsfuldeste symptom, vanskelig 
vil kunne påvises, når der umiddelbart på det følger en 
psychisk abnorm tilstand, som patienten bag efter ikke 
har nogen erindring om. Et momentant bevidsthedstab 
uden krampe, en absence, vil under disse omstændigheder 

^el overhovedet slet ikke kunne blive genstand for iagt- 
t:agelse. 

Opfattede på denne måde kunne Leidesdorfs iagt- 
tagelser bruges til støtte for den anskuelse, at den akute 
epileptiske sindssygdom altid er postepiltptisk, for så 
vidt som de vise, at de samme psychiske symptomer, 
der kunne følge på det store anfald, også kunne optræde 
sluttende sig til sådanne ganske små anfald, som let 
overses. 

Weiss slår yderligere af på de fordringer, der skulle 
stilles til et psychisk anfald, for at det kan betragtes 
som epileptisk, idet han ikke — i alt fald ikke i sin 
første afhandling 1 — anerkender erindringsmangel som 
en væsensbetingelse. Efter ham er den psychiske epilepsi 
tilstrækkelig karakteriseret ved ætiologien — forudgående 
travma — ved pludselig optræden og svinden af symp- 
tomerne, ved at secundær sindssygdom udebliver i mange 
år, og især ved den indtil monotoni regelmæssige gen- 
tagelse af symptomerne indtil deres mindste enkelt- 
heder. — Når sådanne anfald optræde hos patienter, 
som enten aldrig have havt krampeanfald, eller hvis 
krampeanfald ere fuldstændig ophørte, så har Weiss lov 
til at samle dem i en klinisk gruppe, hvis deres øvrige 
symptomer tillade det; men han har ikke lov til uden 
bevis at gøre dem til direkte epileptiske symptomer. Et 
sådant bevis kunde vel ikke føres på anden måde end 
ved at godtgøre, at sådanne anfald foruden at optræde 
isolerede også kunde optræde knyttede til det epileptiske 
anfald, men derimod ikke som symptomer på andre 
sygelige tilstande i nervesystemet. Men amnesien er 
netop det vigtigste kendetegn på de psychiske anfald, 
der stå i konstant forhold til epileptiske anfald, og på 
den anden side omfatter Weiss' definition også forskellige 
anfaldsvis optrædende psychiske forstyrrelser af anden 

oprindelse, f. eks. de hos degenerativt neuropathiske 
individer forholdsvis ikke sjældne impulsive anfald. Jeg^ 
kan derfor ikke indrømme en kasuistik af nok så mange 
tilfælde af Weiss' »psychiske epilepsi« nogen beviskraft 
i spørgsmålet om disse tilfældes epileptiske oprindelse. 

Den eneste antydning af en bevisførelse, jeg har kunnet 
finde hos Weiss, forekommer i begyndelsen af afhand- 
lingen : »Die epileptische Geistesstorung«, hvor han siger ^, 
at han i mange tilfælde har iagttaget, at det psychiske 
symptom, som går forud for eller følger efter et krampe- 
anfald, er meget mere konstant end dette, indfinder sig 
ganske på samme måde hver gang, enten så krampe- 
anfaldet er stærkt eller svagt, og ofte, når det ganske 
udebliver. Det vilde tale for den akute epileptiske sinds- 
sygdoms selvstændighed, hvis der fandtes mange tilfælde, 
hvor det epileptiske anfald ikke optrådte uden den, men 
den uden det epileptiske anfald. Men som eksempel 
herpå har jeg aldrig truffet andre tilfælde omtalte end 
Weiss* nedenstående lidet bevisende iagttagelse. At den 
psychiske begyndelse til et anfald, f. eks. en hallucination,^ 
kan udgøre et ufuldstændigt anfald, nien at man ikke 
kan drage slutninger herfra til den akute epileptiske 
sindssygdom, er tidligere påvist. 

Weiss anfører følgende tilfælde som eksempel på 
det ovenomtalte forhold. En arvelig disponeret 23 årig 
arbejder med deformt cranium havde efter et alvorligt 
travma i hovedet i 12 års alderen lidt af hovedpine og 
svimmelhed* og efter et travma i nakken i 14 års alderen 
af epileptiske anfald, som navnlig kom, når han ærgrede 
sig eller blev tirret. Denne patient havde 4 gange været 
dømt til måneders fængsel for tyveri, fordi han, så ofte 
han havde en strid med sin fader eller en af sine på- 
rørende, greb de genstande, som vare ham nærmest, og 
løb bort med dem. Da patienten fra fængslet, hvor 

han var indsat for tyveri, blev flyttet til Leidesdorfs 
klinik, var det Weiss gådefuldt, hvad sammenhæng ty- 
verierne kunde have med de epileptiske anfald. »Men«, 
siger han, »forklaringen lod ikke længe vente på sig«. 
Da patienten havde været i kliniken i 14 dage, klagede 
han en aften over hovedpine og gik i seng kl. 9. Kl. 1 1 
stod han op, tog en anden patients tøj og vilde løbe 
bort med det, men blev bragt til sengs igen af opsynet 
og fik derefter et fuldstændigt epileptisk krampeanfald. 
8 dage efter havde han et lignende psychisk anfald, men 
uden at der fulgte krampeanfald efter. Patienten havde 
efter anfaldene ingen klar erindring om sine tyveriers 
enkeltheder, men han vidste altid, at han havde stjaalet. 

— At det omtalte rent instinctive »tyveri« i det ene til- 
fælde gik umiddelbart forud for et epileptisk anfald, en 
anden gang stod isoleret, forekommer mig ikke at være 
tilstrækkeligt til at bevise, at det psychiske anfald i dette 
tilfælde overhovedet stod i noget forhold til patientens 
epilepsi, navnlig da han var et neuropathisk, arvelig dis- 
poneret individ. Dels kan det have været et tilfældigt 
sammentræf, dels kan krampeanfaldet tænkes foranlediget 
ved striden med opsynet. 

I afhandlingen »Die psychiske Epilepsie« ^ meddeler 
Weiss 4 tilfælde af »en række vel iagttagne tilfælde*, 
ved hvilke »berettigelsen til at creere denne nye form er 
blevet sanctioneret af erfaringen«. Det første af disse 
tilfælde må betragtes lidt nærmere, fordi det efter Weiss* 
mening »på det skønneste forener alle kendetegn i sig«. 

— Det forekommer mig unægtelig ikke, at dette »Pro- 
totyp der psychischen Epilepsie« er noget mønster på et 
vel iagttaget tilfælde. Iagttageren har aldrig set pa- 
tienten umiddelbart eller kort tid før et anfald, han har 
aldrig set anfaldets begyndelse og aldrig raserianfaldets 

forløb. Weiss siger, at »tilfældet på en sjælden måde 
forener alle den psychiske epilepsis kendetegn i sig : efter 
ringe prodromer bryder der med stejl stigning en psy- 
chose ud, hvis indhold trods hans (patientens) hyppige 
ophold i anstalten ikke er blevet bekendt, men som 
lader patienten vise sig som i høj grad almenfarlig; 
psychosen når sit toppunkt i få timer og falder lige så 
stejlt af igen for efter i — 2 dages forløb at give plads 
for en fuldstændig psychisk restitution. For hele denne 
tid er der fuldstændig amnesi.« — Men Weiss har aldrig 
iagttaget andet end den halvstuporøse tilstand, som han 
ikke regner med til psychosen, altså ikke noget af an- 
faldet selv. Patienten var flere gange blevet optaget 
på hospitaler eller sindssygeanstalter på grund af »hoch- 
gradigster Tobsucht« •, men denne tilstand havde hver 
gang været forløben og patienten været mere eller mindre 
»benommen«. Om anfaldets prodromer og begyndelse 
foreligger kun oplysninger for det næstsidste anfalds 
vedkommende. Patienten berettede om dette anfald, at 
han sidst i april begyndte at føle misfornøjelse og ulyst 
til arbejde og derfor besluttede at skifte opholdssted; 
at han 5 te maj kom til Wien og der mærkede rask til- 
tagende forvirring, men dog lejede sig en lejlighed og 
så sig om efter arbejde. Han ved endnu at han om 
middagen — hvilken dag^ ved han ikke — gik ind i et 
værtshus; men videre når hans erindring ikke. Han 
blev optaget på et hospital den 7de. — Det sidste anfald 
5ynes at være optrådt uden prodromer. Patienten forlod 
om morgenen den 30te maj sin bolig for at gå til værk- 
stedet, hvor han havde arbejde, og den iste juni blev 
han optaget på hospitalet efter et hæftigt raserianfald. 
Han havde bagefter aldeles ingen erindring om de om- 
stændigheder, der foranledigede hans indlæggelse eller 
om selve anfaldsdagene. — Jeg tror, det vil blive ind- 
rømmet, at man er berettiget til at fordre nøjagtigere op- 
lysninger om de tilfælde, der skulle vise berettigeben til 

at creere en ny form. Der vides strængt taget ikke 
andet om patientens sindssygdomsanfald , end at de va- 
rede i nogle få dage, at han bagefter ikke huskede noget 
fra anfaldets tid, og at der i sygdommens forløb op- 
trådte et raserianfald. Et sådant anfald kan — blandt 
andet ^ — være et postepileptisk anfald, og patienten med- 
delte også noget, der kunde tyde på, at det begyndte 
med et ufuldstændigt epileptisk anfald. Han angav at 
mærke det psychiske anfalds nærmelse på svimmelhed og 
prikkende hede, der steg opad nede fra; men dermed 
var anfaldet der også allerede, og han havde kun en 
gang fået tid til at forudsige dets indtræden. 

Andet tilfælde frembrød hurtigt forløbende, ikke 
karakteristiske, psychiske forstyrrelser hos en patient, 
som led af petit mal, men også på andre måder viste 
sig neuropathisk. 

Patienten i 3die tilfælde var en 30 årig arvelig dis- 
poneret pige, hos hvem der i dagene før hver menstrua- 
tion indfandt sig ængstelig forstemning, som mere eller 
mindre hurtigt steg til en høj grad af excitation. Denne 
tilstand varede ved til menstruationens udbrud for da 
pludselig at ophøre, og der var derefter mere eller mindre 
fuldstændig amnesi for den tid, da excitationen var 
stærkest. — Weiss opfatter altså dette tilfælde som et af 
dem, der godtgøre berettigelsen af at opstille' sygdoms- 
formen »psychisk epilepsi«. Det vilde dog vist være 
mere korrekt at opfatte det som et bevis på, at tilfælde, 
der frembyde den »psychiske epilepsis« symptomer, kunne 
skyldes processer, som ikke have noget med epilepsi at 
gøre. For denne opfattelse af tilfældet taler også Krafft- 
Ebings »Untersuchungen iiber Irresein zur Zeit der Men- 
struation«. ^ Krafft-Ebing meddeler 19 tilfælde af egen 
iagttagelse, hvor en pludselig opstående og pludselig for- 
svindende, få (8 — 13) dage varende, med mere eller 

mindre fuldstændig erindringsmangel forbunden sindssyg- 
dom stod i et bestemt afhængighedsforhold til menstrua- 
tionen. Flere af tilfældene lignede aldeles ikke den akute 
epileptiske sindssygdom, andre frembøde megen lighed 
med den •, men hos ingen af patienterne fandtes epilep- 
tiske symptomer. Hos dem alle stemmede de enkelte 
anfald nøjagtig overens indbyrdes. 

I Weiss' 4de tilfælde frembød patienten en halluci- 
nation, mod hvilken han reagerede med voldsomhed i 
I — 2 minuter, og som først optrådte alene, senere ind- 
ledende — dannende begyndelsen af — fuldstændige 
epileptiske anfald. 

I sin 3die afhandling, »Weitere casuistische Beitråge 
zur psychischen Epilepsie«,i regner Weiss amnesi med til 
symptomerne, men anfører for øvrigt omtrent de samme 
som tidligere: mangel af krampeanfald og svimmelhed, 
periodisk tilbagevenden med de samme eller lignende 
symptomer, rask stigen og rask falden. 

Patienten i første tilfælde var en stærkt arvelig dis- 
poneret 39 årig mand, som i barndommen havde været 
blind i 5 — 6 måneder, i januar 1860 — c. 16 år før op- 
tagelsen — havde fået forskellige travmata og fra den 
tid været pirrelig. Fra juli samme år havde han lidt af 
hovedpine, gnistren for øjnene, susen for ørene og svim- 
melhed og havde nu falskelig angivet at have store 
pengesummer tilgode hos folk og havde i den anledning 
fået sin afsked som officer. I juni — ^juli 1861 havde han 
et lignende anfald. Han led af kongestioner til hovedet, 
hovedpine og irriteret stemning, gjorde dumheder og 
vidste bagefter ikke noget af det. I 1862 og 1863 var 
han ikke sindssyg, men led i sommermånederne af kon- 
gestioner, hovedpine, øresusen og irriteret stemning. I 
1864 og 1865 havde han meget korte psychiske anfald. 
I årene 1866 og 1867 synes hans pirrelighed at være 

gået lige til grænsen. Han var psychisk abnorm i 3 
måneder i 1868, i juli — september 1869, i juni — oktober 
1870, i juni — september 1871 og også i sommeren 1872. 
I januar 1874 led han af hæftig hovedpine og forlod 
uden foranledning sin tjeneste. Sommeren af dette år 
forløb under intensiv hovedpine, øresusen, søvnløshed og 
stadige stridigheder med konen. I 1875 frembød han 
lignende symptomer. Den 5 te september 1876 blev han 
optaget på sindssygeanstalten, efter at han i 3 — 4 uger 
havde lidt af hovedpine, glemsomhed og natlige hallu- 
cinationer. Han var da sløv, kunde først efter en lille pavse 
svare på simple spørgsmål og svarede da i reglen: »Jeg 
ved ikke«. De vegetative funktioner vare i orden. Pulsen 
var fuld og rolig. Der var stærk kongestion til hovedet, 
som forøgedes ved forsøg på at tale. Denne tilstand 
holdt sig i en måned efter optagelsen; derpå var han i 
1V2 måned exalteret, forstyrret, snaksom. Midt i februar 
1877 viste han sig »uden nogen overgang« mindre snak- 
som, og den 20de februar var han normal med amnesi. 
— Patienten var altså et arveligt disponeret neuropathisk 
individ, som efter travma led af kongestioner til hovedet med 
voldsom hovedpine, pirrelighed o. s. v., og som, når disse 
symptomer vare meget intense — i reglen i den varme 
sommertid — frembød psychiske forstyrrelser, i flere tilfælde 
' med amnesi bagefter, — men som i andre somre kun frem- 
bød kongestionssymptomerne og en pirrelighed, der under- 
tiden gik til grænsen af sindssygdom. Det ligger for- 
mentlig nær at tænke sig den periodiske sindssygdom 
stående i forbindelse med kongestionstilstanden, men der- 
imod meget Qærnt at forklare den som epileptisk sinds- 
sygdom. — Den indbyrdes overensstemmelse mellem an- 
faldenes symptomer og forløb kan ikke siges at være 
udpræget, da f eks. et anfald forløb i én nat og væ- 
sentlig synes at have bestået i en hallucination, som pa- 
tienten bagefter kunde huske, medens andre anfald varede 
indtil 5 måneder og efterlode delvis amnesi. Det af 

Weiss iagttagne tilfælde synes kun ved en vilkårlig 
grænse for prodromerne at kunne siges at være pludselig 
begyndt, og Weiss synes i det hele tSLget at have let 
ved at få sine fordringer til pludselighed tilfredsstillede, 
siden han endogså fremhæver manglen af et overgangsled 
mellem patientens snaksomme og hans mindre snak- 
somme tilstånd. Af Weiss' symptomer på psychisk epi- 
lepsi bliver der strængt taget ikke andre tilbage i dette 
tilfælde end den periodiske optræden og — manglen af 
krampeanfald og svimmelhed. 

Patienten i 2det tilfælde havde i 5 år periodevis 
frembudt en ejendommelig tilstand. Efter en dags ilde- 
befindende og hovedpine udviklede sig en kataleptisk 
tilstand; patienten lå fuldstændig stum, reagerede ikke 
mod ydre påvirkning, måtte mades og kathetriseres, og 
der var analgesi. Fra denne tilstand, som indfandt sig 
en gang om måneden og varede i gjennemsnit i 14 dage, 
gik patienten i løbet af få dage over til den normale 
tilstand. Dette tilfælde frembyder jo Weiss' symptomer 
på »psychisk epilepsi« : periodisk optræden af ensartede 
anfald, der udvikle sig og svinde temmelig hurtigt; men 
det ligner ikke nogen tilstand, der plejer at optræde hos 
epileptikere. 

I 3die tilfælde havde patienten efter et slag i hovedet 
begyndt at lide af kongestionssymptomer og hørelses- 
hallucinationer. Han led af stærk hovedpine, og når 
den var stærkest, havde han af og til incitationsperioder 
af forskellig varighed, dels med, dels uden amnesi. 

I 4de tilfælde fulgte efter et travma i hovedet an- 
fald af angst og agitation, om hvilke erindringen bagefter 
var usikker. 

I 5te tilfælde havde patienten også fået et travma i 
hovedet. Flere år efter begyndte hun at lide af peri 
odiske anfald af agitation med angst og forfølgelsesideer 
Anfaldets varighed varierede fra en time til 24 dage; 

erindringen om det var bag efter svag. Under et af an- 
faldene havde patienten gjort et selvmordsforsøg. 

Selv om Weiss' kasuistik havde bestået af en mængde 
indbyrdes overensstemmende tilfælde med de af ham an- 
givne symptomer, vilde dermed intet have været bevist 
med hensyn til disse tilfældes epileptiske oprindelse. 
Men nu ere hans tilfælde oven i købet vidt forskellige 
indbyrdes og frembyde ikke hans egne symptomer. I 
flere af Weiss' tilfælde, ligesom i en del af Samts, frem- 
byde desuden patienterne foruden den »psychiske epi- 
lepsi« også andre nervøse og psychiske abnormiteter, 
der ikke blive tydede som epileptiske, men som i de 
fleste tilfælde hidrørte fra kongestioner til hovedet. 

Kritisk at gennemgå hele den kasuistik, der i de 
senere år er fremkommet af »psychisk-epilep tiske ækvi- 
valenter« og tilfælde af »psychisk epilepsi«, vilde være 
et uoverkommeligt arbejde. Jeg har kun stillet mig den 
opgave at kritisere de forfatteres kasuistik, på hvis ar- 
bejder den almindelige opfattelse af den akute epilep- 
tiske sindssygdom som et primært epileptisk symptom 
hviler. Og jeg håber, at det er lykkedes mig at vise, 
at denne kasuistik ikke afkræfter, snarere indirekte styrker, 
den foregående theoretiske undersøgelses resultat: at der 
ikke er nogen grund til at antage, at den akute epilep- 
tiske sindssygdom kan optræde som primært epileptisk 
symptom — at altså ækvivalenstheorien er overflødig. 

Resultatet af den foregående undersøgelse bliver da, 
at selv om man går ud fra en idiopathisk epilepsi som 
noget givet, er der dog ingen grund til at anerkende 
andre primære epileptiske symptomer end det fuldstæn- 
dige eller ufuldstændige epileptiske anfald. En stor del 
af de tilfælde, der ere blevne beskrevne under navn af 
»uregelmæssig epilepsi« , »psychisk- epileptiske ækviva- 
lenter« eller tilfælde af »psychisk epilepsi«, have utvivl- 
somt ikke noget som helst med epilepsien at gøre. De 
forbigående psychiske forstyrrelser der optræde hos epi- 
leptikere, fordi de ere epileptikere, lade sig forklare ud 
fra det epileptiske anfald,, uden at man behøver at tage 
nogen hypothese til hjælp. De kunne henføres til 3 
grupper: postepileptiske anfald — pathologiske vredes- 
udbrud — og anfaldsvis optrædende impulsive hand- 
linger. 

De pathologiske vredesudbrud og de impulsive hand- 
linger optræde som symptomer på epileptikernes psy- 
chiske degeneration, der igen skyldes anfaldene. Men 
psychiske anfald af denne art kunne lige så vel optræde 
som symptomer på degenerationstilstande af anden, f. eks. 
arvelig oprindelse. De pathologiske vredesudbrud op- 
træde hos mange epileptikere særlig hyppigt i tiden 
omkring anfaldene, hvilket let kan forklares af, at mange 

patienter pleje at vise forøget pirrelighed i tiden om an- 
faldene — eller at de ere mest tilbøjelige til at få deres 
epileptiske anfald i deres pirrelige perioder. Disse syge- 
lige vredesudbrud stige uncjertiden til sandt raseri og 
kunne give sig udslag i de voldsomste handlinger, og 
de ere også pathologiske ved den lethed, hvormed de 
udløses, så at de ofte opstå tilsyneladende uden nogen 
som helst foranledning. 

Som symptom på degenerationstilstanden optræder 
også den periodiske, pludselig opstående impulsive trang 
til en eller anden handling, som i mange tilfælde øje- 
blikkelig fører det motoriske udslag med sig, eller i alt 
fald så hurtigt, at patienten netop kan få tid til at ad- 
vare sine omgivelser, før han bukker under for impul- 
sionen, medens han i andre tilfælde kan modstå den til 
en tid. Det er en selvfølge, at man heller ikke kan 
slutte fra sådanne anfald til epilepsi hos patienten, og at 
man endnu mindre er berettiget til at betragte dem som 
ækvivalenter for epileptiske anfald. Maudsley ^ fortæller 
om en dame, som havde anfald af få minuters varighed, 
i hvilke hun kæmpede som en rasende for at komme til 
kvæle sin datter, som hun holdt meget af Maudsley 
meddeler tilfældet, tilligemed flere andre, som eksempel 
på impulsiv sindssygdom — patienten var stærkt arvelig 
disponeret — men Legrand du SauUe citerer det^ efter 
Maudsley som eksempel på epileptisk impulsion, uagtet 
intet som helst andet symptom hos patienten kunde tyde 
på epilepsi. Det er en misforståelse, når flere forfattere 
have ment, at mange tilfælde af såkaldet monomani i 
virkeligheden skyldtes den akute epileptiske sindssygdom. 
Derimod ere uden tvivl mange impulsive anfald blevne 
regnede med til monomanierne, og måske ere en del af 
dem opståede hos epileptikere, der i mere eller mindre 

høj grad havde fået degenerationens præg. Men de impul- 
sive handlinger hos epileptikere have i og for sig — når 
de ikke optræde i et postepileptisk anfald — ikke noget 
for den epileptiske oprindelse karakteristisk. 

Spørges der, om det postepileptiske anfald er til- 
strækkelig karakteristisk i og for sig, til at man kan 
slutte fra det psychiske anfald til det epileptiske, så kart 
svaret ikke lyde ubetinget bekræftende. Dertil er det 
postepileptiske anfald for vekslende i sin ydre optræden, 
og dertil ere de transitoriske psychiske forstyrrelser i det 
hele taget endnu ikke studerede tilstrækkeligt i deres 
forskellige former. Pludseligt bpstaaende og hurtigt for* 
løbende psychiske forstyrrelser med ængstelige delirier 
og voldsomme handlinger og med erindringsmangel for 
anfaldets tid findes også hos andre end epileptikere, og 
desuden mangle de voldsomme handlinger og ængstelige 
delirier i mange postepileptiske tilfælde, f. eks. i flere, af 
Samts. Endnu mindre kunne sådanne symptomer be« 
tragtes som karakteristiske, der kun ere iagttagne i nogle 
få tilfælde af postepileptisk psychisk forstyrrelse, selv om 
disse symptomer ikke vides at være iagttagne i tilfælde 
af andre psychiske forst3a-relser. Dette gælder f. eks. 
om den af Samt fremhævede »kontrast imellem svære 
ængstelige delirier og smilende ansigt«, et symptom, som 
jeg også har fundet meget udtalt hos en af Viborg- 
anstaltens epileptikere. 

Det eneste, som de forskellige postepileptiske anfald 
have tilfælles, er det ejendommelige forhold, som man i 
reglen betegner — eller rettere undgår at betegne — 
ved at sige, at der bag efter er mere eller mindre 
fuldstændig erindringsmangel for den tid, anfaldet har 
varet. Denne erindringsmangel, som jo først kan vise 
sig, når anfaldet er ophørt, kan kun højst uegentlig 
kaldes et symptom på anfaldet; men den er en følge af 
patientens ejendommelige bevidsthedstilstand, .det eneste 
symptom, som de mange forskelligt formede postepilep- 

tiske anfald have tilfælles. Når man i reglen nævner 
erindringsmangelén i stedet for det symptom, hvis resultat 
den er, så er det vistnok, fordi den almindelig brugte 
benævnelse på dette symptom: bevidstiøshed, ikke er 
korrekt, medens det viser sig vanskeligt at erstatte den 
med en anden. 

Imidlertid viser det sig véd en betragtning af de 
forskellige forhold, hvorunder — eller hvorefter — erin- 
dringsmangelén findes, at man ikke altid kan tillægge 
den samme betydning. Den findes saaledes ved forskel- 
lige transitoriske psychiske forstyrrelser, og da navnlig 
ved dem, der optræde med voldsomme symptomer. Ved 
den transitoriske mani findes altid amnesi, og ved forskel- 
lige andre transitoriske psychiske forst3a-relser, der kunne 
optræde mere eller mindre voldsomt, findes den, forsåvidt 
anfaldenes hæftighed når en høj grad, f. eks. ved »raptus 
melancholicus« og ved »dysphrenia neuralgica«. Ganske 
anderledes forholder det sig med erindringsmangelén 
efter det postepileptiske anfald. Ganske vist forløber 
dette psychiske anfald undertiden med så stormende 
symptomer, at man kunde tænke sig erindringsmangelén 
betinget heraf; men på den anden side ser man den op- 
træde lige så konstant efter hurtigt og ganske roligt for- 
løbende tilfælde. Ja der forekommer tilfælde, hvor man 
kun af erindringsmangelén kan slutte, at der har fundet 
et postepileptisk anfald sted. Således fortæller Herpin^ 
om en patient, som efter sine vertiges i 5 min. til Vs 
time befandt sig i en søvngængertilstand, i hvilken han 
undertiden kunde tale og handle aldeles fornuftigt, og 
så bagefter ikke vidste noget af, hvad han havde sagt 
eller gjort. Denne patient fik f. eks. en dag besøg af 
en ven, der kom for at bede ham være sekundant i en 
duel, og ligesom vennen begyndte at forklare, hvad der 
førte til duellen, fik patienten en vertige. Da de havde 

tglt om sagen i en halv times tid, i^vågnede han til be- 
vidsthed«, og han bad nu vennen om forklaring af de 
forhold, der havde ført til duellen. Han mente aldeles 
ikke at have hørt et ord om det, som han havde talt 
med sin ven om i den halve time, der var forløbet, siden 
han fik sin vertige. Sådanne tilfælde, af hvilke der 
findes mange i literaturen, gfive erindringsmangelen efter 
de postepileptiske anfald en ganske anden betydning end 
den, der i forskellige andre psychiske forstyrrelser be- 
tinges af symptomernes voldsomhed. 

Et sådant tilfælde som dette viser også,' at bevidst- 
løshed ikke er det rette ord at bruge om patienternes 
tilstand i de postepileptiske anfald, hvad der jo forresten 
fremgår lige så klart af de tilfælde, hvor patienten ved 
sine delirier lægger et sygeligt bevidsthedsindhold for 
dagen. Og selv om man tager ordet bevidsthed ikke i 
den psychologiske, men i den medico-forensiske betyd- 
ning og sætter det lig m^d selvbevidsthed, kan ordet 
bevidstløs ikke med rette bruges om en patient i den 
postepileptiske tilstand, lige saa lidt som man kan bruge 
det om patienter med dobbeltbevidsthed. Man ser jo ofte, 
at patienter i den postepileptiske tilstand kunne give 
besked om deres følelser og forestillinger, medens de 
bagefter hverken have nogen erindring om disse fore- 
stillinger og følelser eller om, at de have udtalt sig 
om dem. 

Mest analogi frembyder den postepileptiske tilstand 
med søvngængertilstanden, i hvilken der ofte udføres 
komplicerede handlinger, som bagefter enten slet ikke 
erindres eller kun erindres utydeligt som en drøm. I 
reglen er det let at se på et menneske, at han går i 
søvne; men en søvngænger kan dog mange gange under 
sit anfald udføre tilvante handlinger på en sådan måde, 
at intet abnormt falder i øjnene, ja endogså svare for- 
nuftigt på tiltale. Og på den anden side er det også de 
færreste postepileptiske anfald, der frembyde så ringe af- 

vigeiser fra det normale som det nys citerede tilfælde, 
og det er muligt, at patientens abnorme tilstand vilde 
have lagt sig for dagen, hvis samtalens æmne pludselig 
var blevet skiftet. Den samme patient tog en gang sin 
fader med sig ind i sit . værelse, viste ham nogle teg- 
ninger og talte fornuftigt med ham om dem — men 
behandlede faderen, som om han var en fremmed. Endnu 
mere lighed med søvngængertilstanden fandtes i følgende 
tilfælde (Hughlings Jackson i): Patienten, en 31 årig 
mand, havde både lette og svære tilfælde. Efter de 
svære sov han i flere timer, efter de lette befandt han 
sig i en tilstand af »mental avtomatism«. Engang kom 
han til sig selv efter en sådan tilstand, da han stod 
ved sin pult i det kontor, hvor han arbejdede, og følte 
sig da noget fortumlet, men befandt sig ellers ikke ilde. 
Han havde været borte fra kontoret for at spise til 
middag; men hans erindring gik kun til det- øjeblik, da 
han havde bestilt maden, medens han ikke kunde huske, 
at han havde spist og betalt den. Han måtte da gå 
tilbage til sit spisekvarter for at spørge, om havde været 
syg> ^S ^^ h^" havde spist til middag. Det første 
spørgsmål blev besvaret benægtende, det sidste bekræf- 
tende. Umiddelbart før et andet af hans anfald havde 
hans kone og svigerinde i hans påhør talt om aftens- 
maden og vare blevne enige om, at hans svigerinde 
skulde haver chokolade. Lidt efter gik han ned i køkkenet 
for at varme sig ved ilden. Her mærkede han, at et 
anfald nærmede sig, og satte sig ned, — og hvad derefter 
passerede, fik han først den næste morgen at vide af 
andres meddelelser. Hans svigerinde kom lidt efter ind 
i køkkenet og fandt ham stående ifærd med at blande 
chokolade i en snavset krukke, halvt fyldt med mælk og 
brød til katten, og med at røre denne blanding rundt 
med en sennopsske, som han måtte have hentet fra 

biiflFeten. Der blev nu . sendt bud efter hans moder og 
broder, som bode lige over for, og da han kom til sig 
selv, blev han meget forbavset ved at se dem og vidste 
slet ikke noget om sine »avtoma tiske« handlinger. 

Medens dette postepileptiske tilfælde ganske ligner 
en søvngængertilstand, frembyder følgende eksempel på 
søvngængertilstand stor lighed med et postepileptisk 
anfalde Patienten havde fra barndommen været søvn- 
gænger, og hans anfald havde i den sidste tid antaget 
den form, at han for op af sengen i den største angst og 
med den forestilling, at der var kommet et vildt dyr 
ind i stuen. Dette dyr jagede han nu rasende efter 
omkring i værelset, slog efter det med, hvad han kunde 
få fat på, og væltede møblerne. Engang fik han under 
et sådant anfald fat på sit barn og knuste dets hoved 
mod væggen i den tro, at det var dyret, han havde 
grebet. 

At det heller ikke for søvngængertilstandens ved- 
kommende er tilladt at slutte fra erindringsmangel til 
mangel på bevidsthed under anfaldet, viser et af Macarios 
tilfælde*. En pige, med hvem en mand havde celebreret 
coitus, medens hun var i denne tilstand, havde i sin 
normale tilstand ingen erindring herom, men erindrede 
og fortalte det, da hun næste gang gik i søvne. 

Ligheden mellem de postepileptiske tilstande og søvn- 
gængertilstandene har også været næsten alle forfattere 
om dette æmne påfaldende, og mange af dem bruge 
lige frem benævnelsen søvngængertilstand om den psychisk 
abnorme tilstand efter et epileptisk anfald, ligesom også 
flere forfattere gøre opmærksom på, at søvngængertil- 
standen i mange tilfælde vistnok skyldes ubemærkede 
natlige epileptiske anfald. Maudsley, som i sin »Pathology 

of minde helliger et kapitel til hypnotisme, somnatnbulisme 
og beslægtede tilstande, kommer til det resultat, at der 
er et nært slægtskab mellem epilepsi og somnambulisme. 
Han udhæver som karakteristisk både for søvngænger- 
tilstanden og for tthe epileptic suspension of normal 
consciousnessc ^: i) at der sammen med en delvis åndelig 
virksomhed findes en mere eller mindre betydelig eller 
endogså fuldstændig > hæmning af alle andre åndelige 
funktioner — 2) at det individ, der befinder sig i en 
sådan tilstand af begrænset åndelig virksomhed, kun er 
tilgængelig for de indtryk, der stå i forhold til denne 
og følgelig blive assimilerede af den — 3) og endelig, 
at når han kommer ud af sin abnorme tilstand, kan 
hans erindring om, hvad der passerede, medens han var 
i den, enten være højst usikker og tåget, eller han kan 
fuldstændig mangle erindring derom. 

Det postepileptiske anfalds overensstemmelse med 
søvngængertilstanden passer godt med Hughling Jack- 
sons opfattelse af dette anfalds pathologiske betydning*. 
Han mener, at den postepileptiske psychiske tilstand 
er aldeles analog med den patients tilstand, som har 
en postepileptisk hemiplegi efter et alvorligt unilateralt 
begyndende krampeanfald. Efter Jackson skulde altså 
den postepileptiske psychiske tilstand bero på en ved 
udladningen betinget udmattelse af den pågældende del 
af centralnervesystemet, og den postepileptiske koma 
skulde være symptom på en endnu højere grad af det 
samme. Der er noget meget tiltalende ved denne hypo- 
these, at den postepileptiske tilstand skulde være følge 
af de nervecentrers udmattelse, hvis udladning i det epi- 
leptiske anfald havde tilkendegivet sig ved bevidstheds- 



^ Pathology of mind. P. 77. 

* Remarks on the double condition of loss of consciousness and 

mental automatism following certain epileptic seizures. — The 

medical times and gasette. 1873. ^^^* n* P* ^3* 



136 

tabet. Men videre end til hypotheser herom kunne vi 
heller ikke vente at komme, sålænge vi intet . sikkert 
vide om selve det epileptiske anfalds pathologiske fysiologi. 
Enten man nu vil kalde tilstanden i det postepilep- 
tiske anfald avtomatisk eller søvngængeragtig, eller man 
vil bruge ordet bevidstløs om den, — så meget kan dog^ 
slås fast, at det, som de postepileptiske anfald have 
tilfælles indbyrdes og med søvngængértilstanden, er ikke 
noget positivt, men noget negativt; det er den ejen- 
dommelige modification af bevidsthedens tilstand, der 
betinger erindringsmangelen. Det positive, tilstandens 
delirier og voldsomme handlinger, kan i mange tilfælde 
mangle og er, hvor det findes, overordentlig forskelligt 
både i grad, i form og i indhold. H. Jackson har den 
forklaring, at det postepileptiske anfalds indhold for en 
stor del afhænger af patientens naturlige disposition, til- 
dels også er under indflydelse af bevidsthedens tilfældige 
indhold ved anfaldets begyndelse. — Han mener f, eks., 
at hvis samtalen i det side 133 citerede tilfælde havde 
drejet sig om' mordere og røvere i stedet for om at lave 
aftensmad, så kunde patienten let have slået sin sviger- 
inde ihjel i stedet for at røre chokolade til hende i en 
smudsig krukke — uden at det postepileptiske anfalds 
karakter kunde siges at være i nogen væsentlig hen- 
seende forandret. Også søvngængertilstandens indhold 
kan jo være meget forskelligt, men former sig i reglen 
om, hvad der beskæftiger patienten i vågen tilstand. 
Det er rimeligt, at det har mere betydning for det post- 
epileptiske anfald — i alt fald efter vertiges og absences 
— hvad der tilfældigvis var bevidsthedens indhold ved 
anfaldets indtræden, end det har for søvngængertilstanden, 
hvad der var bevidsthedens indhold ved søvnens ind- 
træden. Thi dels udslukkes bevidstheden i sidste til- 
fælde lidt efter lidt, dels er søvngængertilstanden adskilt 
fra den forudgående vågne tilstand ved et længere eller 
kortere tidsrum, i hvilket der enten ingen bevidsthed 

findes, eller bevidstheden er udfyldt med forskelligt 
drømtneindhold. Den modificerede bevidsthedstilstand 
efter en vertige er derimod kun ved et øjebliks bevidst- 
løshed adskilt fra den foregående normale tilstand og 
kan fiølgelig lettere tænkes påvirket af dennes bevidstheds- 
indhold. Og ligesom det i drømme og søvngænger- 
tilstande ofte er umuligt at påvise nogen tilknytning til 
det virkelige liv, således ere den postepileptiske tilstands 
delirier og handlinger ofte aldeles ikke til at bringe i 
nogen forbindelse med individets tanker og handlinger i 
sund tilstand. De voldsomme handlinger, mord, selv- 
mord eller lignende, der ofte optræde i den postepilep- 
tiske tilstand, kunne vistnok i mange tilfælde forklares 
som udslag af eller reaktion imod det drømmeagtige 
bevidsthedsindhold. Det er imidlertid også muligt, at de 
tidligere omtalte impulsive handlinger kunne finde sted i 
den postepileptiske tilstand. Flere iagttagelser tale her- 
for, og den postepileptiske bevidsthedstilstand synes i og 
for sig at måtte gøre det let for disse af »organiske 
motiver« .(Schiile) udspringende handlinger at opstå på 
dette grundlag. Fremdeles kan også en, f. eks. af hævn- 
lyst udsprungen, tilbøjelighed til at gøre en bestemt 
person fortræd, som er så svag, at den i sund tilstand 
aldrig vilde føre til nogen handling, tænkes i den post- 
epileptiske tilstand at føre til voldsomheder mod denne 
bestemte person, noget som også allerede Falret og 
senere Lieidesdorf have gjort opmærksom på. Endelig 
kunne de voldsomme eller absurde handlinger opstå på 
den måde, at patienten i den postepileptiske tilstand 
bukker under for og omsætter i handling en tvangsfore- 
stilling, som han også i sund tilstand plagedes af. 
Maudsley fortæller* således om en epileptiker, der 
plagedes af tvangsforestillinger, hvis absurditet han indså, 
og som han forsøgte at le sig bort fra, men forgæves. 

I nogen tid havde han f. eks. været pint af den tvangs- 
forestilling, at han skulde krybe op i skorstenen — og 
Maudsley fik at vide af en af patientens venner, at denne 
en gang efter en vertige havde været ifærd med at 
krybe op i skorstenen. Det er muligt, at der i forskel- 
lige tilfælde, navnlig i de postepileptiske tilfælde, som 
forløbe med stærkere maniakalsk uro og forvirring, »grand 
mal intellectueU, komnier noget mere til, som ikke kan 
forklares ud fra søvngængertilstanden, men som f. eks. 
kunde tænkes betinget af, at der i disse tilfælde havde 
fundet større kredsløbsforandringer sted i hjærnen. Men 
også i disse tilfælde er det dog bevidsthedens ejen- 
dommelige forhold, som er karakteristisk for oprindelsen 
fra et foregående epileptisk anfald, ikke den maniakalske 
excitation. Og når der i disse grand mal-tilfælde fore- 
falder voldsomme handlinger, må disse, ligesom i tilfælde 
af petit mal intellectuel, forklares ud fra den abnorme 
bevidsthedstilstand på en af de ovenfor omtalte måder, 
ikke som maniakalske symptomer. 

Når den søvngængeragtige bevidsthedstilstand er 
omtalt som det eneste symptom, de postepileptiske til- 
stande have tilfælles, så er dermed ikke sagt, at den 
kun skulde kunne forekomme her og i den naturlige 
somnambulisme. Den samme delvise virksomhed af de 
psychiske funktioner findes f. eks. også i den kunstigt 
frembragte somnambulisme, og den kan findes i forskel- 
lige hysteriske tilstande. Jeg tror, at det gælder om 
det postepileptiske anfald så vel som om det uregel- 
mæssige (ufuldstændige) epileptiske anfald, at kun på- 
visning af forholdet til det regelmæssige anfald giver 
diagnosen absolut sikkerhed, medens man ganske vist i 
mange tilfælde af anfaldets symptomer kan diagnosticere 
dets postepileptiske natur med en høj grad af sandsyn- 
lighed. Og dette gælder lige så vel om de kortvarige 
postepileptiske tilstande, der kun vise ubetydelige af- 
vigelser fra det normale, som om de med mere vold- 

somme symptomer forløbende postepileptiske psychiske 
forstyrrelser. 

Således tror jeg, at man med stor sandsynlighed 
kunde slutte sig til et forudgående epileptisk anfald i de 
fleste af de tilfælde, der af Trousseau nævnes som 
eksempler på, at »det vertiginøse anfald kan være af 
længere varighed og være ledsaget af eller bestå i et 
mere eller mindre voldsomt delirium i ord eller hand- 
linger«. Og der er da heller ikke noget i Trousseaus 
skildring af disse tilfælde, der taler imod at opfatte dem 
som bestående af en vertige eller absence med umiddel- 
bart påfølgende postepileptisk tilstand. Trousseau skildrer 
vertige^ — førend han giver begrebet den oven omtalte 
udvidelse — som en pludselig, hurtigt forbigående »ab- 
sencec af 2-— 3 — 4 sec. varighed, »undertiden længerec, 
hvorefter patienten, kommer fuldstændig til sig selv, 
tager fat på sin beskæftigelse igen eller genoptager 
samtalen på det punkt, hvor den blev afbrudt. Tænker 
man sig en sådan absence efterfulgt af en postepileptisk 
tilstand, så er det klart, at det hele i de fleste tilfælde 
for iagttageren vil præsentere sig som et anfald begyn- 
dende på samme måde som en almindelig absence, og 
når patienten kommer til sig selv efter den postepilep- 
tiske tilstand, har han i sin erindring et hul, der om- 
fatter både absencen og dens følgetilstand. Denne for- 
klaring synes f. eks. at være den naturlige for et tilfælde 
som det side 23 citerede. Ganske den samme tilstand 
kunde have sluttet sig til et fuldstændigt anfald, og den 
vilde da ikke være blevet betragtet som en del af an- 
faldet. Hvorfor da betragte den som en del af det an- 
fald, der i sin typiske form består 1 en få secunder 
varende absence? 

Jeg tror nu at have gennemgået alle de forskellige 
arter af tilfælde, der af forfatterne ere blevne omtalte 

som usædvanlige eller afvigehde ytringsformer af epilep- 
sien, som altså kunde samles under benævnelsen : uregel- 
mæssig epilepsi. Til slutning skal jeg nu søge i en 
kort oversigt at vise, hvorledes alle de hos . epileptikere 
optrædende tilfælde, forsåvidt de ikke ere tilfældige 
komplikationer, uden nogen hypotheses hjælp kunne for- 
klares ud fra det regelmæssige epileptiske anfald. Denne 
oversigt vil i det væsentlige blive et resumé af afhand- 
lingens hovedmomenter, men den vil tillige tjene til 
prøve på de enkelte vundne resultaters gyldighed ved 
at vise dem samlede og på deres- plads som enkelte 
træk i »epilepsiens c billede. 

Den, der lider af epileptiske anfald, kalder 
man epileptiker, og hans lidelse kalder man 
epilepsi, forsåvidt anfaldene ikke kunne på- 
vises at være symptomer på en. anden lidelse. 

Det karakteristiske epileptiske anfald -er 
det såkaldte grand mal-anfald, det højst nogle 
minuter varende anfald med bevidstløshed og 
universelle kramper. Der kan opstå en mængde 
ufuldstændige — og for så vidt uregelmæssige 
-- anfald derved, at det regelmæssige epilep- 
tiske anfald kan begynde med symptomer fra 
alle nervesystemets funktionsområder og stanse 
på mere eller mindre fremrykkede punkter af 
sit forløb. Mange patienter have ufuldstæn- 
dige anfald i årevis, inden de udvikle sig til 
fuldstændige, og når de fuldstændige anfald 
ved behandling bringes til at ophøre, redu- 
ceres de ofte først til ufuldstændige. Netop 
fordi de ufuldstændige anfald kunne optræde 
under så mange forskellige former, må man 
være meget varsom med diagnosen, og man 
vil næppe med sikkerhed kunne godtgøre et 
ufuldstændigt anfalds epileptiske oprindelse, 
undtagen ved at påvise dets overgang hos 

samme patient til fuldstændige anfald eller i 
alt fald påvise, at den samme patient har fuld- 
stændige anfald, hvis begyndelser ere lige 
med de ufuldstændige anfald. Dog kan man 
med en meget høj grad af sandsynlighed i til- 
fælde af vertige diagnosticere den epileptiske 
oprindelse, d. v. s. slutte, at det vertiginøse 
anfald skyldes den samme pathologisk-fysio- 
logiske proces som det fuldstændige epilep- 
tiske anfald eller i alt fald en kun kvantitativt 
forskellig proces. 

En patient, som i længere tid har lidt af 
hyppige epileptiske anfald, vil i reglen vise 
sig påvirket af dem både i legemlig og navnlig 
i psychisk henseende. Denne nedbrydende 
indflydelse på individets psychiske liv udøves 
både af de store anfald og af de små anfald, 
der bestå af eller begynde med psychiske 
symptomer. Den psychiske degeneration, der 
udvikler sig hos epileptikere som følge af an- 
faldene, viser sig i det væsentlige ved de symp- 
tomer, der i det hele taget ere karakteristiske 
for degenerationstilstandene. Af disse symp- 
tomer må særlig nævnes de anfaldsvis op- 
trædende pathologiske vredesudbrud og im- 
pulsive handlinger. Disse anfald optræde 
hyppigt hos epileptikere, men ere ikke karak- 
teristiske for dem. 

Undertiden vender patienten fra det epi- 
leptiske anfald umiddelbart tilbage til sin 
normale eller habituelle tilstand; men i reglen 
findes der som mellemled en komatøs tilstand 
af kortere eller længere varighed. Desuden 
kan det epileptiske a^nfald også drage andre 
direkte følger efter sig, navnlig enten lamhed 
i den muskelgruppe — eller den halvdel af 

legemet — hvor kramperne begyndte, eller 
psychiske symptomer. Disse postepileptiske 
psychiske tilstande kunne vare fra få minuter 
til få uger og kunne forme sig på meget for- 
skellige måder; tilfælles have de en søvn- 
gængeragtig bevidsthedstilstand, som bevirker, 
at der bagefter altid er erindringsmangel for 
det psychiske anfalds tid. Disse postepilep- 
tiske tilstande kunne lige så vel slutte sig til 
små anfald med psychiske symptomer som til 
store anfald. De kunne enten slutte sig umid- 
delbart til anfaldet, eller de kunne slutte sig 
til den på anfaldet følgende koma, eller der 
kan endelig imellem det epileptiske anfald og 
det postepileptiske psychiske anfald gå et 
mellemrum af indtil 2 — 3 døgn, i hvilke pa- 
tienten ikke frembyder noget abnormt eller 
ikke andet abnormt end det for ham habituelle. 
De postepiléptiske anfald kunne frembyde 
symptomer, fra hvilke man med en høj grad 
af sandsynlighed kan slutte til en epileptisk 
oprindelse, altså slutte, at de ere følger af 
forudgåede epileptiske anfald. Sikkerhed har 
man kun, når man har iagttaget disse anfald. 

